
TARTI ZODI LIETUVOS GARBEI 


EAEUES TAS KAIeR SA 


Kaip visi kiti,“ mes čia atsidurėme Lietu- 
vos vardu. 

Lietuvos vardu, aš giliai tikiu, ir liksime 
— jos garbei, jos kančioms, jos laimėjimams. 
Aš rašau dėl to, kad tikiu lietuvių ir Lietu- 
v0s gyvybe ir nemirtingumu. 

Jeigu aš netikėčiau, aš nerašyčiau. Argi 
ūkininkas galėtų sėti javus, jeigu žinotų, kad 
jie neaugs. 

Aš rašau dėl to, kad manyje neišdildomai 
rausiasi Lietuvos praeities šimtmečių budėjimas 
ir šviesiausia viltis į ateitį, kad mes buvome, 
esame ir busime. 

Kai aš taip galvoju, aš neabejoju, kad 
kiekvienas tikras lietuvis tą patį Dievo žiburį 
nešioja savyje. 

Mano kartos intelektualai yra vyrai nUO 
žagrės. Tai ne panieka, tai pasididžiavimas. Jų 
pasiryžimas, dinamika — per sunkius darbo 
kelius prasimušti į kultūros augštumas, į žmo- 
nijos laimėjimų viršūnes, tarti žodį lietuvių 
dvasios galia Lietuvos garbei. 

Tebūne pagerbti Lietuvos žemės artojai 
— mūsų tėvai, kurie rėmė ir skatino siekti 
mokslo, to šaltinio, kur gimsta šviesa ir lais- 
vės supratimas. Iš žavingų Lietuvos kaimų ir 
sodų, iš spinduliuojančių ežerų, iš vingiuojan- 
čių upių ir upelių, iš lygumų ir kalnelių išau- 
go lyrikai, romanistai, novelistai. Iš klevais ir 
liepomis apaugusių bažnytkaimių, iš vargonimin- 
kų išaugo kompozitoriai ir dainos kūrėjai — 
Sasnauskas, Naujalis, Čiurlionis, Šimkus, du 


* Mintys, pasakytos poeto 70 metų amžiaus minėji- 
me Bostone vasario 11 d. 


Petrauskai ir kiti. Iš mūsų pakelės, visuomet 
apipintos vainikais, dievukų, koplytėlių, smūtke- 
lių ir kapuos išpintų geležinių raižinių, išaugo 
— mūsų skulptoriai ir tapytojai. Jeigu mūsų 
garbingi tėvai nebūtų puoselėję lietuvių pradi- 
nės kulturos, ištvėrusios visais amžiais, mes ne- 
turėtume to, ką šiandien turime, kuo šiandien 
mes esame gyvi. Mūsų tėvai įstengė išlaikyti 
lietuvišką kaimą (tai jų gili pasąmonio jėga), 
kuris pražydėjo Nepriklausoma Lietuva, susi- 
jungdamas su miestų gyvenimu, su šių laikų 
technikos ir pažangumo laimėjimais. Jau taip 
buvo lemta mano amžiui pernešti 19-to šimt- 
mečio meno aistras, kurios persirito į 20-to 
šimtmečio viliones. Meno požiūriu susidūrimai 
ir politikos maišatos veikia žmogų. Šis amžius 
be galo nepastovus. Laikinas apsiraminimas 
mums davė nepriklausomą Lietuvą, o suirutės 
ir nežaboti diktatoriai vėl atėmė. Dabar vėl ran- 
damės ant plaukiojančios ledo lyties. 


Klausimas, kuris mus visus jaudina: ar ji 
priplauks prie tvirtos žemės, ar sutirps ir mus 
paskandins, ar sušaldys šmėklomis ateičiai. Po 
tiek amžių, Lietuvos valstybės šviesių ir tam- 
sių metų, mūsų tautos viltys būti laisvais žmo- 
nėmis niekuomet neužgeso. Lietuvos kultūra ro- 
dė didelį kelią į laisvę. Jau mūsų, gyvenant 
svetimui, tokia dalia, kad, kur buvę, ką bekal- 
bėję, vis grįžtame prie laisvės ir Lietuvos lais- 
vės reikalo. 

Jau Euripidas, graikų poetų genijus, 400 
metų prieš Kristų, tarė: 

“Vergas yra tas, kuris negali laisvai kal- 
bėti“'. 


si 


Ar tie žodžiai neprimena mums rusų Caro 
laikų, kai lietuviui buvo uždrausta žodis ir raš- 
tas, anot Baranausko, kad Lietuva būtų tamsi 
ir juoda? 

Ar tai neprimena mums šių dienų Lietu- 
vos, kai ten negali laisvai kalbėti ir rašyti? 
Laisvė ir pavergimas amžiais eina ir kovoja. 
Taip, kaip diena ir naktis. 

Tas pats graikų Euripidas taria: 

“Žmogus, kuris neturi baimės, negali būti 
vergas“. 

Ar tai neprimena mums tūkstančius žuvu- 
sių lietuvių partizanų? Jie ne mirti bijojo, O 
vergauti. 

Patys rusai buvo totorių pavergti net 300 
metų. O šiandien rusai pavergia kitas tautas. 
Klausimas: kuriam laikui? Laisvė neužkasama 
po žemėmis, kaip užkasami partizanų lavonai. 

Viename savo eilėraštyje taip išgyvenau 
partizanų kančias: 

Kritai kaip ąžuolas tarp rąstų. 

Pamilo žemė ir dangus. 

Ir tavo kraujas grūde bręsta, 

Ir žemėj amžius bus daigus. 

Lietuva gyveno vakarų humanizmu. Carai 
ir imperatoriai buvo veikiami krikščionijos. 
Kiek jie žiaurūs buvo, tiek protarpiais jie buvo 
ir humaniški. Jie nelygintini su šių dienų dik- 
tatoriais, kurie visi velniavos apsėsti. Aš čia 
drįstu prisiminti lietuvių dailiojo žodžio kurė- 
jus, kurie paskutiniu trumpu laiku, karo aud- 
roms siaučiant ir joms nutilus, atsiskyrė iš mu- 
sų tarpo: 

J. Baltrušaitis, Vydūnas, Albinas Juozapas 
Herbačiauskas, Antanas Vienuolis, Vincas Krė- 
vė, Balys Sruoga, Kazimieras Binkis, Jurgis 
Savickis, Ignas Šeinius, Kazys Puida, Liudas 
Gira, Sofija Čiurlionienė, Petras Vaičiūnas, 
Juozas Kruminas, Adomas Lastas ir kt. 

Su jais teko susitikti, bendrą darbą dirb- 
ti, ginčytis ir net su kai kuriais atsiskirti, 
nebendradarbiauti dėl charakterių ar polinkių 
skirtumų, — jie visi iš šio fizinio pasaulo, 
anot Maironio “išnyko kaip dūmas išblaškomas 
vėjo“. Bet dvasia kiti iš jų stipriau auga. To- 
kie cementuojasi į pastovius, Laisvos Lietuvos 
rūmus, kurių jokios patrankos nenucriaus. 

Tie vardai, apvainikuoti jų kūrybos šviesa, 
yra mūsų kultūros, mūsų rašto kelio ženklai. 
Kaip juos bevertintume, pro juos praeiti nega- 
lima. Ir juo toliau jie slenka į praeitį nuo mū- 
sų, juo labiau, juo šviesiau jie iškyla laiko 
nugairintu pavidalu: jų keliai ryškėja, jų naš- 
tos ryškėja, jų paliktos kūrybos vertybės pa- 
sveriamos ir atsveriamos, kurion dvasinių bran- 
genybių vieton reikėtų jas padėti. 

Mano amžiaus žmonės išgyveno ligi šiol 
žiauriausią žmonijos tragediją. O mano amžiaus 
lietuviai pernešė dar baisesnius smūgius: jie 
buvo žudomi, kalinami, kankinami, net ligi 
praradimo savo tėvynės — Lietuvos. 

Mūsų dienų eisenoje sunku džiaugtis, dar 
sunkiau rašyti. Viename savo eilėraštyje taip 
mąsčiau: 

Aš nerandu giesmės, kuri varpus prikeltų 

Skambėti laisvės smūgiais per visas žemes, 

Skambėti milijonų kančiomis ir karstais 

Tyronų pražūčiai prie karžygių akmens. 

Mano amžiaus žmonės išaugo iš aiškių gy- 
venimo gairių. Jie skyrė ne tik dieną nuo nak- 
ties, jie skyrė ir išgyveno priešingybes — anti- 
tezes: kas yra Dievas ir kas velnias, kas yra 
gėris ir kas blogis, kas yra šventasis ir kas 
žmogžudys, kas yra taika ir kas karas, kas yra 
poezija ir kas proza, kas yra gražu ir kas ne- 
gražu. 

Dabar mes gyvename laikus, kada viskas 
sujaukta. Reikalinga chemiko smegenų, kad gy- 
venimui susidarytum pasaulėžiūrą. Ir poezijai, 
kaip sakoma, Dievų kalbai, šių dienų maišaty- 
je tinka seno galvočiaus Šelingo pasakymas: 
“Būti girtam ir blaiviam ne skirtingais atsiti- 
kimais, bet tuo pačiu laiku — tai yra tikros 
poezijos paslaptis““. 

Kaip sunku jaunajai kartai šiandien išeiti 
į gyvenimą. Kiekvienas kampas šaukia savo 
pranašą. Kiekvienas šaukia su grasinimais ir 
būusimomis pasėkomis. Mūsų jaunimas kitoks, 
nes visas gyvenimas kitoks. Mūsų jaunimas au- 
ga iš miestų, svetimų miestų. Miestų vilionės 
jauniems yra malonesnės už mūsų žodžius, už 
musų poeziją iš Lietuvos ir apie Lietuvą. Žo- 
džio meisteriai gražiais sakiniais pavaizduoja 
lietuvių dvasinius polėkius, bet jie neturi at- 
garsio šio krašto orožektorių ir narkotikų 
triukšme. 

Bet nereikia nusiminti. Mes žinome, kiek 
daug yra medžiotojų, bet visų paukščių niekuo- 
met negalima iššaudyti. Lieka gaivalingesnieji, 
kurie pratęsia giminę. Negalima nesidžiaugti, 
kad šiame krašte mes turime tiek daug rašto 
kūrėjų: vyresnių, jaunesnių ir jauniausių, ku- 
rie žengia ir palaiko, stebina ir formuoja nau- 
jais prasiveržimais lietuvio dvasią. Mes esame 
ir turime būti jais gyvi. 

Štai mieli kūrėjai, kurie neša tremtyje mū- 
sų amžių priesaiką: 

Vaitkus, Jurgelionis, Mikuckis, Tysliava, 
Aistis, Santvaras, Augustaitytė- Vaičiūnienė, 
Brazdžionis, Vaičiulaitis, Radauskas, Tulauskaitė, 
Grigaitytė, Nagys, Bradūnas, Nyka - Niliūnas, 
Pūkelevičiutė, Andriekus, Škėma, Landsbergis ir 
daug daug kitų — jų nesuminėti. Bet pažymė- 


Faustas Kirša, vasario mėn. atšventęs 70 m. amžiaus sukaktį. 


kim tokius prozos laureatus kaip Švaistas, Jan- 
kus, Ramonas, Dovydėnas, Neveravičius, Maza- 
laitė, Gliauda, Pulgis Andriušis, Alė Rūta, Ka- 
tiliškis, Jurkus, Baronas, Baranauskas ir kitus. 

O kiek jaunų su poezijos polėkiais? 

Tikrai, mirti nebaisu, kai žodžio baruose 
skamba lietuviška daina. 

Aš labai atsiprašau, kad mano šios padri- 


kos mintys tėra išsiveržimas pagyvenusio žmo- 
gaus parodyti stiprybės, kuo aš pats gyvenu. 
Mano amžius, kaip čia sakoma, 70 metų, 
atrodo pakankamai daug. O man pačiam vaka- 
rykštė diena atrodo labai trumpa. 
Aš dar nieko neišryškinau aukso klodais, 
kad aš pats tai pamatyčiau. 
Žmogaus troškimai nepasotinami. 

ŽVILGSNIS Į FAUSTO KIRšOS KŪRYBA 


ANTANAS VAIČIULAITIS 


Moi j'ai pris charge de Vecrit, 
j/'honorerai Vecrit. 
Saint-John Perse. 


1. Visokeriopi keliai ir vienatvė. 


Prieš geroką kupetą metų Kauno muzikos 
mokyklos salėje įvyko literatūros vakaras, ku- 
rį surengė nauja karta. Šios grupės, pjūvinin- 
kų, teoretikas Petras Juodelis paskaitė savo cre- 
do, kuris buvo pavadintas “Laišku p. Kiršai“. 
(žr. “Piūvis“, 1929 m. Nr. 1) Paties Kiršos 
aname vakare nė nebuvo. 

Tada man buvo mįslė ir ligi šiolei pasiliko 
neaišku, kodėl atžalynas kaip tik atsišaukė į 
Faustą Kiršą. Iš šalies žiūrint, jis mums dau- 
giau atrodo vienišasis. Iš tos šaunios generaci- 
jos, kuri, be jo, mūsų literatūrai davė Putiną, 
Sruogą ir Binkį, Faustas Kirša buvo mažiau- 
siai pasinėręs į literatūrinius sūkurius. Putinas 
jau tuojau po pirmo pasaulinio karo savo su- 
gestyviu simbolizmu turėjo sekėjų jaunesniųjų 
gretose. Balys Sruoga laužė ne vieną jietį, kau- 
damasis su modernios poezijos priešais. O Ka- 
zys Binkis kėlė futūrizmo vėliavą. Faustas Kir- 
ša naujų srovių ir naujų teorijų menui neskel- 
bė. Jisai ėjo atskiru keliu, jo nepiršdamas ki- 
tiems. Kaip vėliau, taip ir anais laikais jis bū- 
tų galėjęs tarti: “Aš vienišas žaidžių", tuo tar- 
si patvirtindamas dabartinio anglų poeto Day 
Lewis mintį: “Iš tiesų eilėraštis tebėra šauks- 
mas iš vienatvės". 

Ir vis dėlto klystume, į Faustą Kiršą žiū- 
rėdami, tik kaip į vienišą arą, iš savo augštos 
viršūnės žvelgiantį į plačius akiračius. Jau tik 
prabėgomnis pažiūrėję, pastebime daug intensy- 
vios jo veiklos. Net galėtume tarti — akcijos 
žmogaus. Iš Stasio Santvaro surinktų Lietuvių 
Enciklopedijai žinių patiriame apie šakotą Faus- 
to Kiršos triūsą, kuris ne kartą bus pareika- 
lavęs geroko įsitempimo. Štai jis anksti įsijun- 
gia į visuomeninę veiklą ir į spaudos darbus 
“Viltyje? ir “Ryte" — dar prieš pirmą pasau- 
linį karą ar jo pradžioje. Spaudos, žurnalisti- 
kos reikalai ilgai lydės jo vieškelius. Faustą 
Kiršą regime dirbant pradžios mokyklose, lek- 
toriaujant karo mokykloje, talkinant kariuome- 
nės štabo rašytinėse apžvalgose, dalyvaujant 
šaulių branduolyje, gelbstint skautams, vado- 

vaujant teatrui, redaguojant žurnalus. Itin daug 
širdies ir jėgų jis atidavė Meno kūrėjų drau- 
gijai ir satyros teatrui Vilkolakiui, kurio jis 
buvo vienas iš organizatorių. Rankų jis nenu- 
leido ir rūškanomis tremties dienomis, stovėda- 
mas savo kolonijos lietuvių priešakyje, o spau- 
doje gyvai svarstydamas aktualias problemas. 
Jis ir anksčiau tardavo savo žodį, ypač kai 
kalba ėjo apie meną ir kultūrą. Uoliai Faustas 
Kirša panašias problemas lukšteno ir andai, 
kai mūsų poezijos medis pradėjo puoštis nau- 
jomis atžalomis. Sakysime, 1926-27 metais 
“Praduose ir Žygiuose“, kuriuos jis redagavo, 
rašo įvairiais kultūriniais klausimais. 1927 m. 
pirmame numeryje matome net keletą jo da- 
lykų tokiomis temomis, kaip “Dešimt metų ne- 
priklausomybės sukaktuvės ir menas“; “Mūsų 
teatro vargai“, “Reiner Maria Rilke". Šalia tos 
aktualijos krovėsi ir poezija, kurios pirma 
kregždė buvo pasirodžiusi 1912 m. “ Ateityje", 
— vadinasi, čia kone pusšimčio sukaktis. Visa 
tai naujam atžalynui andai ir turėjo sudaryti 
įspūdingą monumentą, vertą jo dėmesio ir strė-. 
lės. Pagaliau turėjo būti ir esminio skirtumo 
tarp šių dviejų generacijų pažiūrose į meną. 
Adomas Jakštas, anuomet prabildamas apie 
Petro Juodelio naują mokslą, gnybtelėjo, kad ta 
grupė peršanii poeziją be turinio, nors dabar 
žiūrint, visai aišku, kad ir jie prižarstė eibes 
idėjų. 

Faustui Kiršai turinys ir mintis turi pa- 
grindinės svarbos. Apie šį jo polinkį mums liu- 
dija ir jo studijos: Berlyne, šalia literatūros, 
jis klausė ir filosofijos, skaitomos Berdiajavo, 
Franko, Sezemano ir kitų. O anksčiau jis gili- 
nosi į Schelerio ir Schopenhauerio mintis. Šį jo 
kūrybos bruožą nušviečia ir jo rinkiniai, ku- 
rių per tą ilgą ir kruopštų laiko tarpą susikrovė 
apie tuzinas. 


Čia norėtume įvardinti jo poezijos lobį, — 
ne vien tik dėl dokumentacijos, bet ir todėl, kad 
toksai sąrašas gan greit atveria Fausto Kir- 
šos poezijos sklaidą. Pirma jo lyrikos knyga iš- 
ėjo 1918 metais. Buvo tai “Verpetai". Paskui 
pasirodė “Aidų Aidužiai"“, “Suverstos Vagos“, 
"Giesmės", “Maldos ant Akmens", “Piligrimai", 
“Tolumos", “Šventieji Akmenys", poema “Rim- 
gaudo Žygis", dvi satyrų “Pelenų" knygos (ran- 
kraštyje yra ir daugiau), satyra “Pabėgėliai. 


Davė vertimų, tarp kurių stambesni išspaus- 
dintieji yra Kraševskio “Vitolio Rauda" ir Kra- 
sinskio *Nedieviška Komedija". 

Žiūrėdami į šiuos kūrinius, galėtume su 
Fausto Kiršos verstu Z. Krasinskiu teirautis: 
“Bet ką pats jauti? — bet ką pats kuri? — 
ką mintiji?“ 

Fausto Kiršos poezijoje nesunku įžvelgti 
tris ryškius tarpsnius. 


2. Mano dainos, skambios dainos ... 


Vieną iš jų galėtume pavadinti “Aidų Ai- 
dužių“ laikotarpio lyrika. Tai jaunystės posmai, 
lakūs, nešami svajonių ir lengvo liūdesio. Per 
visą knygą jaučiamas tarsi pavasarinių vėjų 
dvelkimas, gaivus ir žaismingas. Giedrius jaus- 
mus apniaukia užėję debesėliai, — ir iš šios poe- 
zijos dažnai palieka tokis pat orinis, vaiskus 
konkrečiau nepaspendžiamas įspūdis, nelyginant 
anie padangėmis nuslenką debesys. Tai nereiš- 
kia, kad šiuose eilėraščiuose nebūtų žmogaus. 
Ten glūdi sudėtos autoriaus jaunystės mintys, 
džiaugsmai, liūdesiai ir klajojimai. Ten dainuo- 
ja jo širdis ir atsišviečia jos troškimai, —tie 
“mano jaunystės netobulumai“, kaip viena vė- 
lesne proga autorius yra išsireiškęs. Visos tos 
savybės knygai suteikia individualų veidą, 
grakštų, kartais eleginį ir tokį erdvinį. 

Kokia dvasia poetas gyveno “Aidų Aidu- 
žiuose“ ir kaip jo balsas skambėjo, gali mums 
geriausiai parodyti paties Fausto Kiršos žodis. 
Nuo seniai mane lydi tasai jo eilėraštis, ku- 
rio pradžia atsiveria šia gaida: “Man per naktį 
buvo liūdna, Šmėklos ardė tylą“' o pabaiga 
užsiskleidžia šiais įsakmiais ir žaviais pasisaky- 
mais: 

Tavo aiškų, skambų vardą 
Aš minėt minėjau 

Ir kiekvieną tavo raidę 
Pasakon įdėjau! 


Arba iš “Aidų Aidužių" dar paimkime šį 
nuotaikingą, jaunatviškai drąsų ir patrauklų 
posmą: 

Miela širdžiai pievų oras. 
Gėlynuos mintis. 

Sėsk, mergele, pradalgėlin, 
Duok akim akis. 


Skaitydamas tokias vietas, negali nepritar- 
ti “Aidų Aidužių“ autoriui: “Mano dainos 
skambios dainos, Sakalais pasaulį skrenda"... 

Kai “Aidų Aidužiai" prieš bemaž ketu- 
riasdešimtį metų pasirodė, kai kas, gėrėdamasis 
jų nuotaikingumu, kalbėjo, esą, Faustas Kirša 
yra tarsi koks lietuviškas Heinė. Iš perspektyvos 


žiūrint, Heinės aiškesnių pėdsakų čia sunkoka 
susijieškoti. Gal būtų kiek teisybės, kad “Aidų 
Aidužiuose" esama estetinio mosto. Pirmuose 
"Vainikuose" Faustas Kirša buvo užsiminęs 
apie estetų mokyklos trubadūro Oskaro Wilde 
patarimą rašytojams. Iš to kilo legenda apie 
Faustą Kiršą kaip poetą estetą, ir ši etiketė 
kartais prisegama jam ligi šios dienos. Prieš po- 
ra metų išleistoje vienoje knygoje Faustas Kirša 
ir paliekamas, tarsi kokis Wilde'o lietuviškasis 
mokinys, visai pamiršus kitus jo kūrybos as- 
pektus, — kitais keliais nuėjusį, kitų laimėjimų 
pasiekusį, naujo svorio įgijusį. Šis perėjimas 
nebuvo taip jau staigus, nes tam tikros pagrin- 
dinės jo poezijos gijos nujaučiamos nuo pat 
ankstyvųjų Fausto Kiršos posmų. Tariant jo 
paties kadaise pasigautu žodžiu, tai jo kūrybos 
pradai, 


3. Akmuo šventasis 


Tarp jų esminis jo poezijoje yra mintis ir 
idėja. Jau “Aidų  Aidužiuose“? aptinkame to- 
kių vietų, kaip: “Jausmuos įžvelgiu iškeltą 
mintį". Ilgainiui idėjinis jo poezijos svoris vis 
labiau ryškės, ir kryžkele čia tektų laikyti “Su- 
verstų vagų“ rinkinį. Šiai linkmei jis liks iš- 
tikimas visuose savo vėlesniuose lyrikos tomuo- 
se. 

Su minties svarba į jo poeziją įžengė ir ki- 
tos žymės: jo balsas darosi rūstesnis, išsineria 
iš jaunatviško lakumo ir žaismo, įgauna tarsi 
aštrumo ir staigumo. Jo atodūsiai būna sun- 
kūs, kaip “aš akmeniu alsuoju“. Savo glaustu- 
me jo mintys ir vaizdai įgauna kristalinio vais- 
kumo ir žėrėjimo. Šis jo poezijos grožis yra 
santūrus: jis į tave nesiskverbia, dažnai rei- 
kalaudamas tavo pastangos, tavo susimąstymo 
ir tavo paties šilumos. Ir tada staiga Fausto 
Kiršos lyrika sužėruoja slapta, netikėta jėga ir 
nuskamba išskaistėjusia melodija. Geru tokios 
kūrybos pavyzdžiu galėtų tikti visas šis eilė- 
raštis: 

Kaip erdvėje gervė negrįžtančiais vėjais, 
Nuklydau žaliaisiais laukais: 

Iš mano krūtinės žavėjimas sėjas 

Ir kaupiasi meilės žiedais. 


Nuklydau be vardo, į vaizdą įpintas, 
Nuklydau dienos kaitrumu, 
Nežinomo Dievo kaitros išaugintas 
Kelionei žiedų ir skausmų. 


Pasveikinu žemėje klystančius vėjus; 

Kas klysta, atspėju visus. 

Tik žemės mirtis, kaip sapnų pranokėjus, 
Sulaužys klajonių sparnus. 

Mintis ir idėja rašytojams prasmės gali tu- 
rėti įvairios. Yra intelektualinių ir abstrakčių 
poetų, yra tokių, kuriems idėja tėra plakatinis 
ir agitacinis reikmuo, yra ir tokių, kuriems, 
neoplatonizmo įtakoje, kūryba yra į mus at- 
klydęs dausų spindulys, o dar kiti išgyvena 
idėjos grožį. Vienu sparnu Faustas Kirša šliejasi 
į pastaruosius. Jis sako: “Ir būna valandų, ka- 
da tu girtas nuo idėjų“ ... Ir apie tokias va- 
landas toliau jis kalba: “Iš jų pasaulio visas 
grožis ir jėga". Mintis tačiau jam turi ne tik 
grožio, bet ir tiesos bei pažinimo prasmės, pra- 
veriančios būties paslaptis ir versmes. “Mano 
amžiaus žmonės išaugo iš aiškių gyvenimo gai- 
rių", prisipažįsta Faustas Kirša. Jis ilgisi, kad 
jo veidui šviestų “Dievai iš amžių ir mintis 
tikriausio Dievo". Savo pagrinduose šis kelias 
yra krikščioniškas, kai kur mistinis. Todėl ne- 
nuostabu, kad Fausto Kiršos mene jaučiama ir 
piligriminė dvasia, su himnais, maldomis ir gie- 
dojimais, su balsais į Kristų ir Dievo Motiną. 
Jau ir pačių knygų pavadinimai dažnai būdin- 
gi: “Giesmės", “Maldos ant akmens“, “Šventie- 
ji akmenys“. Čia visai nenorime mūsų poeto 
įstatyti į griežtus spielčius ar į kokią doktriną, 
tik konstatuojame vieną iš jo kūrybos savybių, 
ištrykštančių į tokias lyrines viršūnes: 


Parpuolęs su malda, meldžiuos į Tavo veidą, 
Kad viską, kas nyku, žudytų saulės spinduliai, 
Su pasakom ir meile amžiais tirpdę kalnus, 
Ir būtum Tu kartu, kaip mano sopuliai. 


Ir nežinau dienos, kada nušvis troškimai, 
Kada Tu būsi mano Tėvas ir Akis, 

Kada eisiu ramus į patalą sapnuoti, 

Kada, prikėlus aušrai, Tau liepsnos širdis. 


Nemaža šio pobūdžio lyrikos nuskamba 
kaip meditacijos. Tarpais eilėraščių pavadini- 
mai atrodo svarstytiniai, kaip “Žmogus ir sie- 
la" ar “Aplinkuma ir žmogus". Tai iš dalies 
teikia šiai poezijai asketinio nuošalumo ar abs- 
trakcijos. Tą įspūdį Faustas Kirša dar sustipri- 
na, kai kuriuose eilėraščiuose išsiversdamas su 
pačiu minimumu techninių puošmenų. Pasitaiko 
jo kūrinių, kur nėra tokio paslaugaus tarno 
kaip epitetas. O tarpais jis pasigauna epitetams 
ne būdvardžių, bet veiksmažodinių formų, ku- 
rios jau nėra tokios konkrečios, kaip būdvar- 
dis: uždususi naktis, krikštyta mintis, lekian- 
tis vėjas. Antra vertus, kai kurie jo deriniai 
yra staigūs ir užklumpa savo netikėtumu: jo 
raštuose yra kerštinga naktis, nuogi debesys, 
kuproti debesys ir tolygių sugretinimų. Prie to- 
kio nuošalaus ir kiek atkilusio įspūdžio priside- 
da ir tokie Fausto Kiršos poezijoje žodžiai kaip 
aukuras, akmuo, dvasia, žinynas, psalmė, ste- 

buklas, kapai, amžiai, paminklai. Be tam tikro 
paslaptingumo ir kilnaus tono visa tai jo lyri- 
kai duoda sutelktumo, kur mintis ir vaizdas su- 
vedamas į nepagražintą teigimą: “Amžiuos tik 
plokštumos ir atspindžiai". 

Tokiais savo bruožais, kaip aistra minčiai, 
metafizinis ilgesys ir rymojimai prie mūsų 
būties angos bei jos problemų Faustas Kirša 
vienu sparnu galėtų būti netgi modernus, ar- 
timas šiandieninei poezijai, ypač kad jo knygo- 
se netrūksta ir tikrai naujoviškų išraiškos vin- 
gių ir temperamento. Tai galėtų mums pavaiz- 
duoti nors ir ištraukos iš “Idijoto" ciklo, spaus- 
dinto “Giesmių"' rinkinyje: 

Retas prošventis saulėj sudega, 
Tampo darganos įžambėkeliais, 
Šviesiai balzganos, juodai raustančios 
Mintys įkyri, kaip gavėnioje. 


Gelsvos pašnekos slenka pakrantėmis, 
Išsiiedamos švino jūrėmis, 

Nėr gyvenimo, spalvom kūpančio, 
Nėr akiračio, meile augančio. 


Kai tokį moderninį braižą autorius apgau- 
bia savo intymumu ir sujungia su detalės kon- 
kretumu, gauname tokias jo poezijos puošme- 
nas, kaip “Kambarys, kuriame dainuoju". 

Tačiau savo pagrinduose Faustas Kirša yra 
greičiau klasikinės kultūros žmogus, literatūros 
laukus išrausęs nuo senovės graikų, ligi Shel- 
ley, Kiprijono Norvido ir dabarties rašytojų. 
Savo meno keliuose jis yra perdaug savaran- 
kus, kad rikiuotųsi prie kokios grupės ar neštų 
jos vėliavą. O svarbiausia gal tai, kad jam min- 
tis ir idėja slepia idealinę tikrovę ir gaires, kai 
tuo tarpų daugelis egzistencialistų negali iš- 
bristi iš būties beprasmybės ar net nejieško 
praskaidrėjimo. Faustas Kirša ilgisi “Dievų leis- 
tos minties ir jųjų karalystės“. Šalia to Faus- 
tui Kiršai lemiamos svarbos turi istorinis veiks- 
nys: tautos mistika: “Aš žilų kapų šaukiamas". 

Šis ilgesys bei idealinė tikrovė, kurią jis 
jaučia, sudaro tarsi kokią atsvarą autoriui seikė- 
ti mūsų dienų ir net mūsų kasdienybės reiš- 
kinius ir nusileisti ligi tradicinių mūsų poezijos 
temų bei variacijų. 

Tad ir šiame antrame savo kūrybos tarps- 
nyje Faustas Kirša yra ne vien tik mąstytojas 
ties amžinomis problemomis, ne vien tik “Atė- 
jęs amžių dainą jausti“, arba, kaip Jurgis Bal- 
trušaitis, kitas meditacijų poetas, dainavo — 
amžių mislę spėti. 

Ir dabar Fausto Kiršos knygose turime 
grakščių ir žaismingų eilėraščių. Rasime kūry- 
bos, kur jisai ypač priartėja prie žemės ir tie- 
siogiai atliepia į dienos įvykius. Šia prasme jis 


PžiiĘ Dia „Ss Eolt js. — 


bene tiesiausias yra kone visoje “Tolumų" ly- 
rikoje. Atgyja ir senovinis romantizmas su Kęs- 
tučiu, pilimis, savanorių žygiais. Jis dainuoja 
apie meno viršūnes, kaip Dantė ar Čiurlionis. 
Kur susilieja lietuviškoji tradicija ir savo že- 
mės, tegul ir Senadvario ilgesys, ten Fausto 
Kiršos kanklių stygos suskamba ypatingai šil- 
tai, žaviai ir artistiškai. Pora iš tokių paskes- 
nių pranokstančių jo eilėraščių yra “Laiškas 
obelaitėms" ir “Smūtkelis". Jei prie anų mąs- 
tytinių eilėraščių tarpais būtume galėję su Z. 


Krasinskiui tarti: “Svetimųjų ausimis tu grieži 


nesuprantamus žavėjimus", tai čia minėti Faus- 
to Kiršos kūriniai yra tiesiogūs, aiškūs, iš šir- 
dies visa meile ir nuolankumu išsilieję. Juos 


Kristus Piloto teisme. 


kiaurai perskverbia autoriaus šiluma, intymu- 
mas ir vietomis, kaip “Laiške obelaitėms", tam: 
tikra sinjorinė elegancija. “Smūtkelyje" natū- 
raliai susibėga lengvas formos tekėjimas, įdomi 
ir gili mintis, moralinis mostas, patriotinės už- 
uominos ir religinis balsas. Tačiau visa tai pra- 
eina taip paprastai ir spontaniškai, kad nė ne- 
pastebi kokių nors siūlių šiame poezijos liediny- 
je: jis toks jau duotas, tartum kokia būtybė. 
Tedėl čia gražiai tiktų paties poeto žodžiai: 
“Geri eilėraščiai iš Dievo lūpų krenta". Vienu 
atžvilgiu šisai eilėraštis netgi galėtų būti mad- 
nas: jame pavaizduojamas patsai kūrybos ak- 
tas ir to akto išdava, šiuo atveju — smūtkelis. 
Tokį uždavinį yra sprendę savo mene kai kurie 

stambesni dabarties rašytojai. Faustui Kiršai tai 
pavyko spontaniškai ir kone virtuozišku papras- 
tumu. O kalbant apie “Smūtkelio"' išorinį apipa- 
vidalinimą, tektų atkreipti dėmesį į kai kurį 
žodyno rupumą, kuris čia ypač tikęs: duoda rel- 
jefo ir derinasi į paties dievdirbio triūsą: 
Drožia, skiedros krenta, dievuliukas žiūri, — 
Dievdirbis skausmingą patį Dievą kuria. 
Todėl šisai Fausto Kiršos kūrinys forma 
ir, tariant Putino “Pesimizmo himnų'' žodžiais, 
“minties spinduliavimu žiba“. Jau nuo senokai 
pagautas “Smūtkelio"? kuklaus ir tylaus gro- 
žio, norėčiau šiam eilėraščiui skirti Nobelio lau- 
reato poeto Saint-John Perse žodžius: “Taigi, 
aš jau nuo taip seniai puoselėju pasimėgimą 
šiai poemai, ir su tokiu šypsniu ašai manyje iš- 
saugojau jam savo ištikimybę“. 


4. Pelenai 


Dar vienas lapas Fausto Kiršos kūrybo- 
je yra "Pelenai". Jų ligi šiolei pasirodė dvi 
knygos, po keturias giesmes kiekvienoje. Savo 
išorine struktūra šios satyros yra tradicinis, 
klasikinis veikalas. Tokį toną pagauname jau 
iš pat pirmos eilutės, kai autorius su tam tik- 
ru ūmumu pareiškia: “Ant jambo supykau.“ 
Tradicija dvelkia ir temų išskaičiavime prieš 
kiekvieną antrosios knygos giesmę. Sakysime, 
poetas pasisako, kad ketvirtojoje jis bylos apie 
tokius dalykus: “apie maldą, muitininkus, lė- 
bones, kerštą, meną, puošmenas ir katakom- 
bas." Ši senovinė priemonė mūsų laikams gali 
turėti žaismingos ironijos vaidmens. Faustas 
Kirša visuose “Pelenuose" laikosi tikslios tvar- 
kos ir nenukrypsta nuo savo jambų. 

Skaitydami giesmę po giesmės, lengvai pa- 
stebime dvi “Pelenų"' plotmes. Viena iš jų yra 
idealinė, kurioj spindi tiesa, viltis, auka, knyg- 
nešiai, didvyrių dvasia, pranašai, meilė ar sva- 
jonė. Visa tai poetas apsupa šiluma, pagarba ir 
patosu. Iš antros gi pusės niūkso kasdienybė 
— smulki vertelgiška, uvėriai už savo reikalą 
kovojanti. Tariant Juozo Keliuočio įvestu ter- 
minu — tai arivistai. Šio idealinių progiedrių 
ir atkaklių moralinių vaizbūnų susitikimo, 
grumties ir išeities laukas yra Lietuva. Faustas 
Kirša savo satyros jiešmą vartoja meistrišku 


taiklumi, chirurgine precizija. Nuotaikos įvai- 
ruoja. Jis gali būti kandus, rėžiantis, ironiškas, 
ciniškas ar moralistas, brutalus ar švelnus, 
žaismingai klastingas ir pranašiškas, iškilus ir 
tikroviškai kruopštus. Jo žodžiai daugiur smin- 
ga, kaip strėlės. Antai, Lietuvos šviesuoliai su- 
sikibo “Iš Vyčio pasagų ištraukyt aukso kno- 
lių" Arba: “Suspaudęs laikė kėdę ir kitos jau 
siekė: Vienus laižydamas, kitus slaptingai plie- 
kė!" Tokių frazių ir aforizmų iš “Pelenų" gali 
semtis rieškučiomis. Nebūtinai visi jie yra kri- 
tiški: jo giesmėse atsispindi ir išmintis, žvilgs- 
nis i tolumas, pranašiškas patosas ir nuolankus 
maldingumas. Tokiu dvasios pakilimu ir bai- 
giama antra “Pelenų" knyga: 


Giesmė karališka, tik katakombų mintys, 

O katakombose — apaštalai kankinti! 

Ir aš, — ne aš, bet aš žilų kapų šaukimas: 

Nubuskite, vergai, iš gobšų aptemimo! 

Nubuskit pažadams—danguj ženklai jau kelias! 

Nubuskit pasakom su sinteze kryželiuos! 

Nubuskit pranašų sukurtais amžių žodžiais! 

Nubuskit Kristumi, kur jiešmai žaizdą 
skruodžia! 


Nubuskit, mano broliai! Tautai—gandas girdis! 
Pasauliui išmintis, o išminčiai tik širdys! 

Savo apimtimi, turiniu ir išraiškos jėga bei 
raiškumu “Pelenai" yra vienintelė tokia kny- 
ga lietuvių literatūroje, vienas iš kertinių jos 
veikalų. O juos pastačius šalia Fausto Kiršos 
lyrikos, gauname gražų ir tokį prasmingą įna- 
šą, kuri šis poetas dovanojo menui, ne 
vien tik savajam, bet ir savo generacijos bei 
visos tautos kūrybai. Su savo daina jis įžengė 
į mūsų tautos meno istoriją, drauge pasilikda- 
mas gyva dabarties versme, 0 savo poezijos 
grakščiu, ar vėl susimąsčiusiu ir vitražiniu švi- 
tėjimu bei tūriu įsišaknydamas ateičiai. 

Darant jo kūrybos suvestinę, sunku būtų 
rasti trumpesnį, aiškesnį ir visuotinesnį jos pa- 
skirties nusakymą, kaip šie paties poeto žodžiai: 


Mūsų kelias — susikaupti, 
Kilti amžių mintimi, 

Saulės viešpačiui priklaupti 
Ir dainuoti: Aš esmi. 

Faustas 


Kirša 


SKULPTORIUS 


Kalu plaktu granitą 
Ir grauduliu drebu — 
Negyvas veidas švito 
Pagonišku stabu. 


Kiekvienas bruožas akmenų — 
Širdies virpėjimas many: 

Tai du pasauliai paslaptingi 
Vienoj lemty sustingo. 


Nešventintos skeveldros 
I laiko dulkes krito, 
Kad atsidengtų veidas 
Ugningas iš granito. 


Kai įkvėpimo smūgiai 
Žaizdrus aplinkui sėja, 


Daugiau nei žemės ugiui 
Ištryška prasmė ir idėja. 


MOTINA GEROJI 


Motina geroji, motina šviesi — 
Saulė mūsų žemės vėtrų užesųy! 


Nuodėmės apniaukia širdis ir akis — 
Tavo aukso raktai dangų atrakins. 


Lauko rugio varpa varganui brandi, — 
Amžina malone sergi ir vedi. 


Pro karingus bokštus, per piktas gatves 
Tavo žvilgsnio mostan einame ir mes. 


Buvo prakartėlė ašarų karčių, 
Meilė daug pasėjo laimės ir vilčių. 


Ant šventų altorių degame visi, — 
Motina geroji, motina šviesi. 


BE TEMOS 


Nepašėręs, broli, žirgo, 
Nekratysi brizgilų 


Paukščių giesmės girioj girdis, 


Kai žaliuoja ir tylu. 


Upės džiūsta ir patvinsta, 
Marios supas amžinai. 
Auksas žemėj rastas tviska, 
Krūmus puošia putinai. 


Kai tiesa nušviečia mintį, 
Dangų širdyje matai. 
Žodžiai vainiku nupinti 
Sielai gelmių apmatai. 


Tu, įkirtęs kirtį drąsų 
Seno ąžuolo šerdin 
Nesvajok, kol rūko rasos 
Plieną suvynios rūdin. 


Laužk, kol sveikos rankos siekia! 


Šauk, kol žodis kaip ugnis! 
Tas tik dovanas palieka, 
Kas idėjų kalinys! 


DAINOS GIMIMAS 


Pamariais bangų skaičių 
Krenta šydai ant smilčių 
Vėtrų verkiančių paguodai. 
Juodos marškos debesų 
Slenka kerštui iš dausų, 
Marios mėlynos pajuodo. 


Griausmas, pazarai, žaibai, 
Vėtrų vėtomi stabai 

Pėdas suka, tolius skaldo. 
Atrakintas žiburys 

Meile gal širdin įkris, 

Kad pavirstumei į maldą. 


Apvaldytuos sūkuriuos 
Neraliuotas suraliuos 
Dovanomis sostų menėj; 

Ir iš suplakto vandens 
Deivė bures iškedens 

Ir atplauks šviesi Vandenė. 


Tai tik skraidanti banga, 
Tai tik sielos atvanga, 

Tai kentėjimo šaukimas ... 
Su bangų plaktu sriautu 
Eina pasaka krantu, 
Blaškosi dainos gimimas. 

stotis — 


Antra 


Kristus paima kryžių, 


PRANCIŠKONŲ ORDINAS 
750 METŲ JUBILIEJAUS ŽENKLE 


(1210- 


1960) 


VIKTORAS GIDŽIŪNAS O.F.M. 
(Pabaiga) 


7. Misijos netikinčiųjų kraštuose 


Pats šv. Pranciškus veržte veržėsi į mi- 
sijas, du kartu dėl kliūčių mahometonų kraš- 
tų nepasiekęs, 1219 m. nuvyko į Egiptą ir ten 
sultono akivaizdoje sakė pamokslus. Negana 
to, jis ir savo broliuose uždegė misijų dvasią 

ir grąžino vėl apaštalų laikų evangelijos skel- 
bimo būdą. Ne prievarta, bet meile ir kankinių 
krauju šv. Pranciškaus sūnūs laimėjo Kristui 
milijonus netikinčiųjų. 

Sunkiomis sąlygomis nuo XIII a. pranciš- 
konai dirba Balkanuose. Albanijoje ir Monte- 


negro schizmatikų tarpe jie įkūrė ir valdė Vys- 
kupijas. Net 1479 m. turkams užėmus kraštą, jų 
nepabūgo, bet, slapstydamiesi kalnuose, aptar- 
naudavo tikinčiuosius. Nelengviau jiems buvo 
ir dabartinės Jugoslavijos teritorijoje, kur vieš- 
patavo manichėjai ir schizmatikai, bet čia jų 
darbas buvo taip sėkmingas, kad per vienerius 
1402 m. jie atvertė 50,000 eretikų, o 1451 m. 
Bosnos vyskupas rašė: “Kur tik apsigyvena bro- 
liai, ten eretikai tirpsta kaip vaškas nuo ug- 
nies". Kai 1463 m. turkai užgrobė kraštą, tai 
jie, gavę tolerancijos ediktą, sunkioje priespau- 
doje apaštalavo, iki 1875 m. sulaukė laisvės. 
Dar sunkiau jiems buvo Bulgarijoje, kur jie tu- 
rėjo net 6 kankinius. 

Pagaliau pranciškonai pasiekė ir baltų 
kraštus, kurie XIII a. dar buvo pagoniški. 
Tada jie iš Danijos ir Saksonijos atvyko į Li- 
voniją, o iš Lenkijos ir Silezijos į Prūsiją. Kokį 
reikšmingą vaidmenį jie turėjo šiose misijose, 
galima spręsti iš vyskupų skaičiaus. Antai 
1261 m. pranciškonas Albertas skiriamas Ma- 
rienverderio vyskupu, 1246 m. Teodorikas — 
Vierlando vyskupu, Jonas iš Diest (1252-1254) 
ir Hermanas iš Kolonijos (1275-1276) — Sem- 
bos vyskupais, o Henrikas (1298-1323) Talino 
vyskupu. Henrikas Liuksemburgietis vyskupau- 
ja Žemgalių (1247-1251), vėliau Kuršo (1251- 
1263) vyskupijoje ir popiežiaus paskiriamas 
Mindaugo globėju. Baltramiejus iš Bohemijos 
1257 m. siūlomas Lukovo vyskupų jotvingių 
krašte, o Rygos arkivyskupas Friderikas Pern- 
steinas (1304-1340), pamatęs Vokiečių ordino 
neteisybes, palaiko sąjungą su Vyteniu ir Gedi- 
minu ir rūpinasi Lietuvos krikštu. 

Veikdami kaimynystėje, pranciškonai greit 
susirūpino ir lietuvių atvertimu. Jų garsusis 
Rugerijus Bakonas apgailestauja, kad XIII a. 
prie Baltijos dar yra pagonių. Jonas iš Plano 
Carpini, 1245 m. vykdamas pas totorius, bijo- 
si lietuvių, kurių nebijo Prūsijos ir Livonijos 
pranciškonai, Br. Adolfas ir kiti, tuo metu jau 
veikiantieji Mindaugo dvare. Vokiečių ordinui 
spaudžiant rygiečius, pranciškonai siunčiami 
pas Vytenį, kad dėtųsi sąjungon prieš ordiną. 
Jiems veikiant, 1298 m. kovo 30 d. Rygoje 
sudaroma sutartis, kur lietuviai pasižadėjo pri- 
imti Kristaus mokslą. 

Dar didesni ryšiai užsimezgė, Friderikui 
Pernsteinui tapus Rygos arkivyskupu. Tada jau 
pranciškonai laisvai veikė Lietuvoje. Dėl to juos 
ėmė persekioti Vokiečių ordinas, sudeginęs net 
Vytenio jiems pastatytą bažnyčią Naugarduke. 
Ne be jų sugestijų atsirado ir garsieji Gedimi- 
no laiškai ir visas jo krikšto reikalu subruz- 
dimas Romos kūrijoje. Pats Gediminas savo 


laiškuose sako turįs pranciškonų, kuriuos įkur- 
dinęs Vilniuje ir Naugarduke. Girdamas juos, 
prašo Saksonijos provincijolą daugiau jų jam 
atsiųsti. Gediminui atsisakius krikštytis, jų pa- 
dėtis Lietuvoje pablogėjo, bet Vilniuje jie išsi- 
laikė iki Lietuvos krikšto, nes jų namai minimi 
1387 m. krikščionybės įvedimo dokumente. 


Ypatingai jie pasižymėjo krikšto metu, nes 
jam vadovavo pranciškonas Andriejus Vasylius, 
pirmasis Vilniaus vyskupas (1387-1398), o jam 
padėjo jo broliai, kuriuos jis globojo ir savo 
testamente prisiminė. Jam mirus Vilniaus vys- 
kupu tapo kitas pranciškonas, Jokūbas Plich- 
ta (1398-1407), kuris tęsė pirmojo darbą. Pran- 
ciškonai, tuo metu įsigiję 6 vienuolynus, įkūrė 
Lietuvos vikariją. Nuo tada jie jau dirbo ir 
augo normaliomis sąlygomis. 


Mahometonų kraštai buvo pirmieji, kuriuos 
pasiekė pranciškonai misijonieriai ir kurie or- 
dinui davė daugiausia kankinių. Jau 1220 m. 
Maroke mirė pirmieji 5 broliai: Bernardas, Pet- 
ras, Otonas, Akursijus ir Adjutas. Ten bandė 
darbuotis šv. Antanas ir daugelis kitų. Tuo pa- 
čių metu misijonieriai buvo pasiųsti į Tunisą, 
Egiptą, Lybiją, o vėliau ir į visas žinomas Atf- 
rikos šalis. 


Ypatingo dėmėsio vertas šventų vietų sau- 
gojimas Palestinoje. Šv. Pranciškus 1219 m. 
pirmas aplankė tas vietas ir ten paliko savo 
brolių. Kai žuvo lotyniškoji Jeruzalės valstybė, 
tai vieni pranciškonai paliko saugoti šventų vie- 
tų. Tada jie buvo suorganizuoti į šv. Žemės 
kustodiją, kurią valdo Jeruzalėje gyvenąs kus- 
todas. Kryžiaus karams pasibaigus, iki 1848 m. 
jis buvo ir Apaštalų Sosto komisaras Artimųjų 
Rytų kraštuose. Ši kustodija yra paveldėjusi ir 
iki šiol tebevartoja lotyniškosios Jeruzalės vals- 
tybės vėliavą. Šv. vietas besaugodami pranciš- 
konai turėjo daug kankinių, kuriuos nužudė ma- 
hometonai arba schizmatikai. 


Be mahometonų, XIII a. visą Europą gąsdi- 
no Azijos totoriai. Jų nesibijojo tik pranciško- 
nai, dėl to Inocentas IV 1245 m. Joną iš Plano 
Carpini ir Prancūzijos karalius Liudvikas IX 
1253 m. Gulielmą Rubruką išleido savo pasiunti- 
niais pas totorių didžiuosius kanus. Gi Jonas iš 
Montecorvino pats su draugais 1294 m. pasiekė 
Kiniją, įgijo didžiojo chano malonę. Jis taip 
sėkmingai darbavosi Pekine ir kitur, kad buvo 
paskirtas Kinijos arkivyskupu. Jam pagelbon 
buvo pasiųsti 7 vyskupai pranciškonai su bū- 
riu brolių. Tuo pat metu pranciškonai darbavo- 
si Persijoje, Gruzijoje, Indijoj, Ceilono, Sumat- 
ros, Javos ir Borneo salose. 

Kristupas Kolumbas, pranciškono Jono Pe- 

rez globojamas, iš karalienės Izabelės gavęs lai- 
vus, 1492 m. atrado Ameriką. Naujajame Pa- 
saulyje pranciškonai buvo pirmieji misijonie- 
riai. Jie jau dalyvavo antroje Kolumbo kelio- 
nėje ir 1500 m. Haiti saloje pradėjo darbą. Įkū- 
rus Haiti vyskupiją, pranciškonas Garcia 
iš Padellos buvo paskirtas vyskupu. Iš  Hai- 
ti jie greitai pasiekė Kūbą ir Panamą. 1522 m. 
jie pasiekė ir Meksiką, kur, 1528 m. įkūrus vys- 
kupiją, vyskupavo pranciškonas Jonas Zumar- 
raga, atidaręs meksikiečiams kolegiją, spaustu- 
vę ir rūpinęsis universiteto įkūrimu. Iš čia mi- 
sijonieriai pasiekė Peru, Čilę, Braziliją ir Argen- 
tiną. Visur jie mokė ir švietė vietinius gyven- 
tojus ir gindavo juos, kad ateiviai neišnaudotų. 
Ilgainiui prie jų misijų stočių išaugo dideli mies- 
tai, kaip Kalifornijos San Diego, San Francisco, 
Los Angeles ir kiti. 

Tuo pačiu metu jie pasiekė ne tik Kalifor- 
niją, bet ir Arizoną, Naująją Meksiką ir Teksus, 
kur ir šiandieną jų senas misijų stotis gausiai 
lanko turistai ir maldininkai. Mažiau jie darba- 
vosi šiaurinėse valstybėse, nors yra žinių, kad 
jie dirbo Marylande, Kentucky ir Pennsylvani- 
joje, ypač Pittsburgho ir Erio apylinkėse, o Phi- 
ladelphijoj net ir pirmasis vyskupas buvo pran- 
ciškonas, Mykolas Egan. Prancūzų valdymo me- 
tu pranciškonai dirbo ir Kanados indėnų tarpe. 


8. Mažesnieji Broliai ir mokslas 


Šv. Pranciškus savo reguloje iš pamoksli- 
ninkų ir misijonierių reikalauja didelio pasiruo- 
šimo, ir testamente liepia gerbti teologus, kaip 
teikiančius dvasią ir gyvybę. Jis pats mokytą 
Petrą Cattani vadino “ponu", o šv. Antaną sa- 
vo “vyskupu". Jei jis reguloje įspėja, kad “ne- 
mokytieji tegul nesirūpina įgyti mokslo", tai jis 
čia kalba apie paprastus nemokytus broliukus. 
Šv. Bonaventūra regulos aiškinime gina moks- 
lo reikalingumą, kaip apaštalavimo priemonę ir 
kaip sunkų dvasinį darbą. 

Šv. Pranciškaus idealai žavėjo ne tik pa- 
prastus jaunuolius, bet ir mokslo vyrus, dėl to, 
dar įkūrėjui gyvenant, į ordiną įstojo daug 
mokytų brolių. Pradžioje ordinas net kunigams 
ruošti neturėjo mokyklų, bet yra žinoma, kad 
pirmuoju lektorium serafiškasis Tėvas paskyrė 
šv. Antaną. “Eilių Karaliui", br. Pacifikui Pa- 
ryžiuje įkūrus konventą ir įstojus magistrui 
Aleksandrui Aliečiui, atidaroma pirmoji žino- 
ma pranciškonų teologijos studija, 1231 m. į- 
jungta Paryžiaus universitetan. Tapusi vieša, 
jis savo magistrų šv. Bonaventūros, Jono Duns 
Skoto ir kitų dėka buvo garsi per visus vidur- 
amžius. Panašiu būdu generalinės pranciško- 
nų studijos atsirado prie Oksfordo, Kembri- 
džio, Bolonijos ir kitų universitetų. 


108 


Pranciškonų meilė mokslui buvo tokia di- 
delė, kad viename Paryžiaus universitete XIIIa. 
gale mokėsi 350 studentų. Dėl savo studentų 
gausumo ir magistrų garso pranciškonų ir do- 
mininkonų ordinai buvo vadinami ordines do- 
centes. Iš tikro, minėtieji universitetai ordinui 
davė didžiuosius scholastikus: Joną iš Rupellos, 
Eudes Rauld, Gulielmą Melitoną, šv. Bonaven- 
tūrą, Joną Pekamą, Petrą Olivį, Matą Aguas- 
partą, Gulieimą Okamą, Joną Duns Skotą ir 
daugelį kitų, kurie, vadovaudamiesi šv. Pran- 
ciškaus idealais, sukūrė tą krikščioniško moks- 
lo sistemą, — schola franciscana. Šį sistema, 
anot A. Gemellio, Kristų pastačiusi visatos 
centre, davė gėrio teologiją, valios filosofiją, in- 


divido pedagogiką, laisvės asketiką ir meilės 
mistiką. 
Šv. Pranciškus, pats mylėdamas gamtą, 


paskatino savo vaikus studijuoti ją. Jau šv. An- 
tanas savo pamokslų mintims paremti griebėsi 
gamtos mokslų. Šioje srityje tačiau pirmą vie- 
tą užima Rugerijus Bakonas (1214-1294), Oks- 
fordo universiteto magistras. Jis bene pirmas 
ragino studijozus, palikus teorines spekuliacijas, 
tyrinėti gamtą ir eksperimentu remti savo 
mokslą, nes, pasak jo, “Sine experientia nihil 
sufficienter sciri potest“. Visų mokslų pagrindu 
jis statė matematiką, kurią vadino “scientiarum 
porta et clavis“. Jau tada jis numatė garo ma- 
šinas ir tvirtino, kad laivai plauks be irklų, . 
vežimai greitai bėgs be arklių, lėktuvai kaip 
paukščiai, žmogaus valdomi, skraidys ore, ma- 
šinos kilnos didelius svorius, o vienalankiai til- 
tai be atramų bus pertiesti per plačias upes. 
Jis, įžvelgdamas spindulių refleksijos ir refrak- 
cijos dėsnius, gamino įvairius optinius instru- 
mentus, braižė garo laivų, mikroskopų ir teles- 
kopų škicus, išrado akinius, davė receptą para- 
kui, domėjosi magnetizmu, astronomija, chemi- 
ja ir chronologija. Jis surado Julijaus kalendo- 
riuje klaidą Kristaus gimimo metų datavime, 
pasmerkė savo laikų alchemikų pastangas su- 
rasti auksą ir teigė, kad chemijai yra “skirta 
išaiškinti visų gyvių ir mineralų sudėtį, suran- 
dant medicinai pagrindą“. Jis samprotavo, kad 
žemės formai išaiškinti reikia plaukti į vaka- 
rus, jei nori pasiekti rytus. Šis jo ir Raimundo 
Lullo tvirtinimas, kad vakaruose yra nežinomų 
žemių, ir paskatino Kristupą Kolumbą leistis 
kelionėn. 

Didelę reikšmę Tolimųjų Rytų kraštams 
pažinti turi XIII ir XIV a. pranciškonų pasiun- 
tinių ir misijonierių raštai: Jono iš Plano Car- 
pini “Istoria Mongolorum", Gulielmo Rubruko 
“Itinerarium", Benedikto Polono  “Relatio", 
Jono iš Montecorvino laiškai, Odoriko iš Porde- 
nonės ir Jono 'Marignollio relationes. Jie pir- 


mieji, ten keliaudami, atrado iki tol nežino- 
mus kelius ir miestus, susitiko nepažįstamus 
žmones su jų valstybių santvarka, religija, pa- 
pročiais ir gyvenimu. Dėl to jų raštai ir mūsų 
dienose yra vieninteliai tų laikų Tolimųjų Ry- 
tų kraštų ir žmonių gyvenimo pažinimo šalti- 
niai. 

Tokios pat reikšmės turi ir Amerikos mi- 
sijonierių XVI, XVII ir XVIII a. raštai vieti- 
niams žmonėms pažinti. Šių raštų gausumu 
pranciškonai viršija visus kitus, nes tuo laiko- 
tarpiu yra palikę 542 knygas. Šiame reikalui 
ypač reikšminga yra Bernardino Sahagun (1500- 
1599) “Historia general de las cosas de Nueva 
Espana“, kurioje autorius duoda gausių žinių 
apie senovės Meksikos kultūrą, religiją, apei- 
gas, žmonių aukas, Meksikos karalių istoriją ir 
jų konfederaciją su gretimų kraštų karaliais. 
Rankraštis paties autoriaus iliustruotas meksi- 
kiečių gyvenimo paveikslais. Jame yra įtrauk- 
ta senovės meksikiečių originalia kalba maldų, 
giesmių ir dainų, dėl to jis turi didelę reikšmę 
ir čiabuvių kalbai pažinti. 


Taip bendrais bruožais atrodo Mažesniųjų 
Brolių ordino įkūrimas, jo išsiplatinimas, vi- 
daus santvarka, vienuolinio gyvenimo proble- 
mos, suskaldžiusios jį į tris šeimas. Beturtis že- 
miškuose dalykuose, turtingas savo dvasia; nors 
mokslui neskirtas, sukūrė teologijos mokslo 
sistemą, visatos centre ant meilės ir valios 
pagrindų, kaip niekas kitas, iškėlęs Kristų Ka- 
ralių; Amžinąjį Gėrį pažinęs, nebuvo savanau- 
dis, o savo narių dėka nešė ir skleidė tikintie- 
siems ir netikintiems. Nebuvo krašto, kurio, no- 
rėdami laimėti Kristui, jie nebūtų aplankę, 
anksti pasiekdami ir Baltijos krantus. Jie nesi- 
gailėjo jėgų, nepaisė pavojų, nevengė nė mir- 
ties, nes, šv. Pranciškaus pavyzdžiu, ją vadino 
Sesele. Meilė Kristui žmogiškoje prigimtyje 
ir jo sekimas ne tik jų ordino įkūrėją, bet ir 
juos pačius padarė į jį panašius, dėl to nenuo- 
stabu, jei jų Bažnyčia tiek daug jų yra paskel- 
busi šventaisiais ir palaimintais. 


Roma, 1960.X.30, 

LIETUVIŲ CHARAKTERIO VERTYbES 


J. BRAZALULS 


I. Ką charakteriu vadiname ir iš ko apie 
jį sprendžiame 


1. Sakome: lietuvių charakteris, tautos dva- 
sia, tautos dvasinis veidas ... Kad tie žodžiai 
nebūtų tik deklamacija, skambi, tačiau maža- 
prasmė — pirma reikia susitarti: kas supranta- 
ma charakterio ar dvasinio veido vardu. 

Asmens charakterį labiausiai nusako ir duo- 
da konkretaus turinio dvejopi elementai: 

(a) tos ar kitos dvasinės galios žmoguje 
persvara; 

(b) asmens linkimas į tam tikras gyveni- 
mo sritis ir tose srityse tam tikrų vertybių pa- 
mėgimas. 

Jei galėtume surasti, kad daugumas lietu- 
vių reiškiasi tom pačiom dvasios galiom, links- 
ta į tas pačias gyvenimo sritis; panašiai jas per- 
gyvena, tai šitie daugumos bruožai jau tektų 
laikyti lietuvių charakterio bruožais. 

2. Negalima betgi kalbėti apie lietuvių cha- 
rakterį kaip pastovią ir nuolatinę dvasinių bruo- 
žų visumą. Tiek asmens, tiek tautos charakte- 
ris nėra ir negali būti visiškai statinis. Jis, kaip 
ir kiekvienas organizmas, yra dinaminės pri- 
gimties. Jis kinta. Kinta ne iš pagrindų. Kinta 
dalimis. Kinta jei ne tonais, tai bent pustoniais, 
niuansais. L 

Šiandieninių lietuvių charakteris nėra tokis 
pat kaip senovinių lietuvių, kurie, sakysim, bu- 
vo sukūrę valstybę nuo jūrų iki jūrų. Kokis bu- 
vo charakteris tos Lietuvos, kuri buvo bajorų 
ir dvarų sukurta, maža tegalim pasakyti. Turim 
per maža žinių. Daugiausia galim kalbėti apie 
charakterį Lietuvos, kuriai atstovavo liaudis ir 
iš jos kilusi šviesuomenė. 

Dabartiniai lietuviai, esantieji čia, esantie- 
ji taip pat Lietuvoje, nuo anos Lietuvos tolstam. 
Auganti čia nauja karta gaus savo charakteriui 
ir kitokių bruožų. Lietuvoje auganti karta taip 
pat įgis naujų bruožų, kurių neturėjo ankstes- 
nieji lietuviai. 

Tauta išlieka ta pati, bet ji gali būti nebe 
tokia pati. Pavyzdys — antikiniai ir dabartiniai 
graikai, senieji romėnai ir dabartiniai italai. 

3. Lietuvių charakterio nei jo raidos ištir- 
to neturim. Tėra atskiri mėginimai. Ir tirti yra 
nepaprastai sunku. Amerikinis testų ir statisti- 
kos metodas galėtų būti naudingas. Bet jis pri- 
taikomas tik esantiem laisvame pasaulyje. Jo 

nepritaikysi nei praeičiai, nei pačioje Lietuvoje 
dabarčiai. 

Vietoj statistikos ir testų lieka pasikliauti 
daugiau vadinamaisiais sintetiniais protais. Jie 
intuityviai iš gyvenimo nedaugelio reiškinių, š 
gyvenmo šukelės, suvokia šviesą, o paskiau ją 
mėgina tikrinti kitokiais gyvenimo faktais. 

Tuo keliu yra mėginę apie lietuvių charak- 
terį pasisakyti St. Šalkauskis, A. Maceina, J. Gir- 
nius, St. Yla, J. Balys, J. Grinius, A. Mažiulis, 
A. Musteikis ir kt., nekalbant apie senovinius 
svetimųjų atsiliepimus. Kiekvienas remiasi ki- 
ta medžiaga, iš kurios daro išvadas apie lietuvių 
charakterį. 

Čia kalbančiam daugiau pažįstama tautosa- 
ka. Lyginant lietuvių tautosakos faktus su kitų 
tautų tautosaka, galima pastebėti tam tikrų tau- 
tinių skirtumų, kurie ir įgalina spręsti, kokia 
turėjo būti dvasia tų žmonių, kurie ją buvo su- 
kūrę ir vartoję. Iš tų tautosakoje pastebėtų skir- 
tybių ir mėginsiu ryškinti lietuvių tautos bruo- 
žus, kurie toliau gali būti patikrinami literatū- 
ros, meno, muzikos, visuomeninio gyvenimo 
faktais. 

Tokis yra kelias. 


II. Kurios dvasinės galios persveria lietuvių 
charakteryje 


Sakome: yra žmonių fotogeniškais veidais, 
yra ir nefotogeniškų. Taip pat ir tautų. Žmonės 
ir tautos su fotogeniškais veidais turi iš karto 
į akį krintančius bruožus. Kituose juos paste- 
bėsi, tik ilgiau ir atidžiau įsižiūrėjęs. Lietuvių 
tauta priklauso prie antrųjų, prie nefotogeniškų. 

Ne iš karto gali pasakyti, ar lietuvyje per- 
sveria jausminis, ar protinis, ar valinis elemen- 
tas. Negalima sakyti, kad lietuviai yra intelek- 
tualistai teoretikai — su miglotumo, sunkumo 
sąvokom kaip vokiečiai, kurie visur jieško “das 
Wesen". Nėra lietuviai nė toki racionalistai 
praktiksi kaip prancūzai — su racionalumu, 
lengvumu, aiškumu, minties elegancija, kurią 
išreiškia ių “Vesprit". 

Lygiai nepasakysi, kad lietuviai tokio jaus- 
mo kaip slavai — su platumų ilgesiu ar šėli- 
mo aistra iki kraštutinumų. 

Lietuviuose labiau yra išlaikyta pusiausvy- 
ra tarp proto ir jausmo, intelekto ir emocijos. 


Tokios dvasinių galių pusiausvyros prakti- 
nė išvada — lietuviai yra parodę daug prakti- 
nės gyvenimo išminties ir gudrumo, vadinamo- 
jo “sveiko proto“. Šita praktinė išmintis padėjo 
ir padeda lietuviam susiorientuoti gyvenimo pa- 
dėtyje ir rasti protingiausią išeitį. Gal net dau- 
giau liaudies žmonėm nei šviesuomenei. 


Šitas pusiausvyros pastebėjimas sutaria su 
A. Maceinos paryškintu lietuvių “sintetinių lin- 
kimu išlaikyti balansą“ (Living in Freedom, 17 
p.). Jo dėka, mano Maceina, lietuviam pasisekė 
išsisaugoti vienašališkų idėjų, kurių buvo apstu 
po Didžiojo karo. Lietuvių literatūra apsiėjo be 
šiurkštaus natūralizmo, kaip ir be technikinio 
futūrizmo. Lietuvių literatūra linko į realizmą 
ar į simbolizmą, bet visada išvengdama kraštu- 
tinumų ir bevaisių eksperimentų. Tą pat auto- 
rius kalbėjo apie tapybą bei muziką. Visuome- 


Tir/elčlika situo tžiis — 


niniame gyvenime taip pat: autoritetinis 
žimas buvo švelnus palyginti su kitais kraštais. 

Nors charakteryje jausminė, protinė, valinė 
galios yra išbalansuotos, vis dėlto maža persva- 
ra būtų jausminės galios link. Jausminė galia 
Lietuvio gyvenime pasireiškia šiek tiek stipriau 
nei protinė. 

Jausmas skatina žmogų į gyvenimo reiški- 
nius reaguoti dvejopai: pasyviai ar aktyviai. 
Lietuvio jausmas labiau linkęs į pasyvumą. 

Lietuvio jausmas nėra dramatinis — kuris 
suvokia gyvenimo priešybes, konfliktus tarp jų 
ir pats tuojau įsijungia į kovą. Dažniau lietuvio 
jausmas yra eleginis, t. y. kyla iš gyvenimo 
stebėjimo ir tą gyvenimą priima pasyviai, jį 
tik savyje išgyvendamas, sielvartingai, nesiim- 
damas reformuoti. 

Tai poetinis jausmas, ne visuomeninis. 


rė- 


Kristus krinta po kryžiumi. 

Šitą lietuvių eleginę dvasią ar tik nebus 
tiksliausiai ir vaizdingiausiai išreiškęs Vaižgan- 
tas Juodžiaus Kelmo vaizdu. Kai Juodžiaus Me- 
dis supuvo ir virto dulkių kauburiu, Vaižgantas 
jį taip aprašė: 

“Juodžius — tūkstančiametis Lietuvos mil- 
žinas, augmenų karalius, dievų medis, pats sau 
susipylė milžinkapį. 

“Žmonių akims — kapą, tik ne atminčiai, 
tik ne vaizduotei, ne ominei, ne atsigodimui. 
Juodžius tebėra gyvas: antai jo dvasia ant til- 
telio ... 

“... Ir liūdės Lietuvos gamta — Juodžiaus 
dvasia, tyli, lėta, nieko neskriaudžianti, nakčių 
mėnesienomis; ir kalbės tūkstančių metų slap- 
tais balsais, žadins ilgesį poezijos, rodys pro ša- 
lį neklaidų kelią“ (III, 131 p.). 

Taigi jausmo pagrindas — elegija. 

Praktinės tos eleginės dvasios išdavos: 

Ar ne dėl to lietuviai pasireiškė lig šiol 
savo kūryboje daugiausia lyrine tautosaka, ne 
epu? 

Ar ne dėl to ir individualinėje literatūroje 
lig šiol pirmavo poetai, ne prozininkai? Net 
prozoje, romanuose, gražiausios vietos tebėra 
lyrinės (Dobilas, Putinas)? 

Ar ne dėl to ir kitų tautų akyse lietuviai 
buvo su simpatija priimami dėl jų lyrinės na- 
tūros, dėl jų nuoširdumo? 

O Europos tautų pasakojimuose apie kara- 
lių ir valdovų mirtis lietuviai savotiškai išsi- 
skiria: kai daugelis žuvo dramatiškai — nuo 
kardo, nuodų, kartuvių, klastos, Jogaila esą per- 
šalęs, beklausydamas lakštingalos, ir miręs ... 

Palyginti su elegija, kaip maža kultyvuo- 
tas humoras. 

Palyginti su emocija, lietuviai yra mažiau 
kultyvavę valios galias. Maironis turėjo pagrin- 
do šaukti visuomeniniais motyvais: “Iškalkit, 
vyrai šių dienų, gelžinę valią milžinų“. Ir li- 
teratūroje didieji veikėjai nuolat serga valios 
nepriteklium (Sutkus, Vasaris, Domantas). 

Tačiau bendrą išvadą darant, tenka karto- 
ti: tas svyravimas tarp trejopų dvasios galių 
yra tiek nedidelis, kad lietuvis atrodo linkęs į 
pusiausvyrą, į nuosaikumą. 


III. Į kurias gyvenimo sritis ir jų vertybes 
linkęs lietuvis 


Sustojame prie trejopų sričių: visuomeni- 
nės, moralinės, estetinės. 

Visuomeninės atžvilgiu žmogus gali būti 
tarp dviejų kraštutinių ribų: visuomeniškumo 
ir individualizmo. Pirmuoju atveju asmuo rūpi- 
nasi reikalais, kurie svarbūs visuomenei; antruo- 

ju atveju — kurie svarbūs pačiam asmeniui; 
tai artimai ribojasi su egoizmu. 

Lietuvių tautosakoje maža tokių faktų, ku- 
rie rodytų jos kūrėją esant karingą, kovojantį 
ir žūstantį už valstybę, už karalius su noru Ir 
pasiaukojimu. Iš to fakto negalima daryti iš- 
vados, kad lietuviai nejautrūs visuomeniniam 
idealam. Kada tautosaka buvo kuriama, valsty- 
biniai reikalai buvo ne liaudies reikalai. Liau- 
dis prie jų nebuvo prileista. Liaudies interesų 
sferoje tebuvo paliktas darbas, santykiai su dva- 
ru, santykiai su šeima. To meto tautosakoje ir 
tenka konstatuoti, kad joje asmens egoizmas 
yra pasmerktas; egoizmas priskirtas demoniška- 


jai galiai — raganom, ne žmonėm. Tautosakoje 
labai gyvas pasiaukojimas mažiausiai visuome- 
ninei celei — šeimai (plg. sesers auką dvylikai 


brolių). Dainose kiek gailavimo dėl brolio, sū- 
naus, motinos netekimo. 

Tik su augštesniu visuomeninės kulturos 
laipsniu, kai valstybės reikalas paverstas liau- 
dies reikalu, kyla asmens pasiaukojimas dides- 
niam visuomeniniam junginiui — tautai, valsty- 
bei. Šito pasiaukojimo visuomeniniam reikalui 
praktinės išdavos mažiau pažįstamos tautosako- 
je, daugiau rašytinėje literatūroje ir gyvenime 
(savanoriai nepriklausomybę kuriant, partizanai 
ir rezistencija prieš okupantus). 

Taigi lietuvio visuomeninis jausmas yra gy- 
vas. Tačiau lietuvis nesijaučia visuomeniniam 
kolektyve ištirpusi dalelė, gyvenanti tik jo rei- 
kalais, kaip norėtų bet kuris totalizmas. Auko- 
damasis visuomeniniam reikalui ar dalyvauda- 
mas kolektyve, lietuvis jaučia, kad tai yra dir- 
va jo viduje susikrovusiom galiom pasireikšti. 
Iliustracijai Vaižganto Petras Šešiavilkis, kuris 
drovėjosi būrio, slapstėsi už kitų nugarų, bet 
įtrauktas į jų eiles, traukė dainą, užsimerkęs ir 
kitus visai pamiršdamas. Tai proga ir aplinka 
jam pačiam save išsakyti, save pareikšti, bet 
ne save prarasti. ) 

Visuomeniniame veikime yra du kraštuti- 
niai keliai: konservatyvumas ir pažangumas. 

Jei ir čia sakytume, kad lietuvio charakte- 
ryje išlaikoma pusiausvyra, tai vis dėlto stip- 
resnis atrodo polinkis į konservatyvumą. Kitas 
klausimas — to konservatyvumo vertė. 


Konservatyvumas yra naudingas tradicijom 
išlaikyti, svetimom įtakom pasipriešinti. Konser- 
vatyvumas žalingas, kai jis verčia atsilikti nuo 
gyvenimo, užsidaryti savame kiaute, o psicho- 
loginiu atžvilgiu susitelkusią energiją verčia iš- 
silieti tarpusavio ginčais (plg. Vaižganto Žie- 
naa:)i 

Dar vienas visuomeninio reiškimosi aspek- 
tas — maštabai: dideli ar maži? Lietuviai lin- 


kę į mažus maštabus. Tai rodo ne tik palinki- 
mas į mažybinius terminus. A. Jakštas jau bu- 
vo pastebėjęs dainose palinkimą į mažus mas- 
tus. Jakštas citavo dainą: Aš turėjau žirgužėlį 
nors 1 mažą, ale gražų ... Tą palinkimą į ma- 
žumą ir gražumą Jakštas palaikė tautine žyme. 
Visuomeninio gyvenimo stebėjimas tai patvir- 
tintų. Jei planai ir sukuriami dideli, tai valia 
išeina planam kurti, o jau jos nelieka planam 
vykdyti. 

Išimtis: dideli užsimojimai politikoje: nuo 
jūrų iki jūrų; dabartiniu metu nuo Smolens- 
ko iki Karaliaučiaus! Bet šita išimtis tik labiau 
patvirtina konservatyvumą, nesiskaitymą su 
realiom galimybėm. Romantikai iškėlė kuni- 
gaikščių galybę, ir apie tą galybę iš tradici- 
jos ir svajojame iki dabar. 

Čia iškeltus bruožus, kurie pasirodo lietu- 
vio charakteryje, kai jis reiškiasi visuomenės 
srityje, galima palyginti su J. Girniaus paste- 
bėjimais. Vartodamas Sprangerio tipologiją, jis 
skyrė lietuvius į vadinamą socialinį tipą. Tokio 
tipo bruožai — humaniškumas, filantropija, ne- 
jieškojimas utilitarizmo santykiuose su kitais. 
Lietuvis ne kolektyvistas ir ne individualistas, 

personalistas. Personalistas ta prasme, kad jis, 
rodydamas filantropiją, nori padėti ne apskritai 
žmonijai, tautai, bet konkretiem asmenim. 

Lietuvio bruožai ryškėja labiau palyginime 
su latviais, kaip vieni ir antri savo laisvės pa- 
minklus pastatė: latvių brolių kapai, o lietuvių 
labai kuklus mastas; latvių laisvės statula di- 
džiausių gatvių sankryžoje, lietuvių užkampėly- 
je jaukioje vietoje — karo muzėjaus sodelyje. 

Moralinėje srityje verta atkreipti dėmesys į 
visuomeninę ir asmeninę moralę. 

Visuomeniniame gyvenime dvejopos mora- 
lės populiariausi kraštutinumai — oportunizmas 
ir principingumas. Nuo pat Valančiaus lietuviai 
kakta sieną daužė — pasipriešinimas graždan- 
kai, Kražių istorija, pasipriešinimas vokiečiam, 
pasipriešinimas bolševikam. Tai Margerio tipas, 
Vydūno Magės tipas. 

Prisitaikymo oportunizmo faktų yra, bet ne 
jie vadovavo tautai. Lietuvių kentėjimo ir lai- 
mėjimo priežastis yra jų ištikimumas princi- 
pam, nenoras ir nemokėjimas laikytis vadina- 
mosios realistinės politikos, prisitaikymo vardan 
šio momento naudos. 

Principingumą yra pastebėjęs ir labai pa- 
ryškinęs J. Girnius, tardamas, kad lietuvis klau- 
sia ne “Kas naudinga?", bet “kas teisinga?“ 
(Living in Freedom 65 p.). 2 

Palyginti su lietuviais, latviai moka labiau 
prisitaikyti prie sąlygų, didesni oportunistai. 
Latviai “realistinės politikos" šalininkai, lietu- 


viai "idealistinės", latviai — Baltijos anglai, 
lietuviai — Baltijos amerikonai tuo atžvilgiu. 

Asmeninės moralės pobūdį, moralinio jaus- 
mo jautrumą labiausiai išryškina vyro ir mo- 
ters santykiai. Tie santykiai visų tautų ir visų 
laikų kūrybai duoda daugiausia medžiagos. Tuo- 
se santykiuose yra visko. Bet tas viskas nevie- 
nodai atskirų tautų išreiškiamas. Gali būti du 
kraštutinumai: moralinis taurumas ir morali- 
nis cinizmas. Kai lyginame Eglę, Žalčių karalie- 
nę, su tos pačios pasakos rusišku variantu, 
krinta į akis lietuviškos pasakos saikingumas, 
pastangos surasti būdą pasakyti tuos pačius da- 
lykus švelniau, aplinkiniais, netiesioginiais žo- 
džiais. O dainose tos rūšies dalykai reiškiami 
simboliais, kurie ir sudaro mūsų dainų poezijos 
perlus. Tai perlai estetiniu atžvilgiu, o morali- 
niu atžvilgiu tai sugebėjimas išsilaikyti augšto- 
je moralinėje plotmėje, padorumo plotmėje. 
Taigi iš tų dviejų moralinės plotmės kraštuti- 
numų lietuvių polinkis labai stiprus į moralinį 
taurumą. 

Šį bruožą buvo pastebėjęs ir geografas 
prancūzas Reclus, vadindamas jį “kuklumu kal- 
bant apie meilę“ (žr. A. Maceinos str. Living 
in Freedom). 

Jei šalia moralės pergyvenimo atkreiptume 
dėmesį dar į religinį pergyvenimą, tai lietuviai, 
tiksliu A. Mažiulio pastebėjimu, Dievą pergyve- 
na kaip Tėvą pilna to žodžio prasme. 


Estetinėje srityje. — Jei buvo pastebėta, 
kad lietuvių charakteryje labiau prasiveržia ly- 
riniai pergyvenimai, tai tas polinkis atsiliepia 
ir pačios kūrybos formom. Liaudies kūryboje, 
sakysim, maža tų elementų, kurie yra būdingi 
pasakojimo žanrui: nuotykių, intrygos. Šie ele- 
mentai nėra išplėtoti nė paskesnėje individua- 
linėje kūryboje. Beletristikoje mažas kiekis ra- 
šytojų, mokančių pinti intrygos nuotykius. Gal 
Pietaris, Jankus, Ramonas. Ir lietuviškoje be- 
letristikoje stipriau išplėtotas aprašymas, ne 
epinis aprašymas, bet tapybinis — gamtos, žmo- 
gaus iki detalių aprašymas su lyrine šiluma, su 
nuoširdumu. Nuo Žemaitės toji tradicija tęsiasi 
iki Katiliškio. 

Aprašymuose pagal tai, kaip spalvos, dė- 
mės, brūkšniai dėstomi, galimi dvejopi kraštu- 
tiniai keliai — spalvos ar brūkšniai derinami 
harmonijos ar disharmonijos principu. Harmoni- 
jos terminas taikomas ten, kur spalvos, brūkš- 
niai derinami panašumo principu, kur jie vie- 
nas kitą papildo, pratęsia niuansais. Disharmo- 
nijoje spalvos ir linijos derinami kontrasto ke- 
liu, vienas kitą pabrėžia ar išskiria dramatiškai 
rėkiančiu būdu. Per mažai turiu davinių galu- 
tiniam sprendimui, kuris kelias artimesnis lie- 

Ketvirta stotis 


tuviam. Tačiau sugestiją man pakišo audinių ste- 
bėjimas, kad lietuviui artimesnis harmonijos 
kelias. A. Maceina atkreipė dėmesio į Reclus tos 
pačios rūšies stebėjimą. Reclus rašė, kad lietu- 
viai savo drabužiais labai skirias nuo lenkų: 
“jie vengia akinančių spalvų, imantraus sukir- 
pimo, mandrų blizgučių, jų pilki drabužiai be 
puošnių ornamentų liudija jų kuklią prigimtį“. 


Vengimas kontrastuoti, kitaip sakant dra- 
matinti, man krito į akį, lietuvišką rūpintojėlį 
palyginus su bavarų (Miuncheno tautotyros mu- 
zėjuje). Pastarasis išreiškiamas žymiai drama- 
tiškesnias neramesniais bruožais. Lietuviškam 
pjaustinio brūkšniai palieka tik sielvartingos 
rezignacijos įspūdį. 

Aprašymo vaizdus ar poetines priemones 
kurdama, lietuviška fantazija pasižymi realisti- 

— Kristus sutinka savo motiną. 


niu vaizdingumu ir paprastumu. Jai svetimi di- 
dingi vaizdai, paslaptingumas. Bent tokia rea- 
listinė fantazija, linkusi daugiau į miniatiūras, 
yra tautosakoje. Iliustracijai tos pačios pasakos 
tas pats motyvas lietuviškame ir rusiškame va- 
riante: pasakoje, kaip Jonukas pavirto aviniu- 
ku, o jo seselė buvo paversta žuvele, lietuviš- 
kas variantas seka: 

Oi, Onute, oi sesele, 

ketin mane ponas pjauti. 

Jau peilelį pagalando 

ir geldelę pamazgojo. 


Avinėliui pabaigus atsiliepė jūrose balsas: 
Oi, Jonukai, oi broleli, 
Pasakykie savo ponui, 
Tegul mezga šilkų tinklą, 
Tegul meta ant marių 


1 
a. 


Penkta stotis — Simonas Kirinietis padeda Kristui nešti kryžių. 


Pagaus dimną žuvelę (Bas. III Nr. 29) 
Rusiškame variante: 

Elenut, sesele mano, 

Išplauk, išplauk į krantelį. 

Dega ugnys kaitrios kaitrios, 

O katilai kunkuliuoja, 

Peilius tekina riestuosius. 

Žada mane jie papjauti. (Afanasjev, Narod- 

nyja russkija skazki i legendi II, 1922, 66 p.). 


Lietuviškame variante kiek paprastos kuk- 
lios fantazijos, mažo maštaoo, realistinio užsi- 
mojimo. Kiek jau didelio užsimojimo yra ru- 
siškame. Arba koks realistinis velnio, laumės 
įsivaizdavimas? 

Šioj vietoj verta priminti A. Maceinos pa- 
stebėjimą, kad lietuvis labiau vertina idėją negu 


formą. Dėl to ir lietuvių literatūroje tipas, ku- 
ris aukotų idėją formalizmui, niekad nebuvo 
stiprus. Lietuvių literatūra ir kultūra stipresnė 
savo idėjom, problemom negu išviršinėm for- 
mom (Living i Freedom 16 p.). 


Norint šitą bruožą tikrinti kitom gyveni- 
mo sritim, galima nukreipti akis ir į lietuviš- 
kas kapines — kiek jose formalinės netvarkos, 
palyginti su vokiškom, suomiškom kapinėm, bet 
kiek jose idiliško jaukumo. O ir literatūriniame 
gyvenime formaliniai jieškojimai skaitytojų 
greičiau buvo primiršti nei idėjos gilumas (plg. 
Sruogos ir Kiršos poeziją!). 

Stebėti, lyginti galima toliau. Stebėjo ir 
lygino tautų pobūdį ir pati liaudis (plg. pasa- 
kas apie musių kelionę iš Prūsų ir į Prūsus). 

Anekdotais reiškiama tautų palyginamoji cha- 
rakteristika ir intelektualinių žmonių plg. trau- 
kinio katastrofoje reagavimą vokiečio, prancū- 
zo, lenko, lietuvio ir latvio!). 


IV. Lietuvių charakterio veiksniai 


Lietuvių charakterio vertybių apžvalgą čia 
tenka sustabdyti šiom išvadom: atsargumo dė- 
liai tenka pastebėti, kad apžvalgos išvados vie- 
nos gana aiškios, kitos gali buti tik hipotetinės, 
reikalingos tolimesnio stebėjimo, kiek jas pa- 
tvirtina ne tik tautosaka, literatūra, bet ir ki- 
tos gyvenimo sritys. 

Taip pat atsargumo dėliai nereikia paleisti 
iš dėmesio ir tai, kad išvados tegali turėti re- 
Liatyvios vertės, t. y. jos pastebimos tautos 
daugumoje, bet gali būti atskirų asmenų, ku- 
riem artimesni visai priešingi bruožai. Ir girio- 
je Medžiai ne visi vienodi. 

Atsargumo dėliai ir trečią pastabą reikia 
turėti galvoje. Būtent, reikia tirti ne tautos 
charakterį apskritai, bet tam tikro laikotarpio 
tautos charakterį. 

Tas charakteris, kuris čia buvo mėgintas 
ryškinti, yra taip pat vieno didelio laikotarpio 
charakteris. Jis yra kelių veiksnių padaras: so- 
cialinių, geografinių, istorinių. Padaras, pirmiau- 
sia, valstietinės, žemdirbių socialinės aplinkos, 
net baudžiavos laikų socialinių sąlygų padaras. 
Antras charakterio veiksnys — Lietuvos geogra- 
finis peizažas, kuriame kaitaliojas kalneliai su 
kloniais, ežerais, upeliais — įvairu, bet viskas 
nedidelio maštabo. Trečias faktorius — istorinė 
praeitis neabejotinai turėjo įtakos žmonių men- 
talitetui, ypatingai jau paskiau, kada iš valstie- 
čių pradėjo kilti šviesuomenė ir ta šviesuome- 
nė plėtė pačioje liaudyje istorinės praeities ro- 
mantinius horizontus. Prie tos istorinės praei- 
ties neabejotinai tenka priskirti didelį vaidme- 
nį religiniam lūžiui ir po jo įsigalėjusiai nau- 
jai krikščioniškai religijai. 

Nepriklausomos Lietuvos gyvenimas buvo 
naujas didelis veiksnys charakterio raidai. Ne- 


priklausomoje Lietuvoje prasidėjo sąmoninga 
kova už lietuvių charakterio panaujinimą: už 
didelio masto, užsimojimų pažadinimą (K. Pakš- 
to: pasukime Lietuvos laikrodį šimtą metų pir- 
myn), už pažangumą, už moralinį taurumą ir 
principingumą nepriklausomo gyvenimo gale. 


Dabartinės okupacinės sąlygos Lietuvoje 
charakterį taip pat keičia. Kiek, tegalime tik 
teoriškai spėti. Žinom, kaip jis lenkiamas į ru- 
sų ir komunistų branginamas vertybes. Žinom 
taip pat, kad dėl to eina kova. Kovoje lietuvių 
jaunimo charakteris nevirs tokis pat kaip rusų, 
bet jis neliks nė tokis pat kaip jo tėvų. 

Amerikoje lietuvių jaunimas tos kovos dėl 
charakterio vertybių nepatiria. Bet tai kaip tik 
gali jo charakteriui priskiepinti greičiau tų 
bruožų, kurie yra populiarūs Amerikoje. 

Jei norėtume būti tik mokslininkai stebė- 
tojai, tai beliktų toliau registruoti, kaip lietu- 
viškas charakteris kinta šioje amerikinėje ap- 
linkoje. 

Jei norėtume būti ir auklėtojai, tai beliktų 
gaivinti pačius pozityviuosius lietuviškus bruo- 
žus ir paremti tuos geruosius bruožus, kurie 
ateina į jaunimą iš amerikinio gyvenimo. Ne 
viskas, ką turime, yra gera. Ne viskas, kas ap- 
linkui yra, yra bloga. Jei lietuvišką nuoširdu- 
mą, principingumą, moralinį jautrumą, palinki- 
mą į pusiausvyrą, visuomeninį jautrumą papil- 
dytume amerikinėm vertybėm: dideliu užsimo- 
jimu, konkrečiu galvojimu, optimizmu, žmogaus 
vertės pajautimu — būtų tik naujo žmogaus 
laimėjimas. Bet tai jau pedagoginių idealų sri- 
tis. 

Jei norėtume būti tik kuklūs lietuviškos 
bendruomenės nariai, kurie po nelengvo dienos 
darbo, susitinka vienas su kitu pabendrauti, tai 
jiems toks pasvarstymas apie lietuvių charak- 
terio vertybes gali turėti praktinės naudos: bū- 
tent, sąmoningas žvelgimas į charakterį padės 
suprasti kitus žmones ir save ir gali paskatinti 
išvengti trinties tarp skirtingų kartų, skirtingų 
imigracijų, skirtingų pažiūrų. 

Kotryna 
Grigaitytė 


POEZIJAI 


Jei su manim butum 
Per naktis dienas, 
Niekad nenusčiuūutų 
Saulės šypsena. 


Kai mane apleidi 
Vidury dienos, 

Stugaudamas aidi 
Juokas darganos. 


Kai toli nuklydus 
Vėliai sugrįšti, 
Gėlynai sužydi 
Dulkėms apnešti. 


Vėl lietutis alma 
Šilko srovėmis — 
Ant sidabro balno 
Juokias pilnatis. 


Būki dieną, naktį, 
Būki su manim. 
Ak, bijau prarasti 
Kelią pilnaitin. 


RUDENS BELAUKIANT 


Nei miražai, sapnai — 
Nei buitis netikra, 
Tik gyvenimo mano 
Skaisčioji žara 


Išsiskleis, sužydės 

Slėniai, daubos kartu, 

Saulės šypsnyje degs 

Pilkos akys kalnų. 
Daug auksinių dienų 
Nuklegėjo būriais. 
Tik aidai jų dainos 
Atsišauks pagiriais. 


O, Akloji viešnia! 
Nuolanki būk, gera. 
Neišveski manęs, 
Kada dega kalnuos, 
Daubose ir širdy 
Ta skaisčioji žara. 

ŠVENTAS POVILAS 


1900 M. NUO JO ATVYKIMO ROMON PROGA 


PREL. 


1. Asmuo. 


Šv. Povilas gimė Tarse, Kilikijos provin- 
cijos sostinėje, M. Azijoje pirmo šimtmečio po 
Kristaus pradžioje: apytikriai tarp 1-5 m. Tarsas 
tuo metu buvo žymus kultūros ir prekybos 
centras. Savo gyventojais jis buvo labai įvai- 
rus: romėnai ir graikai, persai ir egiptiečiai, 
arabai ir žydai čia buvo susitelkę, įvairių gy- 
venimo interesų vedini. Povilo tėvai ar sene- 
liai į čia bus atsikėlę iš Palestinos ir greičiau- 
sia vertėsi prekyba. Jie buvo įsigiję Romos pi- 
lietybę, taip kad ši privilegija paveldėjimo ke- 
liu teko ir jų sūnui Povilui (ApD. 22, 28). Jo 
tėvai, nors gyveno emigracijoje ir buvo Romos 
piliečiai, pasiliko ištikimi bei pamaldūs žydai. 
Savo sūnui šalia lotyniško vardo Paulus davė 
žydišką — Saulus (ApD 13,9). Jis turėjo seserį, 
kurios sūnus stengėsi savo dėdei padėti, kai šis 
buvo kalinamas Cezarėjoje (ApD 23, 16s). Ar 
Povilas bus turėjęs daugiau brolių ir seserų, 
nežinia. 

Pamaldūs tėvai Povilą nuo pat vaikystės 
dienų bus mokę ir auklėję Mozės Istatymo dva- 
sioje. Pirmasis Povilo mokytojas bus buvęs jo 
tėvas. Vėliau greičiausiai jis bus lankęs prie 
vietinės sinagogos esančią mokyklą. Taip jis 
išmoko ebraiškai-aramaiškai skaityti ir rašyti, o 
taip pat susipažino su pagrindiniais Įstatymo 
dėsniais ir buvo įvestas į bendrą religinį žydų 
gyvenimą. Vienok pagoniškoji Tarso aplinka, 
kurioje Povilas praleido savo vaikystę, neišven- 
giamai palietė jo dvasią ir turėjo įtakos jo kul- 
tūriniam brendimui. Tarsas—elenistinės kultū- 
ros židinys ir įvairių tautybių, rasių ir religijų 
susitikimo centras—davė galmybę jaunam Po- 
vilui praturtinti savo žydišką auklėjimą pozity- 
viais pagoniškos kultūros elementais. Tuo būdu 
buvo padėti jo dvasioje pagrindai, kurie vėliau 
jam leido pakilti augščiau žydiško atsiribojimo 
tendencijų ir pagoniško pasaulio paikybių, tam- 
pant visų apaštalu Kristuje ir darant visa, kad 
visus išganytų. Tarse Povilas bus išmokęs grai- 
kų kalbos ir susipažinęs su elenistine literatūra 
(1 Kor. 15,33; Tit 1, 12). Tarse, kur gyvenimas 
virte virė; kur netrūko nei teatrų, nei sporto 
aikščių; kur šalia civilių ir žygiuojančių šar- 

vuotų karių matydavai grupes vedamų vergų; 
kur viešose aikštėse filosofai kalbėdavo, o teisė- 
jai bylas spręsdavo, — Povilas visa tai turėjo 
progos stebėti ir įsidėmėti, o tuo pačiu pažinti 
įprastą, kasdienį ano meto Romos imperijos 
miesto gyvenimą. Šie vaikystės dienose patirti 
kasdienio gyvenimo įspūdžiai vėliau atsispindi 
jo kalbose ir laiškuose (Ef 6, 14s; 1 Kor 9,24ss; 
4, 9; Tim 4,7; Kol 1, 14; 2,14 ir k). Greta inte- 
lektualinio bei kultūrinio ugdymosi Povilas 
Tarse išmoko ir amato, būtent, įsigijo specialybę 
austi medžiagą, vartojamą palapinėms, o taip 
pat įvairioms uždangoms (ApD 20, 34; Kor 4, 
12; 1 Tes 2,9). Tapęs apaštalu, jis, kad neapsun- 
kintų tikinčiųjų, visą laiką stengėsi uždirbti sau 
pragyvenimą savo įsigyta audėjo specialybe. 

Kai Povilas buvo pereinąs iš vaiko į jau- 
nuolio amžių, t.y. kai jis pasiekė 13-14 metų, 
jo tėvas, matydamas visus pavojus, kurie grėsė 
jauno ir gabaus jo sūnaus sielai iš pagoniškos 
Tarso aplinkos, nusprendė pasiųsti jaunuolį į 
Jeruzalę, kad tenai rabinų mokykloje gautų pil- 
nutinį žydišką ir farizėjišką išauklėjimą. Povi- 
las tikriausiai su džiaugsmu bus priėmęs tėvo 
siūlymą ir, palikęs gimtinį Tarsą, atvyko į Iš- 
rinktosios Tautos sostinę, kad čia prie šventyk- 
los, prie garsiųjų rabinų kojų praturtintų savo 
sielą Įstatymo žinojimu ir jo pamilimu. Tai įvy- 
ko maždaug tarp 14 ir 19 krikščionių eros me- 
tų. Jeruzalėje Povilas savo mokytoju turėjo 
garsųjį Gamalielį, kuris buvo tikrai didelės iš- 
minties ir kilnumo žmogus (ApD 5,34ss; 22,3). 
Jis mokėsi čia Įstatymo — ne tik to, kuris buvo 
užrašytas šv. knygose, bet ir to, kuris buvo 
žodžiu perduotas iš kartos į kartą. Jis skaitė šv. 
knygas, gilinosi į jų tekstus ir stengėsi juos 
suprasti pagal mokytojų paduodamas aiškinimo 
taisykles. Jis tikrai gerai pažino suprato ir 
aiškino šv. Raštą. Tai matyti iš jo laiškų, ku- 
riuose pilna yra citatų, aliuzijų, pritaikymų ir 
argumentavimų iš Dievo įkvėptų knygų (1 Kor. 
15, 21-22. 45; Rom 5, 14; 10, 18; 2 Kor 3, Tss; 8, 
15 ir k). Lygiagreičiai su rašytu Įstatymu Povi- 
las studijavo ir žodžiu perduotąjį, t.y. žydiškąjį 
padavimą. Šitai taip pat atsispindi jo laiškuose 
(2 Tim 3,8). Taip jis išaugo, kaip tikrasis Įsta- 
tymo žinovas. Jis ne tik išmoko Įstatymo, bet 


taip pat jį pamilo, pasidarė jo apaštalu visu tik- 
ro farizėjo užsidegimu (ApD 9, Iss; 224355: 
Gal 1, 14 ss). 


Kaip ilgai Povilas mokėsi bei kiek laiko 
užtruko Jeruzalėje, nežinia. Tikriausiai bent ke- 
letą metų. 


Baigęs mokslą jis greičiausiai grįžo pas sa- 
vuosius į Tarsą. Tada jis jau turėjo būti apie 
18 metų. Tokio amžiaus jaunuoliai žydai pa- 
prastai stengdavosi sukurti šeimą. Tačiau iš vi- 
so ko atrodo, kad Povilas bus likęs nevedęs 
(1 Kor 7,8). Ką jis veikė Tarse? Ar ilgai te- 
nai buvo? Neturime žinių. Nėra abejonės, kad 
čia jis tikrai po kurio laiko bus sugrįžęs. Kai 
36 m. kilo stipri žydų reakcija prieš krikščio- 
nis ir kai šv. Steponas buvo užmuštas akmenim, 
Povilas buvo šios kruvinos scenos liudi- 
ninkas (ApD 7,54ss). Tuo metu, kaip nurodo 
Apaštalų Darbų autorius, jis buvo dar jau- 
nuolis, vadinasi nepilnametis, t.y. nebaigęs 30 
metų. Netrukus po šio įvykio Povilą matome 
aktyviai reiškiantis kovoje prieš krikščionis ir 
užimant net atsakingas pareigas bei gaunant spe- 
cialius sinedriumo įgaliojimus (ApD 8, 1ss;9,1. .). 
Tai rodo, kad dar tais pačiais metais jis bus jau 
pasiekęs subrendimo amžių. 


Povilo uolumas persekiojant Dievo Bažny- 
čią augo diena iš dienos (Gal 1, 13s). Jis nesi- 
tenkino vien Jeruzale. Jis troško savo persekio- 
jančia ranka visur pasiekti krikščionis. Girdėjo, 
kad nemažas būrys Kristaus sekėjų buvo susi- 
telkęs Damaske. Nedelsdamas pasisiūlė sinedriu- 
mui vykti į tenai ir sunaikinti tenykštę krikš- 
čionių bendruomenę (ApD 9, Iss). Gavęs reikia- 
mus įgaliojimus, išsirengė į kelionę. Keliavo rai- 
tas su būriu palydovų. Kai Damaskas buvo jau 
čia pat, kai miesto pastatai mirgėjo saulės spin- 
dulių nušviesti už kelių varsnų, štai nuostabus 
atsitikimas: Povilas nukrito bejėgis nuo arklio. 
Jį ištiko Dievo malonės smūgis. Pasigirdo paslap- 
tingas balsas. Iš kitų niekas nežinojo, kas daro- 
si. Tai buvo antgamtinis Kristaus apsireiškimas 
Povilui. 

Išganytojas įspėjo būsimą apaštalą, nurody- 
damas, jog, persekiodamas krikščionis, jis Jį pa- 
tį persekioja; Jis taip pat priminė jam kvies- 
damas nesispirti išganymo malonės veikimui. 
Visai galimas daiktas, kad Povilas jau nuo se- 
niau jautė savo sielos gelmėse tam tikrą trau- 
kimą krikščionybėn, prieš kurį jis kovojo, ir tuo 
būdu dar labiau niršo prieš krikščionis, siekda- 
mas per išorinį krikščionybės ardymą sunaikin- 
ti savyje jaučiamą nerimą. Šį kartą narsusis 
kovotojas buvo nuginkluotas. Jis pasidavė ma- 
lonei ir klausė Išganytojo, ką turįs daryti. Jis 
jau ne sinedrimo atstovas, bet Naujo Įstatymo 


apaštalas. Šiuo momentu Povilas fiziškai buvo 
aklas ir bejėgis, bet jame gimė naujas Povilas, 
kuris visa regi ir visa gali tame, kuris jį ap- 
šviečia ir stiprina savo malone — Jėzuje Kris- 
tuje. 


Žpias Lala ss? 


Į Damaską įėjo Povilas jau ne kaip išdi- 
dus farizėjas, bet kaip rinktinis indas, kuris tu- 
rėjo nešti tikrojo tikėjimo šviesą pagonims; ne 
kaip nugalėtojas, bet kaip Kristaus belaisvis. Jį, 
drebantį ir aklą, už rankos paėmę, įvedė į mies- 
tą regėjimo apstulbinti jo palydovai (ApD 9,3- 
19; 22, 6-16; 26, 12-18). Čia, Dievo siunčia- 
mas, Povilą į savo globą paėmė Damasko 
krikščionių bendruomenės kunigas Ananijas, 
kuris, uždėjęs ant jo rankas, jam grąžino regė- 
jimą ir jį pakrikštijo. Atsigavęs ir sustiprėjęs, 
jis — tik ką buvęs Kristaus priešas — pradėjo 
skelbti Jį sinagogose. Tai buvo pirmieji Povilo 
apaštalo žingsniai. Damaske jis patvėre tik 
labai trumpą laiką. Jo atsivertimas ir pamoks- 
lai sinagogose be abejo sukėlė stiprią reakciją 
žydų tarpe, ir todėl buvo pavojinga tenai ilgiau 
palikti. Iš kitos pusės, jis jautė reikalą daugiau 
įsigyventi į naują tikėjimą, jame pilniau subręs- 
ti, kad ilgainiui galėtų tapti sėkmingu jo skel- 
bėju. 

Štai kodėl Povilas iš Damasko pasitraukė į 
Arabijos tyrus, kur atsiskyrime ir kontemplia- 
cijoje praleido beveik trejus metus (ApD 9,19; 
Gal 1, 17ss). Kaip kiti dvylika apaštalų pralei- 
do su Kristumi maždaug 3 metus Jo viešo gy- 
venimo eigoje, taip Povilas, paskutinis pašauk- 
tasis apaštalas, taip pat išbuvo maždaug trejus 
metus su Dievišku Mokytoju dvasinėje vieny- 
bėje, gyvendamas atsiskyrime Arabijoje. Taigi 
jis gavo ne mažesnį pasirengimą Evangelijai 
skelbti negu kiti dvylika (Gal 1, 12). 


Iš Arabijos Povilas grįžo atgal į Damaską. 
Bet čia jo buvimas ir jo apaštališkoji veikla vėl 
sukėlė žydų reakciją ir pagiežą. Jis jiems buvo 
nepakančiamas išdavikas. Nutarė jį nužudyti. 
Paaiškėjus šiam sąmokslui, Povilas, padedamas 
vietinių krikščionių, kadangi visi vartai buvo 
saugojami, per vieną miesto sienos langą pin- 
tinėje buvo nuleistas žemyn, ir taip slapta pasi- 
traukė iš Damasko, išvengdamas jo gyvybei už- 
spęstų pinklių. (ApD 9, 23s; 2 Kor 11, 30 ss). 
Vyko į Jeruzalę prisistatyti Bažnyčios galvai 
Petrui ir su juo išsikalbėti Evangelijos skelbi- 
mo reikalu. Tai atsitiko 39 m.— trejiems me- 
tams praslinkus nuo atsivertimo (Gal 1, 18 s). 


Jeruzalėje Povilas pradžioje buvo sutiktas 
su tam tikru nepasitikėjimu. Visi juk jį paži- 

nojo kaip aršų farizėją ir krikščionių persekio- 
toją. Povilas tuomet kreipėsi į anksčiau pažįs- 
tamą Juozapą Barnabą, kuris apaštalams bu- 
vo gerai žinomas ir kuris mielai jį pristatė 
Petrui, smulkiai painformuodamas apie jo at- 
sivertimą ir apaštalavimą Damaske. Jei apašta- 
lų rezervuotumą pavyko greitai nugalėti, tai Žy- 
dų neapykanta buvo beveik neįveikiama kliūtis, 
kuri pagaliau privertė Povilą išbuvus vos 15 
dienų, palikti Jeruzalę (ApD 9, 26ss; Gal 1, 
17ss). Šitai padaryti jį paskatino vietos tikin- 
tieji, o taip pat ir pats Išganytojas, apsireiš- 
kęs jam maldos metu šventykloje (ApD 9, 31s; 
22, 17ss). Iš Jeruzalės vietiniai krikščionys jį 
palydėjo iki Cezarijos, iš kur, greičiausiai laivų, 
nukako į Tarsą (ApD 9,30; Gal 1, 21). 


Čia pasiliko iki 43 m., t.y. daugiau kaip tre- 
jus metus. Ką jis ten veikė? Be abejo nesėdėjo, 
rankas sudėjęs. Kiek sąlygos leido, jis bus skel- 
bęs Evangeliją, kaip pačiame Tarse, taip ir vi- 
soje Kilikijos provincijoje, pasiekdamas net ir 
Sirijos provinciją (Gal. 1, 21). Vienok šiuo lai- 
kotarpiu Povilas, be apaštalavimo, daug dėme- 
sio bus kreipęs ir daug laiko paaukojęs vidi- 
niam savęs išugdymui, augdamas per malonę 
Mistiniame Kristuje į tobulą žmogų ir į pilnai 
pasirengusį tikėjimo paslapčių žinojime apaš- 
talą (Ef 4, 11-16; 3,4-19). Visa tai jis pasiekė 
per maldą ir malonę, kuri veikė jo širdį nepa- 
stebimai iš vidaus ir kuri apšvietė jo protą gau- 
sybe antgamtinių apreiškimų (Ef 3, 3s; Gal 1, 
11s;-1-Kor15, 1šs 17 K). 


Kai Povilas rengėsi ir brendo Tarse apašta- 
lo pašaukimui, tuo pačiu metu Viešpats rengė jo 
apaštalavimui dirvą. Petras specialaus Dievo ap- 
reiškimo dėka atidarė duris pagonims į krikš- 
čionybę (ApD 10, 24-11, 18). Atsivertimai pa- 
gonių tarpe didėjo. Ypač Antijokijoje jų skai- 
čius buvo gausus. Kai apie šitai buvo praneš- 
ta apaštalams Jeruzalėje, jie pasiuntė į šį Siri- 
jos provincijos centrą Barnabą. Šis, čia atvy- 
kęs, ne tik apsidžiaugė radęs gausią krikščio- 
nių bendruomenę, bet tuojau įsitikino, jog apaš- 
talavimui dirva šiame mieste ir apylinkėse esan- 
ti labai palanki. Reikėjo daugiau darbininkų. Jis 
atsiminė Povilą, kuris čia galėjo būti itin nau- 
dingas. Nedelsdamas todėl išsirengė kelionėn į 
Tarsą ir, tenai radęs Povilą, jį atsivedė Anti- 
jokijon, kur jie abu sėkmingai apaštalavo be- 
veik ištisus metus (ApD 11, 19-26). 


Ryšys tarp Motinos Bažnyčios Jeruzalėje 
ir Antijokijos krikščionių bendruomenės buvo 
gana glaudus. 44 m. pradžioje Antijokiją pasie- 
kė žinia, kad Jeruzalės tikintieji yra sunkiose 
ekonominėse sąlygose. Reikėjo padėti vargstan- 
tiems broliams. Tuojau buvo padaryta rinklia- 
va, kurią Povilas su Barnabu nunešė į Jeru- 

zalę (ApD 12, 27ss). Deja, čia jie rado padė- 
tį blogesnę, negu buvo girdėję. Vietiniai tikin- 
tieji buvo ne tik medžiaginiame varge, bet taip 
pat buvo išstatyti žiauriems persekiojimams, 
kurių griebėsi karalius Erodas Agripa, siekda- 
mas tuo būdu prisigerinti žydų vyresniesiems 
(ApD 12, 1...) Šiomis sąlygomis nebuvo kaip 
ilgiau pasilikti Jeruzalėje. Todėl Povilas ir Bar- 
nabas, atlikę savo misiją, išsiskubino atgal i 
Antijokiją, pasiimdami su savim Barnabo gimi- 
naitį, būsimą evangelistą Joną Morkų (ApD 12, 
25558). 

45 m., antgamtinio apreiškimo paskatinti ir 
Antijokijos Bažnyčios vyresniųjų  palaiminti, 
Povilas ir Barnabas drauge su Miorkumi leidos 
pirmon apaštališkon kelionėn, kuri truko dau- 
giau kaip 3 metus. Visų pirma pasiekė Kipro 
salą. Ją perkeliavę, jie atplaukė į Pampilijos 
Pergę; o iš tenai atvyko į Pisidijos Antijokiją. 
Iš čia Morkus, pabūgęs kelionės sunkumų, grį- 
žo atgal; o Povilas ir Barnabas, nieko nepaisy- 
dami, keliavo toliau, aplankydami Ikaniją ir 
Likaonijos miestus Listrą ir Derbę (ApD 13, 
13). Visur jie visų pirma kreipdavosi prie žydų: 
atsilankydavo vietinėse sinagogose ir čia susi- 
rinkusiems kalbėdavo apie Dievo žadėtąjį ir at- 
siųstąjį Mesiją Jėzų Kristų, kuriame išsipildė 
Seno Testamento pranašystės (ApD 13, 6.16). 
Kai žydai juos atstumdavo, tuomet jie kreipda- 
vos į pagonis ir jiems apaštalaudavo, kalbėda- 
mi apie Dievo esimą ir apie atėjimą ant že- 
mės Jo Sūnaus Jėzaus Kristaus, kuris savo kan- 
čia atpirko žmoniją, prisikėlė iš numirusių ir 
paskelbė naują tikėjimą (ApD 17,16). Kalbėda- 
vo daugiausia Povilas (ApD 14, 11). Savo pa- 
mokslus jie patvirtindavo įvairiais stebuklais. 
Susidomėjimas buvo didelis, o įtikėjusių skai- 
čius diena iš dienos augo. Netrūko tačiau ir 
pasipriešinimų, ypač iš žydų, kurie neretai prieš 
apaštalus sukeldavo net riaušes (ApD 13, 42ss; 
14,1...). Grįždami atgal, jie dar kartą aplankė 
tas pačias vietoves, burdami tikinčiuosius į 
bendruomenes ir paskirdami jiems vadovus 
kunigus (ApD 14,22). Atsirado pagaliau Anti- 
jokijoj ir čia supažindino vietinius brolius su 
jų apaštališkos kelionės patirtimi ir laimėji- 
mais. 

Pradėjus pagonis priimti į Bažnyčią, kilo 
klausimas šiosios santykių su sinagoga bei su 
ritualiniu Mozės įstatymu. Krikščionys iš žydų 
iki šiolei jo laikėsi. Kaip turėjo elgtis krikš- 
čionys iš pagonių? Ar jie privalėjo derintis prie 
krikščionių iš žydų, prisiimdami ritualinį Mo- 
zės įstatymą, ar ne? Šiam klausimui spręsti 
buvo sušauktas Jeruzalėje pirmasis apaštalų su- 
sirinkimas, kuris įvyko 49-50 metų eigoje. Ja- 
me dalyvavo ir Povilas. Jis atstovavo nuomonei, 
kad krikščionys turi atsipalaiduoti nuo rituali- 


Aštunta stotis — 


nio žydų įstatymo, nes, jo įsitikinimu, tik tokiu 
būdu būsią galima plačiai atidaryti duris vi- 
siems į krikšcionybę. Nuomonių skirtumai tarp 
apaštalų pasireiškė daugiau tik taktinės laiky- 
senos atžvilgiu. Dalyką pasiaiškinus, buvo nu- 
tarta, jog krikščionims principe nėra privalu 
laikytis ritualinio Mozės įstatymo. Vienok tak- 
tiniais sumetimais buvo rasta naudinga ir rei- 
kalinga susilaikyti nuo kai kurių dalykų, galė- 
jusiais sukelti papiktinimą kitiems broliams ar- 
ba sudaryti kliūtį kai kuriems (iš žydų) priimti 
krikščionybę (ApD 15,1...). Susirinkimui pasi- 
baigus, Povilas drauge su Barnabu ir keliais ki- 
tais palydovais grįžo į Antijokiją čia painfor- 
muoti tikinčiujų apie susirinkimo nutarimą. Dėl 
praktiško Jeruzalės susirinkimo nutarimo pri- 
taikymo vėliau kilo mažas nesusipratimas tarp 


Kristus guodžia verkiančias moterys. 


Povilo ir Petro. Petras, atvykęs į Antijokiją, 
kad nepapiktintų žyduojančių, vengė valgyti 
su broliais iš pagonių, rizikuodamas tuo būdu 
juos užgauti. Toks Petro elgesys nepatiko Povi- 
lui, nes galėjo sudaryti kliūtį apaštalavimui 
tarp pagonių. Jis todėl išdrįso padaryti Apašta- 
lų Kunigaikščiui pastabą. Vienok šis nesusipra- 
timas neturėjo jokių tolesnių pasekmių, kadan- 
gi abu apaštalai turėjo tą patį siekimą, būtent, 
daryti visa, kad visiems būtų atviros durys Die- 
vo Bažnyčion (Gal 2, 115). 

Apaštališkas uolumas neleido Povilui ilgiau 
pasilikti Antijokijoje. Jis kvietė Barnabą leis- 
tis į antrą apaštališką kelionę, aplankyti jau 
įsteigtąsias krikščionių bendruomenes ir even- 
tualiai paskleisti Evangelijos šviesą tolesnėse 
M. Azijos srityse. Barnabas mielai pritarė Po- 

vilo projektui; bet tarp jų kilo nesusipratimas 
dėl Morkaus: Barnabas norėjo jį pasiimti su 
savim į kelionę, o Povilas buvo tam greižtai 
priešingas, — greičiausiai dėl turėtų su juo sun- 
kumų pirmoje kelionėje (Plg. Ap.D 13,13). Ka- 
dangi nei vienas, nei antras nenorėjo nusileis- 
ti, todėl teko išsiskirti. 

Barnabas su Morkumi išvyko į Kipro salą; 
o Povilas su Silu leidosi M. Azijos link (ApD 
15, 36). Tai buvo arba 49 m. rudenį, arba 50m. 
eigoje. Povilas su Silu per Siriją patraukė Ki- 
likijos link. Pakeliui jie bus aplankę Tarsą ir 
kitas žymesnes vietoves. Po to, perkopę Tau- 
ro kalnynus, pasiekė Likaoniją ir čia pirmoje ei- 
lėje aplankė Derbės ir Listros tikinčiuosius. 
Listroje prie jų prisijungė Timotiejus (ApD 16, 
2; 1 Tim 4,12). Toliau aplankė Ikaonijos sritis 
ir norėjo leistis į vakarus, aplankyti vadinamą- 
ją Prokonsulinę Aziją. Bet antgamtinis regėji- 
mas juos privertė nuo to atsisakyti (ApD 16,6). 
Tuomet jie pasuko į šiaurę ir pro Prigiją pasiekė 
šiaurinę Galatiją. Čia Povilą ištiko kažkokia pa- 
slaptinga liga. Nežiūrint visko, jis tačiau uoliai 
apaštalavo, o jo veiklą lydėjo didelis pasiseki- 
mas (Gal 4, 13ss). Deja, šis pasisekimas sukėlė 
smarkią žydų reakciją, kuri šmeižtų ir paska- 
lų dėka rado tam tikrą atgarsį ir žyduojančiuose 
krikščionyse. Tai privertė Povilą reaguoti stip- 
riu poleminiu laišku, adresuotu Galatijos tikin- 
tiesiems. 

Iš Galatijos jie buvo bemaną leistis tolyn į 
šiaurę Bitinijos link. Bet ir šį kartą Dievo ap- 
reiškimo buvo sulaikyti (ApD 16,7). Pasuko į 
vakarus ir pro Miziją pasiekė Troadą, kur prie 
jų prisijungė Lukas (ApD 16,10). Iš čia naujas 
Dievo apreiškimas nukreipė juos į Europos kran- 
tus. Iš Troados, prapalaukdami Samotrakijos 
salą, išlipo Neapolio uoste Makedonijoje, iš kur 
pėsčiomis pasiekė Pilypus. Čia Povilas rado sėk- 
mingą apaštalavimui dirvą. Nemaža pilypiečių 
įtikėjo ir buvo pakrikštyti. Šiųjų tarpe buvo 
kelios žymios moterys (Pilyp 4, 2s.18; ApD 16, 
14). Pilypai paliko gražų atminimą Povilo šir- 
dyje. Tai matyti iš jo laiško, skirto šios Baž- 
nyčios tikintiesiems. Vienok ir čia Povilo lau- 
kė ne tik pasisekimas, bet ir persekiojimai, dėl 
kurių buvo priverstas palikti miestą. Leidosi 
toliau į vakarus ir pasiekė žymųjį Makedonijos 
centrą Tesalonikus (ApD 16, 25...). Čia anuo- 
met gyveno nemaža žydų. Povilas visų pirma 
kreipėsi į juos, kalbėdamas subatomis sinagogo- 
je. Vienas kitas iš jų įtikėjo. Vienok didesnį pa- 
sisekimą Povilas šiame mieste turėjo tarp pa- 
gonių: jų atsivertė nemažas skaičius  (ApD 
17, 2ss). Pragyvenimą Tesalonikuos jis pelnė- 
si savo rankų darbu. Bet uždarbis, matyt, bu- 
vo ne visai pakankamas, kad jis sutiko priimti 
paramą, kurią jam porą kartų atsiuntė Pilypų 

tikintieji (1 Tes 2,9; Pilyp 4,16). Krikščionių 
bendruomenė Tesalonikuose sparčiai augo. Die- 
vas ją laimino gausiomis karizmomis ir stebuk- 
lais. Povilas greitai rado sau bendradarbių iš 
vietinių, naujai atvirtusių, krikščionių (1 Tes 
5, 12:1,5), kurie savo apaštališku uolumu davė 
pavyzdį visiems kitiems (1 Tes 1,7ss). Deja, 
kaip kitur, taip ir čia Povilo apaštališkieji lai- 
mėjimai sukėlė pasipriešinimų ir riaušes prieš 
jį ir sutrukdė apaštalavimo darbą. Norėdamas, 
išvengti nemalonumų broliams, Povilas su savo 
palydovais slapta paliko miestą ir atvyko į Be- 
rėją. Bet ir čia kilo žydų bruzdėjimas. Apašta- 
las, palikęs Silą ir Timotiejų, lydimas kai kurių 
brolių, leidosi Atėnų link (ApD 17, 10....). 

Graikijos sostinė pagonių apaštalui padarė 
liūdną įspūdį. Su visu uolumu jis ėmėsi apaš- 
talavimo darbo, parsikviesdamas į čia ir Silą su 
Timotiejum. Deja, išdidusis anuometinio pasau- 
lio kultūros lopšys pasirodė esąs nesubrendęs 
Evangelijos naujienai priimti (ApD 17,16...). 
Todėl, palikęs Atėnus, Povilas su savo palydo- 
vais patraukė tolyn į pietus ir pasiekė Korin- 
tą. Čia jis užtruko pusantrų metų. Pradžioje jis 
skelbė Evangeliją žydams, kalbėdamas sinago- 
goje. Tačiau, šiems prieštaraujant, jis kreipės į 
pagonis ir jiems skelbė Kristų. Daugelis korin- 
tiečių įtikėjo ir krikštijosi. Tarp jų buvo vie- 
nas antras Žžymesnis asmuo (Plg. ApD 18,7..; 
1 Kor.1, 165; Rom 16, 23 ir k.), bet daugumą 
sudarė eiliniai žmoneliai (Plg 1Kor 1,26; 7,21; 
12, 13). Šalia pasisekimų Korinte Povilui ne- 
trūko ir rūpesčių. Jo sielą slėgė nesekmė Atė- 
nuose, stoka žinių iš Makedonijos, į kur iš Atė- 
nų buvo pasiuntęs Silą ir Timotiejų, materia- 
liniai nepritekliai ir nuolatiniai žydų prieštara- 
vimai. Jo nuotaiką kiek pakėlė, kai iš Tesalo- 
nikų atvyko Silas ir Timotiejus. Jie atnešė ma- 
terialinės paramos ir smulkiai supažindino su 
krikščioniškų bendruomenių klestėjimu Make- 
donijoje (1 Kor 4,11; 2Kor 11, 8s). Gautos 
žinios davė Povilui progą parašyti pirmą, o kiek 
vėliau ir antrą laišką tesalonikiečiams. Šiuose 
laiškuose jis duoda kai kurių paaiškinimų dėl 
pasaulio pabaigos ir dėl paskutinio teismo. 

Bet ilgainiui Povilo nuotaika ir vėl pradėjo 
blogėti. Tam priežastį davė žydų pakartotiniai 
užsipuldinėjimai ir grumojimai, o taip pat ir 
pačių krikščionių netinkamas elgesys. Korintas 
buvo žinomas savo palaidumu. Ši neigiama ap- 
linka veikė ir naujuosius krikščionis: jie nevi- 
sada pajėgė atsikratyti senųjų ydų ir gyventi 
nauju šventumo gyvenimu (1 Kor 6,9ss). Visa 
tai Povilą ne tik skaudino, bet net į nusimini- 
mą stūmė (1 Tes 3,7). Tuomet Viešpats 
specialiu apreiškimu jį padrąsino ir liepė to- 
liau tęsti apaštališką veiklą (ApD 18,9). Iš tik- 
rųjų, žydų intrygos ir įskundinėjimai romė- 


nų valdžios atstovams nuėjo niekais. Tad Povilas 
ramiai galėjo tęsti savo darbą, pasilikdamas Ko- 
Trinte tolei, kolei rado reikalinga. Iš Korinto, ly- 
dimas Priskos ir Akvilos, jis atplaukė į Efezą; 
o iš Čia, po trumpo sustojimo, išplaukė į Pales- 
tinos Cezarėją. Iš Cezarėjos trumpam užsuko į 
Jeruzalę ir pagaliau grįžo į Antijokiją, taip baig- 
damas antrą savo apaštališką kelionę. Tai buvo 
53 m. pradžia (Ap D18,18ss). 


„Dar tais pačiais 53 m. Povilas išsirengė į 
trečią apaštališką kelionę. Iš Antijokijos jis at- 
vyko į Galatiją, o po to į Prigiją. Čia jis už- 
truko ilgesnį laiką, lankydamas krikščionių ben- 
druomenes ir skelbdamas Evangeliją pagonims. 
Apie vidurį 54 m. jis pasiekė Efezą. Šiame žy- 
miame prekybos ir administracijos centre išbu- 
vo beveik trejus metus. Atvykęs čia jis rado, 
be vieno antro krikščionio, būrelį Apolo moki- 
nių. Šis pastarasis buvo Aleksandrijos žydas: iš- 
kalbus ir plataus išsilavinimo vyras (1 Kor, 1, 
10... ). Jis buvo girdėięs ir įtikėjęs į Kristų, 
bet nebuvo pilnai susipažinęs su Jo mokslu. Efe- 
ze jį kiek plačiau su Evangelija susipažindino 
Priska ir Akvila, kurios į čia atvyko su Povilu 
iš Korinto. Apolas uoliai apaštalavo tarp žydų, 
kalbėdamas sinagogoje. Išvykdamas į Korintą, 
jis paliko būrelį mokinių. Kai Povilas pasiekė 
Efezą, jis visų pirma susidomėjo Apolo moki- 
niais. Kadangi jie buvo nekrikštyti, jis nedels- 
damas juos pakrikštijo ir įjungė į besiformuo- 
jančią Efezo krikščionių bendruomenę. Tai buvo 
pradžia jo sėkmingo apaštalavimo šiame žy- 
miame M. Azijos centre (ApD 19, 1-8). Toliau 
jis apaštalavo pradėdamas nuo žydų. Per tris 
menesius skelbė Evangeliją vietinėje sinagogo- 
je. Deja, kaip kitur, taip ir čia sutiko žydų už- 
kietėjimą ir pasipriešinimą. Tuomet jis pasiryžo 
atsitraukti nuo žydų ir kreiptis į pagonis. Savo 
apaštalavimo židinį jis sukūrė vienoje mokyklo- 
je. Dievas laimino ir gausiais stebuklais tvirti- 
no Povilo apaštalavimą. Evangelijos naujiena 
aidėjo ne tik pačiame mieste, bet pasiekė net ir 
tolimas apylinkes, kur kūrėsi viena po kitos 
krikščionių bendruomenės, kaip Laodicėja, Ko- 
losai, Jerapolis ir k. (Plg Kol 1,7s; 4, 13; ApD 
1,4). Iš Efezo Povilas palaikė ryšius su M. Azi- 
jos, o taip pat Makedonijos ir Akajos tikinčių- 
jų bendruomenėmis. Iš čia jis parašė galatams ir 
pirmąjį laišką korintiečiams. Pasiekęs gražių lai- 
mėjimų Efeze, Povilas buvo apsisprendęs vyk- 
ti į Makedoniją ir Akaiją. Išvykimą pagreitino 
žydų ir pagonių sukeltas maištas prieš krikš- 
čionis. Maišto iniciatorius buvo auksakalys De- 
metrijus. Mat, krikščionybės plitimas atsiliepė 
deivės Dianos kultui. Pradėjo mažėti užsakymai 
šios deivės statulėlių, kurias dirbo Demetrijus. 
Dėl to jis pradėjo agituoti prieš krikščionis, ras- 
damas didelį pritarimą ypač žydų tarpe. 


Triukšmui praėjus, Povilas paliko miestą ir 
išvyko į Makedoniją. Pakeliui sustojo Troado- 
je, tikėdamas čia sutikti Titą, kurį buvo pasiun- 
tęs į Korintą (2 Kor 7,7ss). Deja, šiojo čia ne- 
buvo. Todėl pilnas skausmo ir susirūpinimo apaš- 
talas leidosi tolyn ir pasiekė Makedoniją. Čia 
atsirado pagaliau ir Titas, kuris atnešė guo- 
džiančių žinių iš Korinto. Tai davė progą Povi- 
lui parašyti antrą laišką korintiečiams. Po to 
ir pats atvyko į Korintą ir čia pasiliko tris mė- 
nesius (ApD 20, 1ss). 

Dar bebūdamas Efeze, Povilas svajojo, ap- 
lankęs Makedoniją, Akaią ir Jeruzalę, vykti į 
Romą (ApD. 19, 21s). Ruošdamas šiam žygiui 
dirvą, iš Korinto jis parašė romėnams laišką. 
58 m. pavasarį iš Korinto leidosi kelionėn Jeru- 
zalės link, nešdamas su savim aukų vargstan- 
tiems Motinos Bažnyčios tikintiesiems (2Kor 8, 
10; 9,2). Saugumo sumetimais vyko ne tiesio- 
giai laivu, bet aplinkui pro Makedoniją. Iš Pi- 
lypų laivu atplaukė į Troadą; iš čia po septy- 
nių dienų iškeliavo į Asoną; o iš ten išplaukė 
į Miletą, praplaukdami bei staptelėdami prie 
Lesbo, Kijo ir Samos salų (ApD 20, 3-16). Ka- 
dangi dėl laiko stokos negalėjo sustoti Efeze, 
tai paprašė, kad Efezo Bažnyčios vyresnieji at- 
vyktų pas jį į Miletą. Čia, po jautrios Povilo 
Iralbos, įvyko graudus atsisveikinimas su apaš- 
talo širdžiai taip brangios Bažnyčios vadovais. 
Atsisveikinimas buvo itin graudus, nes Povi- 
las atskleidė savo nujautimą, kad Jeruzalėje jo 
laukia pančiai ir kad jis Efezo tikinčiųjų dau- 
giau jau nebematys (ApD 20, 17-38). Iš Mileto 
atplaukė į Patarą; o iš tenai, paėmę kitą lai- 
vą, kuris plaukė į Fenikiją, pasiekė Tyrą. Vieti- 
niai tikintieji ragino Povilą nevykti į Jeruzalę 
dėl gresiančio jam tenai pavojaus, bet jis jų 
mepaklausė ir nuplaukė į Ptolomaidą, o iš te- 
nai pėsčiomis pasiekė Cezarėją. Čia pranašas A- 
gabas įspėjo Povilą, kad Jeruzalėje jo laukia 
suėmimas ir kalinimas. Šitai išgirdę vietiniai 
krikščionys ir palydovai primygtinai prašė jį 
neiti į Jeruzalę. Tačiau visi prašymai buvo vel- 
tui. Apaštalas buvo visam pasirengęs. Jis, nieko 
nepaisydamas, paliko Cezarėją ir, lydimas bro- 
lių, atvyko į Jeruzalę. (ApD 21, 7-16). 

Taip baigėsi trečioji apaštališkoji Povilo 
kelionė. Buvo 58 m. vėlyvas pavasaris. 

Jeruzalėje broliai sutiko Povilą su džiaugs- 
mu. Apaštalui Jokūbui, kuris vadovavo vietinei 
krikščionių bendruomenei, ir susirinkusiems 
vyresniesiems jis papasakojo apie savo pasiek- 
tus gausius laimėjimus tarp pagonių ir žydų. 
Šieji, iš savo pusės, jį painformavo apie žydų 
tarpe paskleistas paskalas esą jis raginąs nesi- 
laikyti Mozės įstatymo, o tai teikią papiktini- 
mo daugeliui brolių iš žydų. Kadangi Jeruzalė- 
je šiųjų buvo daug, tai, kad nesukeltų priešin- 

Dešimta 


stotis — 


go nusistatymo, jie prašė Povilą, kad šis čia 
bent išoriniu būdu pasirodytų laikąsis Įstatymo. 
Povilas sutiko. Bet tai, deja, žydų nepalenkė 
Povilo naudai. Priešingai, pamatę jį šventyklo- 
je, jie dar labiau įtūžo ir sukėlė tikras riaušes. 
Šaukdami ir plūsdamiesi, iie nutvėrė Povilą ir 
buvo bebandą jį užmušti. Laimei, sargybiniai, 
kurie švenčių metu budėdavo prie šventyklos, 
išgirdę triukšmą, tuojau apie tai pranešė savo 
viršininkui, kuris atskubėjo su būriu kareivių 
ir taip išgelbėjo Povilą iš įtūžusių žydų rankų. 
Kareiviai jį nešte išnešė iš bešėlstančios minios 
tarpo. Kai jie pasiekė laiptus, kurie vedė iš šven- 
tyklos prieangio į Antonijos pilį, apaštalas krei- 
pėsi į karininką, pasisakydamas kas esąs ir pra- 
šydamas, kad jam leistų prabilti į minią. Kari- 
ninkas sutiko. Kai jis nuo laiptų atsigręžė į 


124 


Kristui nuvelkami drabužiai. 


minią ir pakėlė ranką, visi nutilo. Tuomet jis 
prabilo į juos ebraiškai. Jis priminė jiems apie 
savo žydišką kilmę ir farizėjišką išauklėjimą. 
Bet kai pradėjo kalbėti apie tai, kaip tapo krikš- 
čionimi, šie vėl pradėjo taip šaukti ir grumoti, 
kad karininkas įsakė jį tuojau įvesti į pilį ir 
apklausinėti kankinant, kad patirtų, kodėl žy- 
dai yra tiek prieš jį įtūžę. Kad išvengtų kanki- 
nimo, Povilas tuojau pasisakė esąs Romos pilie- 
tis. Patyręs, kad Povilas yra Romos pilietis, 
įgulos viršininkas tuojau pradėjo su juo man- 
dagiau elgtis. 

Rytojaus dieną jis sukvietė žydų vyres- 
niuosius ir, jiems pristatęs apaštalą, leido jam 
pasiaiškinti. Čia Povilas pasirodė esąs geras dip- 
lomatas: savo kalba jis išprovokavo ginčus ir 
barnius tarp pačių žydų, kurie buvo pasidalinę 


į dvi priešingas grupes — farizėjus ir sadukė- 
jus. Ginčams ir triukšmui aštrėjant, karininkas 
liepė Povilą grąžinti į pilį. Žydų įtūžimas pasie- 
kė tokį laipsnį, kad jie pasiryžo Povilą būtinai 
nužudyti, griebiantis tam klastos. Bet apie šį 
sąmokslą Povilą painformavo jo sesers sūnus, 
kurį savo ruožtu Povilui pasiuntė pas įgulos vir- 
šininką apie tai pranešti. Viršininkas, patyręs 
apie sąmokslą, nakčia Povilą, lydimą stiprios 
sargybos, išsiuntė į Cezarėją pas tenai gyvenan- 
tį prokuratorių Feliksą, kad šis spręstų jo by- 
lą. Feliksas, pakvietęs žydų vyresniuosius, pra- 
vedė viešą Povilo tardymą, kurio eigoje įsitiki- 
no, kad jis esąs nekaltas. Vienok jo nepaleido, 
tikėdamas, kad krikščionys jį išpirks. Taip jis 
Povilą išlaikė kalėjime dvejus metus, kartas 
nuo karto atvykdamas pats pas jį pasikalbėti 
(Ap D 21, 17-24, 26). 


17 en Jo likta stotis — Kristus kalamas ant kryžiaus. 


Kai apie 60 m. Neronas atšaukė Feliksą ir 
jo vieton paskyrė prokuratoriumi Festą, šis, 
žydų prašomas, tuojau ėmėsi spręsti Povilo by- 
los. Žydams reikalaujant, kad apaštalas, kaip 
nusikaltėlis prieš Mozės Įstatymą, būtų teisia- 
mas Jeruzalėje, žydai planavo jį pakeliui už- 
pulti ir užmušti. Povilui neliko nieko kita, kaip 
pasinaudojant Romos piliečio privilegija, ape- 
liuoti į imperatorių. Festo atsakymas buvo aiš- 
kus: “Apeliuoji į ciesorių, pas jį ir vyksi!“ 
(ApD-.25;12); 

60 m., rudenį apaštalas, lydimas centurijo- 
no Julijaus, išplaukė į Romą. Laikas plaukimui 
buvo nepalankus. Pasiekę Mirą Likijoje, jie per- 


sėdo iš Aleksandrijos į Italiją plaukiantį lai- 


vą. Su dideliais sunkumais jie nukeliavo ligi 
Kretos salos ir sustojo vadinamajame “(Geraja- 
me Uoste“. Povilas įspėjo, kad būtų pavojinga 

leistis toliau kelionėn tokiu metų laiku. Bet lai- 
vo kapitonas nusprendė pasiekti kitą šios salos 
uostą Fenikse, kur buvo galima patogiau žie- 
moti. Deja, išplaukus, juos pagavo audra ir nu- 
bloškė Maltos link. Čia laivas užkliuvo ant sek- 
lumos ir, daužomas stiprių bangų, pradėjo irti. 
Keleiviai išsigelbėjo. Juos nuoširdžiai priėmė ir 
gailestingai globojo salos gyventojai. Povilas 
jiems atsilygino, stebuklingai išgydydamas eilę 
ligonių. Kai po trijų mėnesių jie rengėsi iš- 
plaukti Italijon, vietos gyventojai išlydėjo apaš- 
talą su pagarba ir gausiomis dovanomis. 

Iš Maltos jie atplaukė į Sicilijos salą ir čia 
trumpam sustojo Sirakūzuose. Po to pasiekė 
Reggio Kalabriją, o iš ten, plaukdami pakraš- 
čiu, atvyko į Puteolo, nūdien Pozzuoli, uostą į 
šiaurę nuo Neapolio. Čia Povilo laukė būrys 
krikščionių, su kuriais praleido keletą dienų. Iš 
Pozzuoli pėsčiomis ėjo Romos link. Pakeliui 
(prie vietovių Apijaus Prekyvietė ir Trys Kar- 
čiamos — apie 50 km. atstu nuo miesto) juos 
pasitiko sostinės krikščionių atstovai. Jų lydi- 
mas, Povilas įžengė pagaliau į Romą. Buvo 61m. 
pavasaris. Čia jis pasiliko namų arešte dviejus 
metus. Jam buvo leista pasirinkti sau gyven- 
vietę ir turėti santykius, su kuo norėjo. Vienok 
prie jo nuolat budėjo sargybinis; be to, jis ne- 
galėjo dalyvauti ir kalbėti viešuose susirinki- 
muose. Apaštalaudavo tiems, kurie pas jį atsi- 
lankydavo. Visų pirma pas save kvietė žydus; 
bet nepraleido progos skelbti Evangelijos ir pa- 
gonims, ypač jį saugojusiems kareiviams. Šiuo 
kalinystės metu Povilas prisiminė kai kurias jo 
širdžiai artimas Bažnyčias, o taip pat ir asmenis 
parašydamas laiškus. Iš šio laikotarpio yra ži- 
nomi keturi jo laiškai: Efeziečiams, Kolosie- 
čiams, Pilypiečiams ir Pilemonui. 

61 m. Povilui grąžinama laisvė. Apaštala- 
vimui vartai vėl atviri. Galėjo įsikūnyti sena 
svajone — pasiekti Ispanija (Rom 15, 24 ss). 
Beveik tikra, kad apaštalas dar 63 m. iš Ro- 
mos bus nukeliavęs į Ispaniją. Iš tenai grei- 
čiausiai grįžo atgal į Romą 64 m. pirmoje pu- 
sėje. 

Po Romos sudeginimo prasidėjus krikščio- 
nių persekiojimams, Povilas bus iš miesto pa- 
sitraukęs į kurį nors Italijos nuošalų kampelį, 
kad tuo būdu išvengtų arešto ir, pasitaikius 
progai, galėtų išvykti toliau į Rytus. Laukda- 
mas tos progos, jis bus suredagavęs laišką Žy- 
dams. 

65 m. pradžioje jis jau yra Efeze drauge 
su Timotiejum (1 Tim 1,3). Palikęs jį tvarkyti 
vietinės Bažnyčios reikalų, kadangi jos tikinčių- 
jų tarpe buvo bepradedą reikštis kai kurios klai- 
dos, Povilas pasuko į Makedoniją. Iš čia parašė 
pirmą laišką Timotiejui, duodamas kai kurių 
pastoracinių nurodymų ir kviesdamas nenuils- 

tamai kovoti prieš klaidas. Iš Makedonijos grei- 
čiausiai bus patraukęs į pietus ir aplankęs Ko- 
rintą. Visai galimas daiktas, kad iš Graikijos 
bus nuplaukęs į Kretos salą ir čia palikęs 
Titą vadovauti vietiniams tikintiesiems (Til: 
5). 65-66 m. žiemą praleido Nikopolyje (Epire), 
iš kur parašė laišką Titui, kviesdamas atvykti 
pas jį (Tit 3,12). Kai šis į čia atvyko, Povilas 
ji pasiuntė apaštalauti į Dalmaciją (2 Tim. 4, 
10). Iš Nikopolio Povilas vėl atvyko į M. Aziją, 
apsilankydamas Troadoje (2 Tim 4, 13), Efeze 
(2 Tim 1,4), Milete (2 Tim 4, 20) ir k. 


Labai galimas daiktas, kad Povilas buvo 
suimtas M. Azijoje, veikiausiai Troadoje (2 Tim. 
4. 13), ir kaip kalinys antrą kartą atgabentas į 
Romą. Nors pakeliui Povilą lydėjo eilė moki- 
nių, bet jie vienas po kito dėl įvairių priežas- 
čių jį paliko, taip kad antrosios Romos nelaisvės 
pradžioje, t.y. 66 m. pabaigoje, ar 67 m. pra- 
džioje prie jo buvo tik vienas Lukas (2 Tim 
4. 11). Fiziškai pavargęs ir dvasiniai prislėg- 
tas Povilas, tapęs kalinių Romoje, parašė itin 
jautrų antrą laišką Timotiejui, kviesdamas jį 
drauge su Morkumi pas save (2 Tim 4,8ss). 
Šį kartą Povilas Romoje nebuvo namų arešte, 
bet veikiau tikrame kalėjime su visais jo sun- 
kumais (2 Tim 4, 6-20). Pirmą kartą teisiamas 
jis šiaip taip apsigynė (2 Tim 4, 16), vienok 
jautė artėjančią pabaigą (2 Tim 4,6ss). Iš tik- 
rųjų, 67 m., antrą kartą teisiamas, buvo pa- 
smerktas mirčiai ir netrukus po to nužudytas, 
nukertant galvą. 


Jo kūnas buvo krikščionių palaidotas pri- 
vačiuose kapuose prie Ostijos kelio, kur šv. Ele- 
na pastatė baziliką šio didžiojo apaštalo garbei. 
386 m. imperatorius Valentinas II šią baziliką 
nugriovė, o jos vietoje pastatė kitą, daug dides- 
nę ir puošnesnę. Šis puikus pastatas, nuolat pri- 
žiūrimas ir taisomas, išliko iki 1823 m., kolei 
ištikęs didelis gaisras, jį sunaikino. Popiežiaus 
Pijaus IX rūpesčiu ir viso pasaulio tikinčiųjų 
aukomis bazilika buvo atstatyta dabartiniame 
savo gražume, įjungiant į ją senąsias valenti- 
niškos bazilikos išlikusias dalis. Tarp šiųjų buvo 
ir konfesijos altorius, po kuriuo, marmoriniame 
sarkofage, ilsisi Pagonių Apaštalo mirtingieji 
palaikai. 


3. Įkvėptasis rašytojas. 


Povilas iškilo ne tik apaštalikška veikla, bet 
taip pat ir savo raštais. Jis yra pats produktin- 
giausias Naujo Testamento rašytojas. Naujo 
Testamento šventų knygų kanone yra 14 jo laiš- 
kų. Nėra jokios abejonės, kad jis bus parašęs 
ir daugiau raštų, kurie tačiau nepateko į kano- 
ną, ir ilgainiui žuvo (Plg 1 kor. 5, 9; 2 Kor 
10, 9; Pilyp 3,1). 


NOT 


Kanoniškieji Povilo laiškai paprastai šiaip 
grupuojami: Laiškai Bažnyčioms, Nelaisvės 
laiškai, Pastoraliniai laiškai ir laiškas Žydams. 

Pirmajai grupei priklauso laiškai, kuriuos 
Apaštalas adresavo paskiroms krikščionių ben- 
druomenėms tarp 51 ir 58 m. Jie yra — 1 ir 2 
Tesalonikiečiams; 1 ir 2 Korintiečiams; Galatams 
ir Romėnams. 

Antrajai grupei priklauso keturi laiškai, 
kuriuos Povilas parašė pirmos savo nelaisvės 
Romoje metu, būtent, Efeziečiams, Kolosiečiams, 
Pilypiečiams ir Pilemonui. 

Į trečią grupę įeina trys laiškai, kuriuos 
jis parašė Efezo ir Kretos vyskupams Timotie- 
jui ir Titui: pirmajam du, antrajam vieną — 
tarp 65 ir 66 m. Laiškas Žydams, kuris bus 
buvęs parašytas apie 64 m., yra paliekamas vie- 


Dvylikta stotis — Kristus miršta ant kryžiaus. 


nas sau, kadangi jis yra skirtingas nuo kitų 
Povilo laiškų tiek savo stiliumi, tiek savo struk- 
tūra, tiek taip pat net savo turiniu. 

Visi Povilo laiškai buvo parašyti graikiš- 
kai. Nebuvo tai klasinė graikų kalba, bet vei- 
kiau bendroji to meto šnekamaji kalba, kurios 
jis buvo išmokęs ne iš knygų ir ne iš augštųjų 
mokyklų katedrų, o iš vaikų Tarso gatvėse ir iš 
kasdienio vartojimo. Kadangi Povilui buvo sa- 
va ir ebrajų kalba, todėl nenuostabu, kad jo 
laiškuose užtinkamas vienas antras ebraizmas 
(Plg Gal 2,6; Rom 1, 26; Tes 5, 5 ir k). Vie- 
nok palyginti Povilo graikų kalba yra gryna. 
Tik Lukas iš Naujo Testamento rašytojų šiuo 
atžvilgiu jį pralenkia. Povilo stilius nėra nei 
rafinuotas, nei be trūkumų. Jis pats prisipažįs- 
ta esąs “neprityręs šnekoje“ (2Kor 11, 6). Pa- 

sitaiko nelygumų, nukrypimų, peršokimų nuo 
vienos minties prie kitos (Rom 1, 1-7, 3,1),) 
neišbaigimo (Rom 11, 18) ir kitų stilistinių trū- 
kumų (2 Kor 5, 19). Tai yra palyginti tik maži 
netobulumai, šalia kurių užtinkama daugybė 
įvairių stilistinių puošnumų, kurios kartais pra- 
siveržia į pačias lyrinio grožio viršūnės. Ne- 
trūksta čia žodžių žaidimo, nei sakinių ritmi- 
nio sustatymo (Rom 4, 25, 7, 21:8,10). Pilna pa- 
ralelizmų, ypač antitetinių (Ef 5; Rom 6, 5.8), 
o taip pat palyginimų (Rom 5, 12-19; Rom 6, 
2-8). Gausu stilistinių figūrų, ypač metonimi- 
JU (Rom:242T 3.21 4115) metaiorų (BLŽ6, 
13ss), alegorijų (Rom 5-7) ir k. Nors bendrai 
Povilas stengėsi daugiau kreipti dėmesį į tu- 
rinį, o ne į formą, kaip tai pats prisipažįsta 
(1Kor 2, 1ss; 2Kor 11, 6), vis dėlto kai jam tek- 
davo paliesti klausimus, kurie buvo itin artimi 
jo širdžiai, kaip meilė Kristui, meilė savo tau- 
tiečiams ir ištikimybė tiesai, jis tiek užsidegda- 
vo, kad pasekdavo iškalbingumo ir jautrumo 
viršūnių (Rom 8, 35ss; 9, 1-6; 2Kor 11, 21-29 
ir k). Apskritai paėmus, Povilo stilius yra gy- 
vas, turtingas ir praktiškas. Jis siekė perduo- 
ti skaitytojams ne žodžių žaidimą, bet minčių 
galią. 

Šių minčių centre yra Kristus Atpirkėjas ir 
žmogus nusidėjėlis, grąžintas į Dievo vaikų šei- 
mą (Ef 1, 4ss). Tarp Kristaus ir Žmogaus yra 
tikėjimas ir malonė. Tikėjimas priveda žmogų 
prie Kristaus, o malonė jį įjungia į Jį, taip kad 
Kristus ir žmogus tampa viena Mistiniame Kū- 
ne (Rom.5; Ef 2, 18ss. 4, 12ss). 

Povilo laiškų konstrukcija yra paprasta, be- 
veik schematinė, ir daugiau ar mažiau vienoda. 
Jo laiškuose paprastai galima skirti: įvadas, 

dėstymas ir pabaiga. Įvade jis prisistato skaity- 


tojams. Pabaigoje — perduoda sveikinimus ir 
laiminimą. Dėstyme dažniausiai yra dvi dalys: 
pirmoji teoretinė — dogmatinė ar apologetinė, 


antroji praktinė-moralinė. Pirmoje dalyje išdės- 
to principus; antroje-pateikia jų praktiškus pri- 
taikymus. 

Laiškus Povilas rašė ne pats savo ranka, 
bet, kaip anuomet buvo įprasta, naudojosi raš- 
tininkais, kuriems jis diktuodavo. Retkarčiais 
laiško gale prirašydavo ką nors savo ranka 
(Plg 1Kor 16, 21; Gal 6,11; 2Tes 3,17). 

JONAS BILIŪNAS PAKELIUI Į VOKIETIJA 


ISO AS5 O0OSTRAUSKAS 


Pašalintas 1901 m. kovo mėn. iš Tartu (ta- 
da Dorpato arba Jurjevo) universiteto už da- 
lyvavimą anticarinėse studentų demonstracijo- 
se, Jonas Biliūnas ne kartą prašėsi vėl priima- 
mas, kreipėsi į universiteto rektorių ir net į 
patį švietimo ministerį. Tačiau visos pastangos 
nuėjo veltui: jis ne tik negavo leidimo grįžti 
į Tartu universitetą, bet jam buvo uždrausta 
įstoti ir į bet kurią kitą, to meto Rusijoje esan- 
čią, augštąją mokyklą. Šią ir taip jau keblią pa- 
dėtį dar labiau pasunkino kitos bėdos. Netekus 
studento vardo, Biliūnui grėsė privalomoji ka- 
rinė tarnyba. Būdamas beveik tikras, jog jos 
neišvengs, jis net pats galvojo stoti kariuome- 
nėn, kad kuo greičiau atsikračius nemalonios 
prievolės. Be to, kaip buvęs studentas, pašalin- 
tas iš universiteto už dalyvavimą politinėse de- 
monstracijose, jis buvo sekamas policijos. Kad 
išvengus visų šių nemalonumų ir kartu įgyven- 
dinus pasiryžimą tęsti mokslą, 1903 m. pradžioje 
Biliūnas nutarė išvykti studijoms į Vokietiją. 
Taip ir buvo padaryta: tų pačių metų spalio 
mėn., prieš tai kurį laiką pabuvojęs Tilžėje, jis 
atvyko į Leipcigą ir įstojo į Augštąją komerci- 
jos mokyklą. 

Nors šie Biliūno biografijos faktai yra ge- 
rai žinomi, tačiau pilno ir tikslaus vaizdo nėra 
davęs nei pirmasis Biliūno biografas V. Micke- 
vičius-Kapsukas (Jono Biliūno biografija, Brook- 
lyn, 1917), nei plačiausiai apie Biliūną rašiusi 
M. Lukšienė (Jono Biliūno kūryba, Vilnius, 
1956; plg. taip pat jos paruoštus komentarus 
Biliūno Raštams, t. 1-2, Vilnius, 1954-55). Be 
to, esama ir tokių faktų, kurie, pasirodo, iki 
šiol išvis nebuvo žinomi. Visa tai išryškėja, su- 
sipažinus su anksčiau nepanaudota rankraštine 
medžiaga, kurią sudaro Jurgio Šaulio atsimi- 
nimai “Iš J. Biliūno gyvenimo (Iš atsiminimų 
ir laiškų, 1901 m. — 1907 m.)“? ir keli Povilo 
Višinskio laiškai J. Šauliui.! Tad šio straipsnio 
tikslas, pasinaudojant ta ir pagalbine medžiaga, 
nušviesti kiek galima tiksliau Biliūno išvykimo 
į Vokietiją aplinkybes ir eigą. 

1903 m. pavasarį varpininkai pasiūlė Jur- 
giui Šauliui vykti į Tilžę ir perimti Varpo, Ūki- 
ninko ir Naujienų redagavimą. Jau ir taip nu- 
taręs išvažiuoti užsienin, Šaulys pasiūlymą tuoj 
pat priėmė? Tačiau, matydamas, jog redaguoti 
vienam tris laikraščius nebus lengva, jis nu- 


sprendė susirasti pagalbininką ir juo pasirinko 
Biliūną, kurį Šaulys pažinojo jau nuo 1901 metų. 
J. Šaulys rašo: 

“Nors aš, būtent, ir žinojau kad jis (t.y. Bi- 
liūnas — K.O.) nebe “mūsiškis?? (t.y. ne var- 
pininkas — K.O.), vis dėlto pasiryžau jį prikal- 
binti padėti man redakcijos darbą ir greičiaus 
važiuoti užsienin. Pasiėmęs visišką į save prieš 
partiją atsakomybę už laikraščių pakraipą ir re- 
dakciją, aš norėjau pasilengvinti sau užkrautą 
naštą ir pavesti jam Ūkininko redagavimą. Pri- 
kalbėti man pasisekė, ir Jonas (t.y. Biliūnas — 
K.O.) tuoj žadėjo, pasportą išgavęs, atvykti 
Tilžėn, kur aš tuoj balandžio gale išvažiavau ir 
ten jo laukiau??? 

Redaktoriaudamas Tilžėje, Biliūnas tikėjosi 
užsidirbti kiek pinigų, kurių jam ypač stigo nu- 
matytoms studijoms Vokietijoje“ Tačiau vien 
Šaulio ir Biliūno sutarimo neužteko. Mat, tie 
laikraščiai, tad ir Ūkininkas, priklausė to meto 
Lietuvių Demokratų Partijai, tuo tarpu Biliū- 
nas daugiau linko į socialdemokratus. šaulio žo- 
džiais tariant, Biliūnas Ūkininko redakci- 
joje būtų ne “saviškis". Tiesa, pats Bi- 
liūnas kreipė maža dėmesio į tai, ką sakys, ta- 
pus jam faktiškuoju Ūkininko redaktorium, jo 
bičiuliai socialdemokratai. “Manieji prieš tai 
nieko turėti negali", svarstė jis, “nes tai mano 
ypatiškas būtų uždarbis, nieko mano sąžinei ir 
nuomonėms priešingo neturintis, nuo kurio 
aniems galvos neskaudės.““ Tačiau, aišku, dau- 
giau čia buvo suinteresuota demokratų partija: 
ji turėjo duoti sutikimą. Sprendimą teko pada- 
ryti iškiliam to meto demokratų veikėjui Povi- 
lui Višinskiui, vienam artimiausių Biliūno bi- 
čiulių. Tad Biliūnas pats pasisiūlė pas jį nuvyk- 
ti ir tuo reikalu pasitarti. 

“Rašė man Barzd. (Barzdyla, t.y. Biliūnas 
— K.O.)", gavęs Biliūno laišką, pranešė Višins- 
kis Šauliui, “kalbėjęs su tavim, propoziciją pri- 
ima, nori galutinai su manim susitarti; užkvie- 
čiau ant 7/20-8/21 VI (dvigubos datos reiškia 
senąjį ir naująjį kalendorių — K.O.). Todėl pa- 
sirūpink iki tam laikui arba, jeigu nespėtum, 
iki gegužinei pranešti savo žodį, kaip ketini su 
juo gyventi. Ypač dabar, šiek tiek kito oro pa- 
ragavęs, gali tą žodį tarti ir labiau paspirti rei- 
kalą. Aš sutinku, kad geriausia (kitaip ir nega- 
lima tuom tarpu), kad visi jo darbai būtų po 

tavo vadovyste ir atsakymu (t.y. atsakomybe— 
1640), 0 

Biliūno ir Višinskio susitikimas įvyko ir 
buvo sutarta, jog Biliūnas redaktoriaus tiesio- 
ginėje Šaulio vadovybėje. 

“P. (Barzdylja sutiko ant tavo propozici- 
jos su džiaugsmu“, rašė Višinskis Šauliui. “Da- 
viau jam 15 rb., džiaugiasi, kad ant jo galvos 
negulės atsakymas; tikisi su tavim gerai sugy- 
venti. *š 

Tad Biliūnui beliko ruoštis kelionei. Pra- 
šymą užsienio pasui gauti jis buvo padavęs jau 
gegužės 22 d.? t.y. dar prieš susitarimą su 
Višinskiu, nes sutikimą vistiek tikėjosi gauti, o, 
be to, ir šiaip būtų važiavęs į užsienį studijuoti. 

“Pasportą Jonas išgavo greitai“, toliau pa- 
sakoja Šaulys, “ko nė pats jisai nesitikėjo, nes 
policija buvo jau bepradedanti jo pėdsakus se- 
kioti, o pavieto viršininkui prašymą įdavus, 
viršininko. sekretorius net nė kyšio nesiteikė 
priimti, nors tasai pat žmogelis prieš mane 
ypačiai smalsus pasirodė — ir tik per trirublinę 
tepasisekė reikalas pagreitinti ... Reikia, mat, 
žinoti, kad Jonas pagarsėjęs buvo (ex-studen- 
tas!) kaipo nesusekamas “revoliucionieris“ 
ir tokio žmogaus nuo savo galvos nusikratyti 
galėjo vietinė policija vien geisti./?!! 

Nors ir pasiruošęs kelionei '! ir pagal už- 
sienio pase nurodytą datą turįs išvykti iki lie- 
pos 22 d.!? (priešingu atveju pasas būtų nu- 
stojęs galios), išvažiuoti Biliūnas neskubėjo: 
dar liepos mėn. pirmąją savaitę jis buvo Lietu- 
voje!š Tuo tarpu Šaulys, žinodamas iš Višins- 
kio laiškų, jog Biliūno kelionės formalumai jau 
sutvarkyti, apsikrovęs redakciniu darbu, nekant- 
riai jo laukė ir vis sulaukti negalėjo.“ Paga- 
liau, maždaug po mėnesio, Biliūnas atvyko į 
Tilžę. /> Atvažiavo ir Šauliui pasipasakojo, ko- 
dėl taip užtrukęs. 

“Pasirodo, bevažiuodamas Kaunan, užsu- 
kęs Vilniun, o iš ten pasiekęs net Varšuvą, kur 
matęsis su Niemojevskiu, su juo lankęs gražią- 
sias Lazienkas (Lazienki Varšuvos miesto 
dalis — K.O.) ir t.t. Visas tasai dalykas labai 
įdomus Jono gyvenime, bet apie jį aš čia plačiau 
nepasakosiu. Paminėsiu tik tiek, jog tuo laiku, 
kaip gandas skelbė, buvo susitvėrusi Varšuvoj 
tam tikra lenkų kuopelė, norinti tarp kito ko 
padėti jauniesiems lietuviams baigti V. Europoj 
augštuosius mokslus. Nors Jono, kaip ir mano 
kiek ankstėliau, kandidatūra į stivendijatus ir 
buvo pastatyta, nors jis iš Tilžės dar rašinėjo 
ir siuntinėjo Varšuvon savo autobiografijas ir 
laiškus, iš viso to tačiau neišėjo ... nieko?!“ 

Gaila, kad Šaulys neduoda daugiau žinių 
apie šią, iki šiol nežinomą, Biliūno kelionę į 

Varšuvą.!" Todėl lieka neaiški toji lenkų orga- 
nizacija,* neaiškus ir ryšys su Niemojevs- 
kiu,!'? galimas daiktas, tarpininkavusiu Biliūnui 
minėtąją stipendiją gauti. 

Atvykęs į Tilžę, Biliūnas tuoj pat pradėjo 

redaguoti Ūkininką. Tačiau, kaip Šaulys pasako- 
ja, 
“redaguoti mudviem su Jonu teprisiėjo labai 
neilgai. Atvažiavęs greit pradėjo skųsties man, 
kad jo su manim sutarimą priėmęs vienas arti- 
miausias tuomet jo partijos draugas labai ne- 
gerai, — ir jis, nenorėdamas ginčų, nesmagu- 
mų ir įtarimų, turįs todėl nuo Ūkininko reda- 
gavimo atsisakyti.''?? 


Tas “artimiausias partijos draugas“, tik- 
riausiai, buvo socialdemokratų veikėjas Augus- 
tinas Janulaitis — Biliūno sužadėtinės, Julijos 
Janulaitytės, brolis, kuris tuo metu taip pat gy- 
veno Tilžėje ir redagavo socialdemokratų laik- 
raštį Darbininkų Balsą.?! Žodžiu, Biliūno anks- 
tyvesnis įsitikinimas, jog socialdemokratai prieš 
jo redaktoriavimą “nieko turėti negali" ir jiems 
dėl to “galvos neskaudės", nepasitvirtino: iš re- 
daktoriaus pareigų jis turėjo pasitraukti, su- 
redagavęs tik vieną, aštuntąjį (1903 m.), Ūki- 
ninko numerį.** 

“Atsisakius nuo redagavimo, (Biliūno 
K.O.) gyvenimas Tilžėje buvo visai bereikalin- 
gas. Bet universitetuose buvo seniai jūu prasi- 
dėjęs vasaros semestras, o Lietuvon grįžti, at- 
siminus sunkų ir brangų užsienio pasporto ga- 
vimą, taip pat nebeapsimokėjo. Be to, greitai 
žadėjo jau vienas kitas pažįstamas Tilžėn apsi- 
lankyti, galima buvo ir prie vokiečių kalbos čia 
kiek daugiau, negu Lietuvoje, pratinties ... Ar 
šiaip, ar taip Jonas visą laiką ligi žiemos se- 
mestro, t.y. ligi spalio m., ryžosi laukti ant vie- 
LOS - 

Išvykęs vasarai į kaimą ir atvažiuodamas 
kartkartėmis į Tilžę, Šaulys rasdavo  Biliūną 
"įsiknisusį dažniausiai į vokiečių literatūrą, la- 
biausiai į Heine. Skaitė ir interesavos taip pat 
užsieniniais ano laiko rusų ir lenkų laikraš- 
Cidis, | 

Šiaip Biliūno gyvenimas Tilžėje buvo var- 
gingas. Pasitraukęs iš Ūkininko redakcijos, jis 
neturėjo jokio uzdarbio, tikėtosios stipendijos 
iš Varšuvos negavo, o “Žiburėlio" stipendijos 
(apie 15 rublių į mėnesį) buvo maža. Tiesa, 
per Joną Šliūpą jis buvo užmezgęs ryšius su 
Amerikos lietuvių šalpos organizacija “ Aušra" 
(Čikagoje) gauti piniginei paramai, tačiau jos 
sulaukė vėliau, būdamas jau Leipcige.?* Paga- 
liau Šaulys, norėdamas palengvinti Biliūno fi- 
nansinę būklę, mėgino parūpinti jam vertimų 


užsakymų, kuriuos Šaulys anksčiau buvo gavęs, 
atrodo, iš Varpo; tačiau ir iš to nieko neišėjo.?' 
Tokia padėtis gerokai numušė Biliūnui ūpą; jis 
jautėsi Tilžėje tartum įstrigęs. Šaulys, kurio ke- 
lerių metų pažintis su Biliūnu jau buvo virs- 
tanti į draugystę, pasakoja: 

“Atsimenu gerai vieną lytotą rudens popie- 
tį, kuomet, prieš pat iš Tilžės iškeliavimą, nu- 
ėjusiu buvova Jokubinės sodan pasivaikščioti. 
Ypačiai širdingai, kaip retai ligšiol, teko pasi- 
kalbėti. Tarp kito ko (Biliūnas — K.O.) guodėsi 
maždaug: spjaučiau į visa ir grįžčiau Lietuvon, 
tenai, lekcijas duodamas, galėčiau ir neprastai 
pragyventi Bet kas toliau, kokia ateitis? 
Žinau gerai neiškęsiąs ir pradėsiąs vėl tą pat, ką 
jau Panevėžyje gyvendamas pradėjau — darbą 


Trylikta stotis — Kristus motinos glėbyje. 


minioj... Nesibijočiau nieko, bet dabar aš dar .-.. 
mokyties noriu.???š 

Ncras siekti augštojo mokslo ir buvo pa- 
grindinė priežastis, sulaikiusi Biliūną, nežiūrint 
sunkios materialinės padėties, nuo grįžimo į 
Lietuvą. 

Pagaliau, žiemos semestrui priartėjus, atėjo 
laikas apleisti Tilžę. Spalio mėn. pradžioje Šau- 
lys išvažiavo į Berną, kur įstojo į vietos uni- 
versitetą, filosofijos fakultetą, ir kurį laiką dar 
redagavo varpininkų laikraščius? Biliūnas iš- 
vyko kiek vėliau — kartu su A. Janulaičiu ir 
Domu Šidlauskiu, pažįstamu dar iš Liepojos gim- 
nazijos laikų, vėliau žinomu Visuomio vardu, jis 
išvažiavo spalio 19 d. Leipcigo link“? Pakeliui 
sustoję kelioms valandoms pasidairyti Berlyne, 

kuris Biliūnui padarė nekokį įspūdį?! naktį iš 
spalio 20 d. į 21 d. jie atvyko į Leipcigą: Bi- 
liūnas ir Šidlauskis apsistojo nakčiai Dresdener 
Hof viešbutyje, o Janulaitis nuvažiavo toliau į 
Berną. Kitą rytą, spalio 21 d., Šidlauskis ir Bi- 
liūnas įsimatrikuliavo į Leipcigo Augštąją ko- 
mercijos mokyklą  (Handelschochschule) ir 
abu apsigyveno Alexander-Strasse 32.32 

Tad po kelerių metų pertraukos, pastangų 
ir nusivylimų Biliūnas pagaliau įgyvendino tai, 
ko troško — jis vėl galėjo siekti augštojo mokslo. 

1 ši medžiaga yra J. šaulio archyve, Pensilvanijos 
universiteto bibliotekoje, Filadelfijoje. Minėtieji atsimini- 
mai (archyvo bylos nr. 54), apimą 24 puslapius, rašyti 
1908 m. pradžioje, bet nebaigti, yra paskelbti šio auto- 
riaus disertacijoje — Annotated Edition of the Jonas Bi- 
liūnas Material in the šaulys Archives of the University 


of Pennsylvania Library. P. Višinskio laiškai J. šauliui 
(bylos nr. 64), rašyti 1903-05 m., niekur neskelbti, 

2 J. šaulys, “Iš J. Biliūno gyvenimo (Iš atsiminimų 
ir laiškų 1901-1907 m.)", p. 15 (toliau šis rankraštis ci- 
tuojamas sutrumpintai, pvz. “Iš J. Biliūno gyvenimo", 
p. 15); J. šaulys, “Mano kelias varpininkų gretose", 
Varpas, 1953, nr. 1, p. 43 (toliau nurodoma sutrumpintai, 
pvz. “Mano kelias varpininkų gretose“, p. 43). 

3 “Iš J. Biliūno gyvenimo", p. 15. 

4 Ten pat; plg. taip pat J. Biliūno laišką 1903. V. 23 
P. Višinskiui: J. Biliūnas, Raštai, t.2 (Vilnius, 1955), p. 
325 (toliau šis dvitomis Biliūno raštų leidinys cituojamas 
sutrumpintai, pvz. Raštai, II, 325); “Mano kelias varpi- 
ninkų gretose", p. 43. 


5 “Iš J. Biliūno gyvenimo", p. 19. 

6 J. Biliūno laiškas 1903. V.23 P. Višinskiui: Raštai, 
D3251 

7 P. Višinskio laiškas 1903. V.28 J. šauliui; plg. taip 
pat J. Biliūno laišką 1903. V.23 J. šauliui: Raštai, II, 325. 

s P. Višinskio laiškas 1903. VI.23 J. šauliui. 


Kryžiaus Kelių bendras vaizdas pranciškonų koplyčioje Brooklyne 

A 9 J. Biliūno laiškas 1903. V.23 J. šauliui: Raštai, II, 

7 B: Biliūno gyvenimo", p. 15-16. — Panašią už- 
Slenio paso gavimo versiją mini ir M. Lukšienė: Jono 
Biliūno kūryba (Vilnius, 1956), p. 158. 

11 P. Višinskio laiškas 1903. VI, 23 J. šauliui, 

12 P. Višinskio laiškas 1903. VII. 6 J. šauliui. 

13 Ten pat. 

14 “Iš J. Biliūno gyvenimo", p. 16. 

15 Ten pat; “Mano kelias varpininkų gretose", p. 44. 

16 “Iš J. Biliūno gyvenimo", p. 16-17. 

17 Šio epizodo nemini ir M. Lukšienė. Tiesa, ji taip 
pat naudojosi kažkokiais J. šaulio rankraštiniais atsimi- 
nimais (plg. Jono Biliūno kūryba, p. 158), tačiau, matyt, 
kitokio turinio. 

15 Deja, nepavyko jos identifikuoti. 

19 Andrzej Niemojewski (1864-1921), socialistinės pa- 
kraipos lenkų publicistas ir rašytojas, priklausęs vad. 
Jaunosios Lenkijos (Mžoda Polska) sąjūdžiui. šis tas iš 
jo raštų išversta ir į lietuvių kalbą: Dantis už dantį 
(Shenandoah, Pa., 1904), Revoliucijos žmonės (Chicago, 
1908; 2-sis leid. — Kaunas, 1922) ir kt. Pastebėtina, jog 
jis turėjęs ir tiesioginių ryšių su Lietuva. Ištremtas iš 
Varšuvos už anticarinę veiklą, 1905 m. kovo mėn. jis buvo 
atvykęs į Vilnių, bendravo su lietuviais, tačiau po kelių 
savaičių vėl turėjo išvažiuoti dėl politinių priežasčių. — 
Žr. Marijos Piaseckaitės-šlapelienės laišką 1905, III. 29 J. 
Šauliui (J. šaulio archyvas, bylos nr. 60); plg. taip pat 
Pranas Klimaitis, “Didysis Vilniaus Seimas", židinys, 
1931, nr. 1, p. 53, nr. 2; p. 156-157. 

20 “Iš J. Biliūno gyvenimo", p. 17. 

21 Plg. M. Lukšienė, Jono Biliūno kūryba, p. 160-161. 

22 "Iš J. Biliūno gyvenimo", p. 17. — Pažymėtina, 
jog Biliūno darbas Ūkininko redakcijoje (faktiškai—viena 
pagrindinių jo atvykimo į Tilžę priežasčių) iki šiol, ge- 
riausiu atveju, buvo neaiškus ir netikras. Arčiausiai prie 
šio fakto buvo priartėjusi M. Lukšienė. Ji rašo (Jono Bi- 
liūno kūryba, p. 160): “Vyko jie (t.y. šaulys ir Biliūnas 
— K. O.) į Tilžę, į lietuvių draudžiamosios spaudos cent- 
rą. J. Šaulys buvo paskirtas kaip tik “Varpo" - “Naujie- 
nų'' redaktoriumi. Ar J. Biliūnas taip pat važiavo su pa- 
skyrimu, šiandien nepavyko išsiaiškinti. Tera vienas laiš- 
kas (J. šaulio laiškas M. Zauniūtei, 1903. VIII. 27), kur 
J. šaulys skundžiasi “Varpo''-“Ūkininko"'-“Naujienų" ad- 
ministratorei M. Zauniūtei, kad nesitikėjęs rasti tiek dar- 
bo po J. Barzdylos — atseit J. Biliūno. Taigi, galima būtų 
prileisti, kad vis dėlto J. Biliūnas kurį laiką dirbo redak- 
cijoje, būdamas Tilžėje." 

23 “Iš J. Biliūno gyvenimo", p. 17-18. 

24 Ten pat, p. 19. 

25 Ten pat. 

26 J. Biliūno laiškas 1904.I.6 J. šauliui: Raštai, II, 
347. 

27 “Iš J. Biliūno gyvenimo", p. 20; plg. taip pat J. 
Biliūno laiškus 1903. X.27 ir 1903. XI. 17 J. šauliui: Raš- 
tai, TI, 331, 337: 

28 “Iš J. Biliūno gyvenimo", p. 19-20. 

29 Ten pat, p. 20; “Mano kelias varpininkų gretose“, 
p. 44-46. 

30 “Iš J. Biliūno gyvenimo", p. 20; Domas šidlauskis, 
“Lietuviškasis Vilniaus atgimimas (Iš D. š-io prieškari- 
nių užrašų)", Mūsų Vilnius, 1932, nr. 34, p. 718. — M. 
Lukšienė (Raštai, II, 526) kažkodėl nurodo dvi galimas 
datas: spalio 19 d. ir 20 d. Kadangi šio netikrumo ji ne- 
argumentuoja, nėra aišku, kodėl minima dar spalio 20 d. 
D. šidlauskio užrašai, atrodo, yra užtektinai patikimas 
šaltinis tiksliai datai — spalio 19 d. 


Aleksandra Kašubienė 
savo studijoje daro pranciškonų koplyčiai Kryžiaus Kelių 
paveikslus. 


31 D. šidlauskis, ten pat; J. Biliūno laiškas 1903. X. 
23 P. Višinskiui: Raštai, II, 327-328. 

32 D. šidlauskis, tėn pat, ir nr. 35/36, p. 742; J. Bi- 
liūno laiškai 1903. X.22 J. šauliui ir 1903.X.23 P. Vi- 
šinskiui: Raštai, II, 326-329. 

LITERATŪRA 


PULGIO ANDRIUšIO "ROJAUS VARTAI“ 


Apysaka “Rojaus vartai" yra tre- 
čioji P. Andriušio knyga, nukelianti 
skaitytoją į Augštaitijos kaimą, ku- 
pina subtilių vaizdų, alsuojanti gam- 
tos meile, patraukli gyvais charak- 
teriais. 

Knygos tiesioginis veiksmas api- 
ma vieną žiemą — nuo antrųjų lan- 
gų įdėjimo Kasčiaus troboje iki jų 
išemimo pavasarį. Vaikų gyvenimas 
dabar susitelkia aptemusioje trobo- 
je — kartais prie stalo, prie apledė- 
jusių langų, bet dažniausiai ant šil- 
to ir erdvaus augštaitiško pečiaus. 
Ir kiek čia visokių įvykių — tokių 
kasdieniškų ir smulkučių, bet vai- 
kų gyvenime svarbių ir dramatiškų! 
Ir ne troboje yra jų gyvenimo cent- 
ras. Čia jie jaučiasi lyg uždaryti, 
žiemos šalčių ir pusnių suvyti, o tik- 
rasis gyvenimas tebėra kluonienoje, 
vasaros laisvėje, tuose: nebaigtuose 
žaidimuose: 

“Dar vis Narba lūkuriavo, kad tas 
sniegas tik taip sau, nutirps vieną 
„dieną ir duos pabaigt žaidimus kluo- 
nienoj. Taip greit viskas užsitraukė, 
lyg būtų nuvarę nuo stalo, kai val- 
gis dar tik įpusėtas!" (5 psl.). 

Ir dėl to visi knygos vaizdai rieda 
dviem plotmėmis: 1) sniego pusnyse, 
tamsos prisipildžiusioje troboje, 2) 
saulės kupinoje kluonienoje, vasaros 
laisvėje, tame vaikų rojuje. ši ant- 
roji plotmė, nors ir atsiminimų bū- 
du gaivinama vaikų pasikalbėjimuo- 
se, yra tikroji stichija, pripildanti vi- 
są vaikų buitį. Be tų atsiminimų, be 
pavasario laukimo, be savaičių skai- 
čiavimo, kiek iki Kalėdų, Užgavėnių, 
Velykų, žiema vaikams būtų visai 
nepakeliama. Neįstengtų vaikų gy- 
venimo užpildyti nei atsitiktinis įsi- 
brovimas į tėvo stalčių, pilną ste- 
buklų, nei Vincų namuose lėlės iš- 
ardymas, - nei šeškinių kailinių ap- 
žiūrėjimas, nei įspūdingi paveikslai 
Vincų seklyčioje, nei trumpa šven- 

tiška Kalėdų nuotaika, nei Užgavė- 
nių pramogos, nei gavėnios giedoji- 
mas, net pagaliau nei kunigo kalė- 
dojimas, įvarąs daug rūpesčių ir bai- 
mės. Tai tik švystelėjimai tamsiojo- 
je rato pusėje, kuriai savo šaltas 
rankas uždėjo žiema. Tikrasis gy- 
venimas verda antrojoje rato pusėje, 
šviesioje ir spalvingoje — vaikų ro- 
juje, kluonienoje. 

O toji Žiulių kluoniena, trijų bro- 
lių pasidalinta, dar su bendru kluonu 
ir jauja, yra tikra pasakų karalystė. 
Tai ne paprasta pieva aplink kluo- 
ną, kaip žodynuose paaiškintas sau- 
sas kluonienos žodis. Tai didžiulis 
sodas, pilnas senų kriaušių, obelų, 
vyšnių, slyvų, klevų, serbentų, avie- 
čių, dilgėlių, varnalėšų, tamsių tan- 
kynių, tvenkinių, saulėtų pievučių. 
Lyg koki miestai žemėlapyje nužy- 
mi vaikams, žiūrintiems pro užšalu- 
sius langus, didieji kluonienos me- 
džiai visos vietovės įvykius: čia ir 
pusnys rikiuojasi pagal kluoną ir 
medžius, čia saulė traukiasi rudenį 
ir grįžta pavasarį pro jų viršūnes, 
čia mėnulis ir žvaigždės keliauja 
aiškiais keliais. Erdvė kupina gro- 
žio, paslaptinga, pilna turtų ir vilio- 
nių. Tik ta visa grožybė rieda kito- 
ję rato pusėje ta pačia metų laikų 
keitimosi kryptimi; žiemos vaizdai 
slenka nuo rudens į pavasarį, o 
kluonienos įvykiai — nuo pavasario 
į rudenį. 

Ir kiek čia tų nuostabių atsitiki- 
mų — toje kluonienoje! Čia ir tam- 
saus vandens moladuobės, nevykęs 
plaukimas plaustu, varlės skerstuvės, 
vabalų atbudimas, karkvabalių gau- 
dymas, žvirbliuko mirtis ir laidotu- 
vės, lipimas į augščiausio medžio 
viršūnę, pasakiškas sodų žydėjimas, 
pievų žiedai, šienapjūtė, naktis ant 
šieno vežimo, vyšnių skynimas, obuo- 
liai, kriaušės, žydo nuotykiai 


šviežių rugių duona, lipimas ant 


sode, . 


kluono stogo, sodų vagys, grįžtan- 
čios rudenio šalnos ir šalti vėjai. Ir 
daug kitų spalvingų nuotykių ir at- 
sitikimų. 

Abi rato pusės sukasi nesulaiko- 
mai, taip kaip pavasaris rieda per 
vasaros linksmybes į rudenį, kaip 
žiema su savo tamsa ir šalčiais — į 
žydintį pavasarį. Ir vieną dieną stai- 
ga troboje pasidaro šviesu: tėvas iš- 
€mė antruosius langus, o kluonieno- 
je vyrai įstato iškeltus vartus, kad 
koks nereikalingas gyvulys ar pa- 
siutęs šuo nelandžiotų rojuje. 

Besisukąs gamtos ratas apspren- 
džia ir apysakos kompoziciją. Vaiz- 
dai eina palaidai, ypač ta turtingoji 
pavasario ir vasaros dalis, prisimi- 
nimų forma atgimstanti vaikų pasi- 
kalbėjimuose. Autoriui buvo patogi 
kontrasto priemonė: vaikai ilgisi pra- 
rasto smagumo. Pavasario laukimas 
darosi dar stipresnis, įspūdingesnis. 
Ypač kad ir pati kluoniena tebėra 
čia pat, tik pusnių, vėjų ir šalčių 
sukaustyta. Bet ir į ją atodrėkių 
metu išsiveržia ne tik vaikų akys, 
bet ir kojos. Čia pat akivaizdžiai 
vyksta visoki pasikeitimai, kuriuos 
stebi vaikai ir skaičiuoja artėjančio 
pavasario ženklus. Bet dėl šitokios 
atsiminimų formos nukenčia įvykių 
nuoseklumas, sutraukoma  intryga, 
pasigendama vientisos fabulos, skai- 
tytojo mėgstamos dinamikos. O iš ki- 
tos pusės veikalas darosi giliai im- 
presionistinis, kupinas spalvų, subti- 
lių psichologinių vingių, nepamėg- 
džioto grožio vaizdų. 

Pagrindiniai veikėjai yra vaikai. 
Centre stovi Kasčių Narba ir Vincų 
Baliokas, du pusbroliai, gudrūs ir į 
išdaigas linkę, bet vaikiškai naivūs, 
nemoką apsimesti, nepraradę nuošir- 
dumo ir sąžinės. Prie juodviejų šlie- 
jasi iš abiejų pusių — paauglys Sta- 
sius, jau su tėvu einąs dirbti ūkio 
darbų, sugebąs planuoti ir slėpti sa- 
vo išdaigas, ir mažametis “varlys" 
Juza, dar švebeldžiuojąs žodžius ir 
skriaudžiamas paleidžiąs gerklę. Ši- 
tas kvartetas ir eina vedamaisiais 
veikėjais per visą knygą. Į juos ref- 
lektuoja jų tėvai, mamos, dėdės ir 
dėdienės, senelė, kaimynai. Bet visų 
paveikslai išeina ryškūs, spalvingi, 


Nur 


psichologiškai tikri. P. Andriušiui ne- 
reikia ilgai apie veikėją kalbėti. Jis 
tik brūkštelėja kelis stiprius teptu- 
ko brūkšnius, ir žmogaus paveikslas 
aiškus. Dėl to toki ryškūs ir antra- 
ciliai veikėjai. Ar galėtų kas už- 
miršti Kaščiuvienę, Vincienę, arba 
kad ir kaimynų Kaziuolį, Pelurytį! 
Jie gyvi, savo aplinkumos neatski- 
riama dalis. 


Kurių laikų kaimą mums atsklei- 
džia P. Andriušis šioje knygoje? 
Aiškiai juntame Augštaičių kaimo 
atspalvi. Ramus kampelis, težino ke- 
lią tik į bažnyčią ir į turgų miestely- 
je. Žmonių santykiuose juntamas 
nuoširdumas ir žmoniškumas. Tačiau 
nematome nei moderninių gyvenimo 
reiškinių, nei mokyklos aido. Iš sodų 
vagišių antplūdžio patiriame, kad 
čia tebėra laikai dar prieš pirmąjį 
pasaulinį karą. Tolimi laikai, bet gy- 
venimas pilnas turinio ir prasmės. 

P. Andriušio žmonės šioje knygoje 
nėra koki angelai. Vaikai neideali- 
zuojami, charakteriai nepagražinami. 
Jie natūralūs ir žmoniški: savo silp- 
nybėmis ir nuodėmėmis, bet taip pat 
ir sąžinės jautrumu. Tai nesugedę 
gamtos Žmonės, su jautria krikščio- 
niška siela. Baliokas paskerdžia var- 


lę. Jos gailus cypimas sugraudina 
Narbą. Baliokas teisinasi, kad ir 
meitėlis skerdžiamas cypia. Bet ir 
Balioko sąžinė nerami — kad tik 
nesužinotų tėvai. Stasius daugiau 
visokių išdaigų prasimano. šiurkš- 


tus jis savo jaunesniesiems broliams. 
Ir Kaziulio kepurę per Užgavėnes jis 
pavagia ir paslepia žirnių stirtoje. 
Dėl to jam tokia sunki yra velyki- 
ne. Bet po jos Stasius pasirodo nau- 
ju žmogumi, tikru vyrų, sugeban- 
čiu parodyti ne tik švelnumo bro- 
liams, bet ir prisipažinti tėvui prie 
didesnių nusikaltimų. Ir koks ryškus 
yra moralinis jausmas jų tėvų, tik 
taip skirtingas jų reagavimo būdas. 
Visa karštai ima Kasčiuvienė, liežu- 
vavimu pasižymi Vincienė, siauru 
šykštumu Baltruvienė, o koki ramūs 
jų vyrai — trys broliai. Mus stebina 
“amerikono" Kasčiaus mokėjimas 
auklėjimo problemas spręsti giliai 
psichologiškai, o kartu labai papras- 
tai, natūraliu žmoniškumu. Charak- 
terių atskleidime P. Andriušis yra 
pasiekęs tikro meisteriškumo. 


Tačiau pats didysis veikalo veikė- 
jas yra gamta. Sutemosioje troboje 
vaikai jieško saulės. Su sietu jie ne- 
ša saulės šviesą ant pečiaus. Tik 
truputį šviesiau — jų vaizduotėje. 
“Langą reikėjo iškirsti pirkios sie- 
noj, ja ne su sietu saulę nešti vidun. 
Ar nematot, kaip dabar šviesu" (21 
psl.). Ir per kluonieną saulė laisvai 
keliauja, nesulaiko jos tvoros ir me- 
džių viršūnės. Ir metų laikai čia į- 


asmeninti, ateina su neapvaldoma jė- 
ga, įsiviešpatauja kluonienoje ir žmo- 
nių širdyse ir dirba didelius darbus. 
Net ir šventės — Kalėdos, Velykos — 
lyg keliaujantieji svečiai. Ir tikėji- 
mo tiesos virsta legendomis ir apsi- 
gyvena arti kluonienos: Kūčiose vai- 
kai susirūpinę, kaip klaidžioja pus- 
nyse išvarytas iš rojaus Adomas. Pa- 
vasaris  kluonienoj įsirengia savo 
dirbtuvę ir daro stebuklus: 

“Kietai užčiaupti obelų ir grūšių 
pumpurai, ilgai prakaitavę smala, iš 
po vienos nakties atgniaužia savo 
kumštelius, rodydami saulei, ką jie 
turėjo gražiausia. Baliokas, Narba ir 
uodegėlė Juza tą dieną nebepažįsta 
kluonienos, čia naktį, jiems saldžiai 
miegant, kieno būta, nemačiom dirb- 
ta darbas! Net Bevardė, net Kiauli- 
nės obelys, net Černaguzinė išsikė- 
lė į didžiuosius atlaidus, apsivilkę 
geriausiais, kokius tik turi rūbais. 
Jeigu viskas eitų pagal žiedus, tai, 
regis, černaguzai ir kiauliniai turė- 
tų būti geriausi kluonienoj obuoliai" 
(77-75 psl.). 

Su nemažesne jėga ateina ir ru- 
duo: “Ne priešokiams, bet ilgai dar- 
bymetei tarp keturių tvorų įsirengia 
vejas 4 (LT psl). 12117 Mankiai 
susodintų obelų šakos išsiraizgė po 
visą dangų apačioje, sakytum, 
vaikščioji po dididelio rūmo stogu, 
čionai įsivagia tik nusilpę vėjo at- 
pleišos. Tai tik purslai galingojo 
srauto, kuris lekia vargonuodamas 
viršum obelų, smūgis po smūgio 
triksėdamas, lyg ristų akmenis, pa- 
stojusius kelią padebesių lygumose'' 
(175 psl). P. Andriušio gamtos jė- 
gos, atrodo, ne tik susilygina, bet ir 
pralenkia  Reymonto  “Kaimiečių" 
gamtos galybę. 

P. Andriušis yra stiprus gyvais ir 
tikrais charakteriais, gamtos vaizZ- 
davimu. Bet jis dar stipresnis pa- 
rinktų spalvų ryškumų, pastabumu, 
stiliaus taiklumu, jumoru, mokėjimu 
valdyti žodį ir jį taupyti. Atrodo, 
kad autorius turi rankoje ne plunks- 
ną, o visokių spalvų teptukus ir taip 
tepa dažus, kad nereikia nė piešinio 
— iš karto gaunamas paveikslas: 
žmogaus, įvykio, vaizdo, paslaptin- 
gos jėgos, šmėkštelėjusio ketinimo, 
sudužusių pastangų. 

Stililum  besigardžiuodami, galėtu- 
me išrašyti ištisą knygą. Kad ne tuš- 
čia kalba, štai tik keli pavyzdžiai: 
“Baliokas su Narba nurūksta per 
kluonieną, pakvipusią smalingais 
pumpurais, pilnom burnom vėjo, pil- 
nom ausim vieversių, atsidaužia į 
vyšnyno sieną, paskui susiverčia at- 
gal" (50 psl). “Atšlaimo ir kluonie- 
nos—nė ženklo, viską apskėtęs rūkas, 
pagatavas išspaust stiklus ir susi- 
kraustyt pirkios tuštumon" (59 psl.) 


Štai kluono vaizdas žydinčiam so- 
de: “Tik gauna galvą, tam- akyse, 
leipsta oras aplink Pūklyninę, čia pat 
sulindęs žemėn klojimas toks surū- 
ges, pilkas tarp žiedų, vis primer- 
kęs vieną akį, net traukia miegan" 
(79 psl). “Dabar klojimas nebesi- 
šypso, jam net abidvi akys užkiš- 
tos, paraku pilas kritesiai, saujom 
barstos, sprakšės ir žiogeliai, atvež- 
ti iš parugės, įšlapę marškiniai pa- 
žasčiuos, gurgžda lyg išvelčti užan- 
čiai ir sprandai, permirkę kepurių 
dugneliai, limpa viksvos ir pūkai, 
arkliam ir žmonėm siurbias gyliai 
žabaliai, visur niežti, peršti, šunta" 
(93 psl) — taip veža šieną. O ši- 
taip atžygiuoja pavasaris: “Saulei 
jau nebereikia kaboriuotis tarp vyš- 
nyno šakų, ji laisvai įsileidžia dan- 
gaus plotuos viršum kluonienos. 
Stumterėjus šiltu lietum ir rūku, 
kluoniena ir atšlaimas vis margėja 
juodais lopais, kurie jungiasi vienas 
su kitu, žemė prašos į saulę, Be 
sveikatos liko didžiosios pusnys, su- 
smegę žemyn, vėjo nulaižytos. Tik 
klojimo kaktoj, atgręžtoj į žiemius, 
dar laikos balta kepurė, bet ir ta ap- 
varvėjus ledekšliais" (170 psl.). 


“Rojaus vartai" ne eilinė knyga 
savo turiniu ir stiliumi. Etnografas 
ras čia apsčiai autentiškos medžia- 
gos lietuviškam augštaičių kaimui. 
Prašosi palyginimo su taip pat la- 
bai turtingų Vaižganto “Vaduvų 
kraštų". Skaitydami jaučiame auto- 
riaus meilę savo vaizduojamam pa- 
sauliui. Tas šiltai nuteikia, patrau- 
kia ir įtikina, kad autorius niekur 
nemeluoja, o tikrai gyvena, įsijau- 
čia ir sugeba meniškai išreikšti. 

Prie knygos silpnybių priklauso 
nemažas skaičius barbarizmų. Sup- 
rantama, kad juose esama senoviš- 
kumo atspalvio. Bet tuos svetimų 
kalbų įsibrovėlius pakeitus lietuviš- 
kais, veikalo meninė vertė nesuma- 
žėtų, o kalbos švarumui būtų daug 
laimėta. Tas pat pasakytina apie kai 
kuriuos kraštutinius tarmiškumus: 
morfologinius ir žodyno. P. Andriu- 
šio vaizdinė jėga glūdi veiksmažo- 
džio spalvingume. Tai didelė jėga. 
Čia ne visur galime barti autorių ir 
už tarmiškumą. Bet jo veiksmažodis 
pakankamai vaizdus ir iš literatū- 
rinių sietuvų pasisemtas. Dabar kny- 
gai prašosi priedas — žodynėlis, Jis 
tikrai būtų pravartus mūsų išeivijos 
jaunimui, kurio žodynas labai daro- 
si ribotas. Dabartinėje formoje kny- 
ga yra sunkoka skaityti. Labai gai- 
la, kad toks turtingas vaikų pasau- 
lis sunkiai bus prieinamas mūsų da- 
barties vaikui. O reikėtų, kad jis bū- 
tų prieinamas. Tačiau antra vertus, 
perdaug į bendrinę kalbą išvertę, 
mes netektume tikrojo P. Andriušio, 

KRYŽIAUS KELIAI PRANCIŠKONŲ VIENUOLYNE 
BROOKLYNE 


žė dar ir ribotas laikas. Tada ji pa- 


Nuo seno Kryžiaus Keliai pranciš- 
konų yra ypatingai pamėgti. šv. 
Leonardas iš Porto Mauricijo, pran- 
ciškonas, itin išplatino Kryžiaus Ke- 
lių kultą. Popiežiai gi suteikė privi- 
legiją pranciškonams— jie vieni tega- 
li bažnyčiose ar koplyčiose pašven- 
tinti Kryžiaus Kelius. 

Tas pranciškoniškas tradicijas gra- 
žiai puoselėja ir lietuviai pranciš- 
konai Amerikoje. Jie Kennebunkpor- 
te, Me., 1959 pastatė originalų Kry- 
žiaus Kelių paminklą (architektas 
J. Mulokas, skulptorius V. Kašuba). 

Praeitais metais nauji originalūs 
Kryžiaus Keliai pašventinti ir Brook- 
lyno vienuolyno koplyčioje. Čia jau 
anksčiau įtaisyti nauji vitražai (V. 
K. Jonyno), originalios žvakidės (V. 
Kašubos), altoriams uždangalai lie- 
tuvių tautodailės dvasioje (A. Ta- 
mošaitienės), daromi stilingi altoriai, 
išdekoruotas vidus. Pilnam  koply- 
čios ansamblio užbaigimui reikėjo ir 
originalių Kryžiaus Kelių, nes senie- 
ji, devocionaliniai, nebetiko. 

Pirmoji idėja buvo — užsakyti 
mozaikinius Kryžiaus Kelius. Tam 
darbui pakviesta dailininkė Alek- 
sandra Kašubienė. Ji gerai susipažino 
su duotom sąlygom ir padarė mėgi- 
nimus mozaikine technika. Gautieji 
rezultatai jos nepatenkino. Koplyčia 
nėra didelė, tai ir stočių formatai 
negali būti dideli. Gi mažame fo-- 
mate mozaikine technika išsakyti 
didelė temą nėra taip lengva. Var- 


siūlė įjungti glazūruotas plyteles. 
Prie tos technikos ir buvo sustota. 

Taip šiam darbui Aleksandra Ka- 
šubienė visai nenaudojo mozaikinės 
medžiagos. Ji pati pagal savo pla- 
ną parengė molio plyteles, apdengė 
glazūros spalva, išdegino ir tada jas 
laužė, kaip norėjo. Be to, veidai, 
rankos, apnuogintas Kristaus kūnas 
(nukryžiavimo scenose) yra padary- 
ti iš vieno gabalo. Čia piešinio lini- 
jos yra įdėtos į glazūros spalvą. Tuo 
laimėta daug: laiko, nes, pvz. dir- 
bant grynai mozaikine technika, vie- 
nam veidui reikia daugybės įvairia- 
formių akmenėlių; antra — faktū- 
rinio subtilaus turtingumo — ginta- 
vinė kūnų spalva čia žaidžia įvai- 
riais pustoniais, suvirimais, nubė- 
gimais,  susilietimais, ko visiškai 
negalima išgauti mozaikos technikoje. 

Apie šiuos didžiuosius glazūruotus 
gabalus dailininkė mozaikiškai kom- 
ponavo drabužius, įvesdama įvairaus 
dydžio ir formų plyteles, gi foną 
dirbo iš keturkampių plytelių. 

Į akis krinta forma — Kryžiaus 
Kelių stotys yra trikampės, o ne ke- 
turkampės, kaip esame įpratę visur 
matyti. Iš pirmo žvilgsnio gali su- 
sidaryti įspūdis, kad dailininkė jieš- 
ko efekto. Taip nėra. Dailininkė ge- 
rai jaučia koplyčios sąlygas — sun- 
kius karnizus palubėje, žibintus, du- 
rų ir langų -aprėminimus, nes koply- 
čia nera statyta specialiai, ji perdirb- 


kurs iškilo su savo tėviškės gamti- 
niu pasauliu knygose “Anoj pusėj 
ežero", “Sudiev, kvietkeli". Atrodo, 
kad “Rojaus vartai" visoje P. An- 
driušio kūryboje statytini  pirmon 
vieton. 

(Pulgis Andriušis, ROJAUS V.AR- 
TAI, apysaka, Nidos leidinys, 1960m., 
200 psl., kaina 5 šil., 1 dol, 3 DM). 

Aloyzas 
DŽIAI. 


ta iš didelės salės. Savo stočių trikam- 
piu ji norėje įnešti daugiau bažnyti- 
nės atmosferos — tie trikampiai pri- 
mena gotikos langus ar skliautus. 

Trikampiai nedidelį, 19 colių 
augščio, 22 colių pločio. Į tokį for- 
matą reikėjo sutalpinti visą scenos 
mintį. Taip dailininkė buvo privers- 
ta suglaudinti, suprastinti. Figūros 
rodomos ne pilnai visos, o tik du 
trečdaliai, pačioje scenoje palikti tik 
būtiniausi asmenys. 

Piešinius padėjo parengti jos Vy- 
ras, skulptorius Vytautas Kašuba, 
kuris taip pat ėjo prastinimo keliu, 
ryškindamas minties pagrindinius 
bruožus. 

Kryžiaus Kelių stotys turi suda- 
ryti bendrą vienetą ir kartu kiek- 
viena turi būti savaranki. Tas bend- 
rumas čia pabrėžiamas tuo, kad vei- 
duose ir pačiose figūrose sutelkta 
daug rimties ir vienišumo. Kristus 
išduotas, Kristus vienišas ir ken- 
čiąs Ta nuotaika auga iki nu- 
kryžiavimo scenos. Gi kiekviena sto- 
tis yra išspręsta ir atbaigta, gerai 
apgalvojant. Kiekvienoje pabrėžiama 
slinktis, perėjimas iš vienos stoties 
į kitą. Ta slinktis išreiškiama ran- 
kų mostais, figūrų palenkimu viena 
kryptim. 

Koplyčios sąlygos padiktavo ir 
spalvą. Dailininkė panaudojo aukso 
fonus, nes auksas pagauna ir mažus 
šviesos atspindžius. Taip ir prie ma- 
gūros. Į platų spalvų žaismą daili- 
ninkė nesileidžia, palieka visa nedi- 
delėje spalvų varijacijoje, kad nesu- 
drumstų rimties ir vientisumo. 

Tos Kryžiaus Kelių stotys yra pa- 
kabintos savotiškai — ne tiesiai ant 
sienos, bet ant riešuto medžio len- 
tos, kuri vienoje pusėje sujungia 9 
stotis, kitoje — kitas 5. Prie lentos 
yra pritvirtinti eilės numeriai ir 
kryželiai. Ir tai gali atrodyti imant- 
rų, bet taip nėra. Tokio nedidelio 
formato, pakabintos tiesiai ant sie- 
nos, stotys gali atrodyti nepritapu- 
sios. Dabar, sujungtos viena lenta, 
jos išlaiko vientisumą ir padeda pa- 
čiai architektūrai — jos sukelia iliu- 
ziją, kad koplyčia yra didesnė. Rei- 
kia atkreipti dėmesį ir į augštį ku- 
riame jos pakabintos. Ir augštis yra 
apgalvotas, išjieškotas. — Dabar tos 
lentos apvaldo sienos erdvę ir kartu 
padidina lubų augštį. 

Dailininkė Aleksandra Kašubienč 
pirmą kartą kūrė Kryžiaus Kelius 
ir reikia pasidžiaugti šia jos kuryba. 
Per visą 14 stočių ji ištesėjo ir savo 
nuoširdumą ir kūrybinį polėkį. Taip 
pat technikiniu požiūriu darbas at- 
liktas be priekaištų. 

Kryžiaus Kelių mecenatai: Zenonas 
ir Ona Klausevičiai-Close iš Ridge- 
woodo, N.Y. P. Jurkus. 


K 


AS BNS LAS 


LIETUVIŲ KALBA GARDINE, SVYRIUOSE IR TUKUME 


I 


Lietuvos istorikas, lenkiškų, rusiš- 
kų ir vokiškų veikalų neigiamai nu- 
teiktas apie Lietuvos senovę, studi- 
juodamas pačius pirmuosius šalti- 
nius, yra verste verčiamas ne vienu 
atveju susidaryti istorinį vaizdą lie- 
tuvių krašto ir tautos naudai. 


Istoriniuose, juo labiau šiaip jau 
veikaluose, priimta, konvencionalinė 
nuomonė, kad Gardino sritis geriau- 
siu atveju jau nuo 13-to amžiaus bu- 
vo baltgudiška, kai kuomet sakoma, 
rusiniška. Dėlto tenka nustebti, 16- 
to amžiaus dokumente, būtent rusiš- 
kame dokumente rusiškomis raidė- 
mis radus parašyta “Gardinas. Tuo 
tarpu rusiškose, lenkiškose lotyniš- 
kose kronikose ir dokumentuose to 


vietovardžio forma paprastai yra 
“Gorodno", “Gorodnia", “Gorodne", 
“Grodno", “Garden", “Garten'' ar 
panašiai. Taigi 1567 m., išskaičiuo- 
jant dvarus ir kokiose jie apskri- 
tyse, vienas (Jatvezs) paduodama 
esąs apskrityje — “Gardinas po- 


viet" (Liet. Metrika, 1915 m. p. 498). 


Kad tas “Gardinas" ne perrašinė- 
tojo ar redaktoriaus — išsigruoto- 
jo klaidą, matyti iš vieno asmenvar- 
džio. Ir taip, toje pačioje “Metriko- 
je" ir tais pačiais metais Vilkijos 
dvaro vienas bajoras rašoma, žino- 
ma, rusiškomis raidėmis ir rusiška- 
me kontekste, “Pacac Andruškovič" 
(p. 202). Dabar mes ištariame ir ra- 
šome “Pacas"'. Kadangi lenkai ir ru- 
sai naudoja “DPac", tai minėto do- 
kumentų rinkinio redaktorius rusas, 
nustebęs skliausteliuose įterpė savo 
pastabų “tak", kas lietuviškai būtų 
“taip!" ar, kaip kitose Europos kal- 
bose priimta, lotyniškas tos pačios 
reikšmės “sic!'. Bet kiekvienam lie- 
tuviui tas “Pacas"' yra gryniausia ir 
suprantamiausia forma (žinoma, iš- 
tariant, nelietuviška ausis gali nu- 
girsti ir - Pacac'!). 


Antra vertus, tame pat leidinyje 
knibždėte knibžda lietuviškų for- 
mų: Pronis, Jurkgelis, Jakutis, Sta- 
nis, Jurkgis — krikštavardžiai ir 
Jurkgaitis, Juškaitis — tėvavardžiai 
(202-10,713). 


Tad vargu mes klystame, daryda- 
mi išvadą, kad dar 16-to amž. vidu- 
ryje apie Gardiną kalbėta lietuviškai. 
Tai patvirtina kalbinė situacija Lie- 
tuvos pietuose kokius 300 metų vė- 
liau. Monsinjoras Ig. Kelmelis (da- 
bar artėjąs į 80) savo jaunystėje to- 
kiame Augustave su vietiniais žmo- 
nėmis yra kalbėjęs lietuviškai. Jo 
liudymu, kun. Valungevičius kilęs 
nuo Augustavo, o gimęs 19-to a. pir- 
moje pusėje, būdamas klebonu Ply- 
mouth, Pa., lietuvius aptarnaudavo 
lietuviškai (vėliau jis turėjo lenkų, 
o kun. Burba — lietuvių parapiją). 

Mes aiškintume Gardino lietuviško 
vardo atsiradimą “Liet. Metrikoje“ 
šitokiu būdu. Jis paimtas iš vieti- 
nių žmonių vartosenos, kaip ir lie- 
tuviški vardai to paties 16-to amž. 
teismų bylose ir dvarų inventoriuose 


(išleisti, kaip “Akty Vilenskoj Ar- 
cheogr. Komisii“, “Sbornik  Doku- 
mentov", Jablonskio “Liet. Archy- 


vas", Sprogio “Slovarj Drevnej Žo- 
moitskoj Zemli" ir kit. leidiniuose). 
Mat, traktuojant vietinius konkre- 
tiškus reikalus, būtinai reikėjo susi- 
durti su vietos gyventojų naudoja- 
mais asmenų ir vietų vardais (ne- 
lietuviui jie buvo keisti, kas matyti 
ypač pas latvį Sprogį, kuris juos 
nekartą iš rankraščių klaidingai iš- 
skaitė). Na, bet mūsų atveju lietu- 
viškas "Gardinas" “Liet. Metrikoje" 
pasitaiko tik vieną kartą, šiaip gi 
ten tik “Gorodnia"', “Grodno" ar pa- 
našiai. Tai buvo dėl ano meto Lietu- 
vos gyvenimo dvilypumo — oficialūs 
valstybės vidaus gyvenimo dokumen- 
tai rašyta senovine slavų kalba, o 
žmonių masės vertėsi tik lietuviš- 
kai. Atrodo, dar 16-to amž. vidury- 
je ir augštesniųjų luomų šeimos kal- 
ba žymia dalimi buvo lietuvių. Tie- 
są pasakius, oficialio bei rašomosios 
ir šnekamosios bei masių kalbų dvi- 
lypumo visur Europoje būta per vi- 
sus vidurinius amžius. Tai egzistuo- 
ja, žinoma, mažesniame laipsnyje ir 
šiandien. Įvairaus pavidalo kalbi- 
nio dvilypumo yra Ispanijoje, Belgi- 
joje, Prancūzijoje, Airijoje, Anglijo- 
je, Vokietijoje. Mažutis pavyzdėlis iš 
Bavarijos: vienas bažnytkaimis (tarp 
Passau ir Deggendorfo) rašoma In- 


nernzell, o vietiniai gyv-jai sako tik 
Zey (lietuviškai ištariant, Cej.). Pa- 
galiau, grįžtant prie Gardino, Lie- 
tuvoje esama tokių vietovardžių, ku- 
rie uždokumentuoti jau 16-me am- 
žiuje, bet jų tikrųjų lietuviškų for- 
mų užsimušęs nerasi jokiame oficia- 
liame rašte iki pat nepriklausomos 
Lietuvos, — raštuose Blogoslovenst- 
vo, Blagoslawienstwo ir Wladislavov, 
Wladyslawow, o žmonių  lūpose 
Plokščiai ir Naumiestis (Suvalkijo- 
je). Gardino vardas, nors atsitikti- 
nai ir išimties keliu, vis dėlto pa- 
teko į viešumą. 

Leiskite įterpti pastabą apie var- 
dus ir šiaip terminus Lietuvos isto- 
rijos šaltiniuose. Jie vieni, kaip to- 
kie, dažnai sudaro problemą nelie- 
tuviui istorikui, o kartais ir tikram 
lietuviui. Kad ir nežymi vietovė Prū- 
sų Lietuvoje, ant Priegliaus į vaka- 
rus nuo Įsručio (Insterburg). Vokiš- 
kose kronikose ji rašoma Mervekit- 
ten, vėliau Norkitten, o angliškose 
— Neverketon. Iš tikrųjų gi, tai 
Narkyčiai. To paties krašto Ragainė 
vokiškai paduodama, kaip Ragenit 
(vėliau Ragnit), o angliškai — Tey- 
net. Elbingas — olandiškai Melbin- 
ge, angliškai gi — net Melvyn (SRP. 
II, 742-92). Kokių sunkumų sutin- 
ka tyrinėtojai, net 19-to amž. pa- 
baigoje, ir tai mūsų kaimynai, ten- 
ka tik šypsotis. Slownik Geograficz- 
ny, šiaip rimtas veikalas. Lietuvos 
sostinę vardininke rašo '"Wilniuja/'. 
O mokslingi vokiečiai, Scriptores 
Rerum Prussicarum redaktoriai, pa- 
duodami kronikos žinią, kaip vieti- 
niai prūsai, būdami kryžiuočių tar- 
nyboje, 1414 m. įsiveržia į Lenkiją 
ir grįžta su grobių, — deda klausi- 
mo ženklą, vadinasi, nesupranta vie- 
no žodžio. Kronikos gabalas gi ši- 
tokis: “ „ Zzcogin ouch obir und 
brochtin gute nauden" (ten pat, III, 
346). 


10i 


Dabar apie Svyrių lietuviškumą 
1700 m. Ta vietovė apie 100 km. į 
rytus nuo Vilniaus. Kadangi doku- 
mente yra “Swirany" (Svirėnai), tad 
nepavyko nustatyti, ar tai reiškią 
Svyrius ar Svyruonėlius, kurie ne- 
toli nuo anų. Taigi 1700 m. kalbama 
apie šalia Svirėnų— Svyrių esančią 
vietovę šitokių būdu: “Ties tais iš- 
vardintais Mokrzyniami arba, kaip 
lietuviškai vadina, šlapioji"? (pod ty- 
mi wyzmianowanemi Mokrzyniami 
abo iako po litewsku zowią Salopią, 
Archeografičeskij Sbornik etc. X, 
156). “Lietuviškai vadina", be abejo- 
nės, reiškia vietinius gyventojus, tur 
būt, kaimiečius. Įdomu, jog toje pat 
apylinkėje yra “Kūliai arba Kūle- 
liai"  (Kulow abo Kulelow), kurie 
priklauso “ponui Kūliui" (od pana 

Kula). Jie dar vadinami Kulowsz- 
czyzna. O visos bylos antgalvis ši- 
toks: “Sąrašas bylų ant Kūlių Dai- 
navos Svirėnuose“ (spisanie spraw 
na Kule Doynowo w Swiranach, p. 
157). Ir dar '“folwarku Kulowskiego 
Doynowa"“ ir “na Kulowszczyzne 
“Kul", “Kulewicz"" (p. 162-63). 


18Dt 


Kad ir lietuvių gyvenamos srities 
siena su latviais 14-15-me amžiais 
kai kuriose vietose buvo kiek toliau 
į šiaurę, nei dabar, vis dėlto mes 
užtikome liudymą, kurį sunku išaiš- 
kinti ir beveik negalima patikėti. 
1464 m. Tukumo parapijoje tūlam 
asmeniui duodama žemės tokiomis 
pat teisemis, “kaip kiti kuršiai val- 
do laisvai suteiktus laukus tame pa- 
čiame Tukume“ (als andere Kuren 
aldarsulvigest tho Tuckum ere vrye 
vorlende lande besitten). Bet duoda- 
moji žemė guli “šalia lietuviško kai- 
mo Saten“ (by dem Lettouweschen 
dorfe to Saten, Liv-, Est-una Curla- 
endisches Urkundenbuch, XII, 141). 
Tekstas, kaip jis yra, atrodo aiškus. 
Lietuviai šio laikotarpio ir šio rin- 
kinio vokiškai visuomet taip vadina- 
mi. Nors 183-to ir 14-to amžių šal- 
tiniai kartais juos painiodavo su lat- 
viais. 

Tukumas (latv. Tukums) guli tarp 
Rygos įlankos, Abavos, Lielupės upių 
ir Kandavos miesto. Ant tos pat pa- 
ralelės, kaip Ryga. Apie 100 km. į 
šiaurę nuo dabartinės Latvijos — 
Lietuvos sienos. "Tas vardas šalti- 
niuose užtinkamas nuo 13-to amž. 
vidurio. Kryžiuočių pilis pastatyta 
apie 1300 m., o miestas gavo pilnas 
teises 1445 m. Godfrydas Kettler'is, 
nuo 1561 m. Lietuvos leninis, t.y., iš 
jos malonės valdąs ir jai atsakingas 
kungiaikštis, be kitų sričių, gavo 
valdyti ir "Tukumą. 


Dėl lietuvių kaimo atsiradimo mes 
darytumėm šitokį spėjimą bei hipo- 
tezę. Tarp Rygos arkivyskupų (su 
kuriais drauge ėjo ir miestas) ir Li- 
vonijos kryžiuočių ordino visuomet 
ejo rivalizacija, nesutikimai, ir ne- 
kartą arkivyskupas būdavo privers- 
tas kryžiuočius ekskomunikuoti. Dau- 
giausia dėl teisių į žemių plotus 
(mat, Livonijoje ir Prūsijoje vysku- 
pai buvo, tam tikru atžvilgiu, ir pa- 
sauliniai valdovai) ir dėl politikos 
Lietuvos atžvilgiu. Pati Ryga ir kry- 
žiuočių pirmatakas Kardininkų ordi- 
nas (Schwerbruder) buvo įsteigti 
Rygos vyskupo. Kai Kardininkai su- 
sijungė su Prūsijos kryžiuočiais 
(1237 m.), susyk prasidėjo kivirčai 
su vyskupų. Rygos arkivyskupas 
Fridrikas iš Lietuvos valdovo Vyte- 
nio išsiprašė kariuomenės dalinį, ku- 

riam Rygoje drauge su miestu pa- 
statydino atskirą pilį (castrum Let- 
vinorum) ir ta įgula išbuvo 1295- 
1313 m. (SRL, II, 56, kas patvirtin- 
ta LUB, VII-IX). 


Tai, ot, tuomet galėjo atsirasti ir 
lietuvių įgula Tukume, juoba, kad 
kryžiuočiai ten statėsi pilį (1300). 
Bet nėra negalima, kad Rygos įgu- 
los dalis negrįžo į Lietuvą ir įsikū- 
rė Latvijoje. Vadinasi, atsirado lie- 
tuvių sala latvių plotuose. Tuo atve- 
ju reiktų patikėti Simanu Daukan- 
tų, kad Kuršo kunigaikštis Jokū- 
bas (1610-82) “daugybę Lietuvisz- 
ko svieto" išsiuntęs į emigraciją, ir 
jie pagaliau patekę į New Yorką 
(Būdas, 2 laid, Plymouth 1892, p. 
194-95). Nors Daukantas ne vieną 
kartą yra prišnekėjęs niekų apie Lie- 
tuvą, bet šiuo atveju jo žinia gali 


būti, bent iš dalies, teisinga, mat, 
patsai kurį laiką yra valdininkavęs 
Rygoje. Tik jojo paduota sala, kur, 
esą, lietuviai pirmiausia atsidūrę, 
galėjo būti ne Guadeloupe, 0 Tobago, 
atseit, kame vyksta garsaus Robin- 
zono Crusoe's apysaka (J. Juškevičs, 
Hercoga Jėkaba laikmets Kurzeme, 
1931; Ilse Skutsch, Die Inseln Trini- 
dad und Tobago, 1929). Tad supran- 
tama, jei Konst. Jurgėla lietuvių ne- 
rado Daukanto nurodytoje vietovėje 
(History of the Lithuanian Nation, 
1948). 


žinoma, mūsų samprotavimas yra 
visu šimtu procentų konjektūra bei 
hipotezė. Ką tikriau nuspręsti, reik- 
tų pasiknisti Tukumo vietinėje ir 
Latvijos bendrojoje istorijoje. 


Jonas Matusas 


TAUTOS PRAEITIES ANTRĄ KNYGĄ PAVARČIUS 


1960 m. pasirodė '"Tautos praei- 
ties" pirmo tomo antra knyga. Ją 
išleido Lietuvių istorijos draugija Či- 
kagoje, suredagavo č. Grincevičius, 
kun. V. Bagdanavičius, MIC ir M.E. 
Nauburas.  Turinyje dr. J. Jakšto 
straipsnis apie Dlugošo (ar ne Dlu- 
gošiaus?) pažiūras į Žalgirio mūšį, 
kun. S. Ylos — apie Šiluvos bažny- 
čios steigėjus ir globėjus, kun. dr. J. 
Matuso — apie sodą, daržą ir dar- 
želį senovės Lietuvoje, M.E. Naubu- 
ro — apie Durbės kautynes, A. Va- 
dopalo — apie lietuviškus dignitorius, 
dr. A.M. Račkaus — apie Pilies var- 
tų herbo kilmę. Istorinės medžiagos 
skyriuje G. Grincevičius kalba apie 
Amerikos lietuvių organizacijas, V. 
Liulevičius tęsia apie švietimo židi- 
nius tremties stovyklose. Smulkes- 
nius gabalus pateikia dr. J. Remei- 
ka (įdomi prof. E. Fraenkelio laiš- 
ko ištrauka), J. Rūgis. Yra keletas 
recenzijų, naujausios istorinės litera- 
tūros bibliografija bei kronikos ži- 
nios. 


Vertingiausi šios knygos straips- 
niai — J. Matuso trumpa studija 
apie senovės Lietuvos hortikultūrą 
ir ilgesnis kun. S. Ylos straipsnis 
apie Šiluvos steigėjus ir globėjus, ku- 
ris, beje, tėra tik dalis platesnės jo 
ruošiamos studijos apie Šiluvą. J. 
Matusas, kuris 1960 m. atšventė savo 
60 m. sukaktį, jau yra davs ne- 
maža medžiagos Lietuvos kultūros 
istorijai, kuri ligi šiol pas mus bu- 
vo smarkiai apleista ir kuriai dau- 
giau dėmesio ėmė skirti dabartiniai 
okupuotos Lietuvos istorikai ir ar- 
cheologai (plg. serijinį leidinį Iš lie- 


tuvių kultūros istorijos, leidžiamą 
Lietuvos. mokslų akademijos Istori- 
jos instituto).-J. Matusas visados pa- 
sižymi įdomia šaltinių analize ir ori- 
ginaliomis, nors kartais truputį per 
drąsiomis, išvadomis. Panašia šal- 
tinių (Dlugošiaus ir kt.) analize pa- 
sižymi ir J.R. Jakšto straipsnis apie 
Žalgirio mūšį, kurį tik santraukų 
anglų kalba autorius be reikalo ver- 
čia the Battle of Grunwald vardu. 
Vakarų istoriografijoje jis priimta 
vadinti "Tannenbergc mūšio vardu. 


Kai kurie dalykai, pasirodę šioje, 
kaip ir pirmoje, šio leidinio knygo- 
je neturėtų rasti čia vietos, jei tas 
leidinys norėtų išlaikyti istorijos 
mokslo reikalavimus. Tai reikia lai- 
kyti redakcijos klaida, kurią ir su- 
daro praeities mėgėjai, o ne istori- 
kai. Tas mėgėjiškumas jaučiasi ne 
tik kai kuriuose straipsniuose ir re- 
cenzijose, bet ir aplamai visame lei- 
dinio redagavime. Pvz. naujausios 
istorinės literatūros bibliografija, ku- 
ri šiaipjau būtų naudinga, sudary- 
ta nesilaikant bibliografinių reikala- 
vimų. Reikia priskirti prie redakci- 
jos atsakingumo stokos terminologi- 
jos, onamastikos ir aplamai kalbos 
maišalynę dr. A.M. Račkaus straips- 
nyje apie Pilies vartų herbo kilmę, 
nors kitais atžvilgiais tas straipsnis 
gal būtų ir įdomus, ypač atsižvel- 
giant į negausią mūsų numizmatinę 
literatūrą. 

Tautos praeitis, istorijos ir greti- 
mųjų sričių neperiodinis žurnalas, t. 
1. kn. 2. Chicago, Ill., 1960. 165- 
332 p. 

V. Trumpa 


KAIP DIRBA AUGšČIAUSIAS BAŽNYČIOS TRIBUNOLAS 
ŠV. ROMOS ROTA 


Kiekvienų metų rudenį, pasibaigus 
vasaros atostogoms, popiežius iškil- 
mingoje audiencijoje priima violeti- 
nėmis togomis pasipuošusius Romos 
Rotos narius (Auditores S. Roma- 
nae Rotae). Tai būna naujų darbo 
metų pradžia. Ta proga Rotos de- 
kanas duoda popiežiui pereitų me- 
tų darbo apyskaitą. šį rudenį (spa- 
lio mėn. 25 d.) Rotos dekanas 
Mons. Rennan savo kalboje pabrėžė, 
kad šiais neramiais ir audringais 
laikais Rotos teisėjų kolegijai tenka 
sunkus ir svarbus uždavinys — gin- 
ti šventas krikščioniškosios kultūros 
institucijas, tarp kurių pirmoje vie- 
toje yra šeima. Kalbėtojas su tam 
tikru kartėliu pabrėžė, kad kai ku- 
rie neteisingi puolimai ir insinuaci- 
jos dar kartą patvirtina seną tiesą, 
kad “teisingumas gamina priešus" 
na prieš asmenis, kurie teisia, bet 
prieš tą, kuriai teisėjai atstovauja 
— prieš Kat. Bažnyčią. 


Popiežius Jonas XXIII, atsakyda- 
mas į dekano kalbą, ragino nenu- 
siminti ir tęsti savo sunkų bei at- 


sakmingą darbą toliau. Popiežius 
drauge pareiškė savo susirūpinimą 
tais reiškiniais, kurie pasitaiko 
moterystės bylose (Rota sprendžia 


daugiausia moterystės bylas): šalia 
motyvų ir argumentų už moterys- 
tės ryšio niekinumą, imama kartais 
neigti patys pagrindiniai krikščioniš- 
kieji principai, imama su jais nesi- 
skaityti, jų nepaisyti. “Mūsų laikais, 
kalbėjo popiežius, be abejonės kaž- 
kas rengia pavojų šeimos instituci- 
jai ir spendžia pinkles jai susilp- 
ninti. Ir visa tai vyksta labai sis- 
temingai, labai patraukliai, labai 
klaidingai, labiau negu bet kada pra- 
eityje". Čia popiežius turėjo minty- 
je tuos, kurie, neturėdami jokio tei- 
sinio pagrindo, kreipiasi į bažnyti- 
nius teismus, reikalaudami panaikin- 
ti teisštą moterystės ryšį, 0 gavę 
neigiamą sprendimą, ima skelbti, 
kad Bažnyčia neturinti galios ir tei- 
sės tvarkyti moterystės klausimus, 
o su savo byla nuėję pas civilinį 
teisėją, nutraukia ryšius su tikėji- 
mu ir Bažnyčia. 


Iš tikrųjų paskutiniais metais Ro- 
mos Rota yra atmetusi apie 70 nuo- 
šimčių prašymų paskelbti moterystės 
ryšį niekiniu. Tik paskutiniais dar- 
bo metais (1959-60) buvo kiek 
daugiau išspręsta bylų patenkinamai: 
iš 152 prašymų, 72 moterystės bu- 
vo paskelbtos niekinėmis (nullitas 
matrimonii). 


Kad supratus, koks darbas tenka 
Romos Rotai, naudinga pažvelgti į 
jos kilmę, vystymąsi, darbo apimtį 
ir organizaciją. 


Kilmė 


Dabartiniais nuostatais Šv. Ro- 
mos Rota (Sacra Romana Rota) yra 
šv. „Sosto įsteigtas visai Bažnyčiai 
tribunolas, kuris svarsto apeliacines 
vyskupijų tribunolų bylas ir yra 
trečioji bei paskutinė šių bylų in- 
stancija. 

Rotos pradžia siekia XII a. Jau 
popiežiaus Inocento III  (118-85) 
laikais buvo žinomi auditores causa- 
rum arba Capellani Papae. Jie 
spręsdavo bylas popiežiaus vardu, o 
sprendimus tvirtindavo pats popie- 
žius. Netrukus šie Capellani pasida- 
re pastoviais teisėjais ir jų skaičius 
padaugėjo. Betgi mirus popiežiui, 
kadangi Capellani gaudavo iš jo ju- 
risdikciją, baigdavosi ir jų pareigos. 

Popiežius Jonas XXII (1331) iš- 
leido “Ratio Juris“, pagal kurią 
šiam tribunolui buvo duotas regulia- 
būstinė 


minas ir nustatyta pastovi 
popiežiaus rūmuose Avignone. Tri- 
bunolas susidėjo ne tik iš teisėjų 


(Auditores Causarum), bet ir iš jų 
padėjėjų bei notarų. Pirmininkas 
(Capellanus Senior) pasirinkdavo 
pirmasis bylą, o kitas iš eilės pa- 
skirstydavo kitiems. Bylos referen- 
tas gavo bylos Ponens arba Relator 
vardą. Popiežius Benediktas XII 
(1334-42) suteikė šio tribunolo na- 
riams privilegiją vadintis Officiales 
S. Sedis (šv. Sosto tarnautojai). 

Rotos vardas yra kilęs iš Avig- 
nono laikų, kada popiežiaus rūmuo- 
se buvo įtaisytas specialus sukioja- 
mas baldas, vadinamas Rota, kur 


būdavo sudedami bylų rutuliai. Ki- 
tas aiškinimas: Rotos vardas kilęs 
iš to, kad teisėjai sėdėdavę prie 
apskrito rato formos stalo. Rotos 
vardas randamas jau 1337 m. doku- 
mentuose. 


Ilgą laiką Rotos teisėjų skaičius 
nebuvo nustatytas. "Tik popiežius 
Sikstas IV (1471-84) nustatė jų dvy- 
lika. Rotos teisėjais, to paties popie- 
žiaus sprendimu, galėjo būti tik tie, 
kurie tam tikrą laiką yra buvę tei- 
sės profesoriais universitete. Prie 
sekančio popiežiaus Rotos teisėjų 
skaičius dar paaugo, nes popiežius 
Julius II (1503-13) suteikė teisę kai 
kurioms valstybėms turėti savo tei- 
sėjus Rotoje. Ir taip laikui bėgant 
Rotoje buvo atstovaujama Kastilija, 
Aragonija, Vokietija, Prancūzija, Bo- 
lonija, Milanas, Venecija, Ferrara ir 
Perudžija. Ir šie teisėjai Rotoje tu- 
rėjo lygias su kitais teises ir laips- 
nius. 


Kompetencija 


Rota nuo pat savo egzistencijos 
pradžios buvo labai svarbi institu- 
cija Bažnyčios gyvenime, nes jos 
kompetencijoje buvo ne tik grynai re- 
liginiai ir bažnytiniai klausimai, bet 
ir popiežiaus valdomoje teritorijoje 
civiliniai. Rotos motyvuoti ir dažnai 
viešai paskelbti sprendimai turėjo 
didelės įtakos bažnytinei teisei kur- 
tis ir vystytis. Kai kurie jos spren- 
dimai buvo istorinės reikšmės įvy- 
kiai. Pvz. Romos Rota svarstė ir 
atmetė Anglijos Henriko VIII prašy- 
mą panaikinti jo moterystės ryšį su 
Kotryna Aragoniete. štai kodėl 
Henrikas VIII atsimetė nuo Romos 
ir pasiskelbė Anglijos Bažnyčios gal- 
va. Rota sprendė Ferraros kunigaikš- 
tijos investituros klausimą, ginda- 
ma Bažnyčios laisvę; Rotai teko iš- 
spręsti Laterano ir Vatikano bazili- 
kų precedencijos (pirmenybės), kar- 
dinolų kunigų ir kardinolų diakonų 
skirtumą ir teisių klausimus. Bet 
daugiausia Rotai teko užsiimti mo- 
terystės bylų sprendimu, ypačiai po 
to, kai popiežius Benediktas XIV 
1746 m. nustatė, kad Romos Rota 
yra apeliacinė institucija visų baž- 
nytinių (vyskupijų)  tribunolų by- 
loms. 


Prancūzams 1798 m. užėmus Ro- 
mą, Rota nustojo veikusi ir tik po 
18i5 m. vėl pradėjo savo darbą. 
1821 m. popiežiaus ediktu Rotai bu- 
vo pavesta popiežiaus valstybės pre- 
kybinių bylų apeliacijos. Panaikinus 
bažnytinę popiežiaus valstybę, Rota 
užsiėmė išimtinai tik Dievo Tarnų 
(kandidatų į palaimintuosius ar 
šventuosius) bylomis, Tik popiežius 
Pijus X 1908 m. konstitucija “Sa- 
pienti Concilio' grąžino Rotai pir- 

mykštę reikšmę ir svarbą, kai Ro- 
ta gavo statutą (lex propria) ir 1910 
m. savo darbo taisykles (Regulae 
servandae). Pagaliau 1934 m. popie- 
žius Pijus XI visą Rotos veiklą su- 
emė į “Normae Sacrae Rotae Tri- 
bunalis", kurios yra pilnas kanoniš- 
kosios procedūros kodeksas; jomis 
Rota vadovaujasi ir šiandien. 

Dabartiniais laikais Rota nagrinė- 
ja tik vyskupijų tribunolų apeliaci- 
nes bylas, o jų tarpe daugiausia mo- 
terystės ryšio: niekinumas (nullitas), 
separacija, dispensos. Pagal Rotos 
paskutinės redakcijos statutą, ji, 
kaip minėta, yra trečioji instancija 
viso pasaulio vyskupijų  tribunolų 
byloms, kurios rezervuotos Šv. Sos- 
tui arba kurias tiesiogiai Rotai pa- 
veda spręsti popiežius. Įsteigus Va- 
tikano valstybę, Rota yra apeliaci- 
nė institucija visai Vatikano valsty- 
bei. Kokia yra Rotos darbo apimtis, 
galima matyti iš kiekvienų metų 
Rotoje svarstytų bylų statistikos. 
Pvz. 1952 m. Rota sprendė 244 by- 
las; iš jų pilnai užbaigtos 189 by- 
los, o kitos atidėtos arba panaikin- 
tos. 


Sudėtis 


Rota susideda iš tam tikro skai- 
čiaus (dabar 18) prelatų teisėjų (Au- 
ditores Rotae). Kiekvienas teisėjas 
gali pasirinkti du padėjėju, kurie 
vadinasi adiutantes studii, o deka- 
nas net tris, bet šie adjutantai ne- 
balsuoja sprendimuose. Be teisėjų, 
Rotai priklauso teisingumo gynėjas 
(promotor iustitiae), jo padėjėjas ir 
keli ryšio gynėjai (defensor vincu- 
li.) Šioms pareigoms parenkami 
utriusgue iuris (civilinės ir bažnyti- 
nės teisės) daktarai, vyresnio am- 
žiaus ir pavyzdingo gyvenimo. Juos 
skiria popiežius, pristačius teisėjų 
kolegijai. Rotos sąstatan dar įeina 
keli notarai, sekretoriai, archyvistas 
ir kiti žemesnio rango tarnautojai. 
Rotos advokatai neįeina į Rotos na- 
rių sudėtį, bet yra laisvos profesi- 
jos, nors ir labai reikalingi, nes 
kiekviena byla, svarstoma Rotoje, tu- 
ri turėti arba šalių pasirinktą, ar- 
ba Rotos paskirtą advokatą — gy- 
nėją. Pagal dabartinį statutą prie 
Rotos yra 10 konsistorialinių advo- 
katų ir visa eilė laisvos profesijos 
Rotos advokatų. Kas nori tapti Ro- 
tos advokatu, be kanonų teisės dok- 
torato, turi išeiti prie Rotos įsteig- 
tą trejų metų specialų kursą, išlai- 
kyti egzaminus, gauti diplomą. Ad- 
vokatai turi gyventi Romoje, jei no- 
ri ginti bylas Rotoje. Jie turi duoti 
Rotai apyskaitą už paimamą iš kli- 
jentų honorarą, turi priimti Rotos 
dekano skiriamas gynimui bylas tų 
asmenų, kurie neturi iš ko atsily- 
ginti advokatui. 

Rota yra kolegialinis tribunolas. 
Kiekvienai bylai sudaroma trijų tei- 
sėjų kolegija. Jų vyriausias amžiu- 
mi yra tos kolegijos pirmininkas ir 
dažniausiai bylos referentas (ponens). 
Tačiau, atsižvelgiant į bylos apim- 
tį ir svarbą, teisėjų vienoje kolegi- 
joje gali būti penki, septyni ar net 
daugiau. Visi Rotos teisėjai dalyvau- 
ja byloje tik tuo atveju, jei toks 
yra popiežiaus įsakymas. Kadangi 
dabar yra viso 18 Rotos teisėjų (jie 
skiriami popiežiaus), tai darbui pa- 
prastai sudaroma šešios kolegijos ar- 
ba turnai. Jos visos yra vienodos ir 


jų sprendimai lygios vertės. Kai 
byla gaunama Rotos kanceliarijoje, 
dekanas gali ją paskirti bet kuriai 


kolegijai. Jei vienas iš kolegijos tei- 
sėjų dėl bet kurių priežasčių atsi- 
sako būti bylos referentu, tada ski- 
riamas kitas referentas iš teisėjų 
tarpo. 

Popiežius Pijus XI 1934 m. kon- 
stitucija “Ad incrementum“' nustatė 
Rotos auditorių arba teisėjų privile- 
gijas ir vietą Romos Kūrijos prela- 
tų tarpe. Visi Rotos auditoriai yra 
popiežiaus rūmų prelatai. Jie yra 
drauge ir apaštališkieji subdiakonai, 
atlieka įvairias funkcijas iškilmingo- 
ce popiežiaus pamaldose. Jie asistuc- 
ja laiminant ir įteikiant arkivysku- 
pų palijus. Du Rotos auditoriai 10- 
tynų ir italų kalbomis praneša šven- 
tųjų Metų paskelbimą. Trys vyres- 
nio amžiaus Rotos auditoriai yra 
Apeigų Kongregacijos nuolatiniai na- 
riai. Konklavės metu Rotos audito- 
riai kontroliuoja kardinolams skirtus 
siuntinius ir paštą prie konklavės 
langelio. Teismo iškilmėse ir iškil- 
minguose posėdžiuose nešioja viole- 
tinę togą ir keturkampį daktarų bi- 


retą. Turi teisę vartoti pontifikali- 
nius rūbus, kaip ir apaštališkieji 
protonotarai. 


Procedūra 


Paliekant nuošaliai kitokias baž- 
nytines bylas, kurias sprendžia Ro- 
mos Roia, sustokime ties moterys- 
tės bylomis, kurios patenka į augš- 
čiausią ir paskutinę Rotos instanci- 
ją. 

Moterystės ryšio bylų procedūra 
reikalauja, kad byla pirmiausia bū- 
tų svarstoma vietos vyskupijos tri- 
buncle. Jei susituokusieji bažnyčio- 
je mano, kad jų moterystė yra ne- 
tikra, gali abu ar vienas kuris 
kreiptis į vietos vyskupijos tribuno- 
lą ir prašyti jų moterystę paskelb- 
ti niekine (nullitas matrimonii). Prie- 
žastys arba kanoniškos kliūtys su- 
daryti tikrą moterystę gali būti iš- 
vidinės, valios srityje: trūkumas to, 
kas sudaro krikščioniškos moterys- 
tės esmę (nors ir vieno susituokian- 


kad moterystė nė- 
ra amžina, neišardoma, nebuvimas 
noro turėti vaikų, aiški valia pa- 
neigti antrai pusei išimtinę teisę į 
savo kūną) arba išorinės: baimė, 
prievarta, moterystės simuliacija be 
minties priimti šį sakramentą (pvz. 
moteris lenkė išteka už italo, kad 
ištrūktų iš darbo stovyklos), arba 
fizinis nepajėgumas (impotentia) at- 
likti moterystės aktą (bet šis nepa- 
jėgumas turi būti pirmesnis už san- 
tuoką, nepagydomas ir antrai pusei 
nežinotas). 


čių įsitikinimas, 


Prie prašymo paskelbti moterystę 
niekine pridedama reikalingi doku- 
mentai, nurodomi liudininkai. Tada 
vietos vyskupijos tribunole praside- 
da bylos sudarymas (instructio cau- 
sae), šalių ir liudininkų apklausinė- 
jimas, ištardymas; visa tai vyksta 
didžiausioje paslaptyje, nes tiek by- 
los šalys, tiek liudininkai turi pri- 
siekti sakyti tiesą ir laikyti paslap- 
tį. Geriausiu atveju vyskupijos tri- 
bunole byla užsitęsia apie metus lai- 
ko, bet kartais ir ilgiau. Kanonų tei- 
sė reikalauja, kad pirmojo teismo 
sprendimas būtų drauge su bylos me- 
džiaga perduotas antrajai instanci- 
jai, paprastai arkivyskupijos tribu- 
nolui, kur byla užtrunka kiek trum- 


piau. Jei pirmos ir antros instan- 
cijos sprendimai nėra vienodi, tada 
byla perkeliama į trečią instancija 


— Romos Rotą. čia bylos sprendi- 
mo galima sulaukti maždaug po po- 
ros metų. 


Rotos darbo paslaptingumas ir 
rimtumas matyti iš to, kad kiek- 
vienas teisėjas (auditorius), asme- 
niškai ir nepriklausomai nuo kitų 
išstudijavęs bylą, savo sprendimą pa- 
rengia raštu. Tada viešame posėdy- 
je svarstoma byla žodžiu. Teisėjas, 
išgirdęs kitų tos pat kolegijos narių 
nuomones, nors jau yra padaręs sa- 
vajį sprendimą, gali nuomonę pakeis- 
ti ir prisijungti prie kitų nuomonės. 
Nutariama balsų dauguma. Teisėjų 
balsai (raštu) yra įdedami į voką 
ir užantspauduojami; net Rotos de- 
kanas negali jų skaityti. Kas metai 
yra sudeginami vokai tų bylų, ku- 
rios buvo išspręstos prieš 10 metų. 
O ir bylų aktai bei motyvuoti 
sprendimai atspausdinami be pavar- 
džių ir vietų irgi tik 10 metų pra- 
slinkus nuo bylos užbaigimo. Tokių 
sprendimų išeina kasmet po didžiu- 
lį tomą (Decisiones S. Romanae Ro- 
tae). 

Advokatai savo gynimą paruošia 
lotynų kalba ir įteikia bylą nagri- 
nėjančiai teisėjų kolegijai. Ryšio gy- 
nėjas, susipažinęs su gynėjų argu- 
mentais, padaro savo pastabas. Ro- 
toje ryšio gynėjo pareigos yra pa- 
našios prokuroro, tačiau kai šis tam 


Maspetho lietuvių bažnyčios projektas, padarytas arch. Jono Mu!'oko lietuvių tautodailės dvasioje, Statyba rūpinasi 
prel. Jonas Balkūnas, parapijos klebonas. Statybos darbus vykdo rangovas Jonas Stankus, inž. Kozmas Balkus. Alto- 
riai, vitražai, grotelės, vidaus dekoravimas pavesta dail. V. K. Jonynui. Bažnyčios statyba jau įpusčta. 


tikrais atvejais gali pasisakyti kal- 
tinamojo naudai (visai nekaltin'i), 
ryšio gynėjas visuomet turi reikalau- 
ti atmesti prašymą paskelbti mote- 
rystės ryšį niekiniu. 

civiliniuose  teis- 
muose, taip ir Rotoje, paskutinis 
žodis tenka advokatui gynėjui. Čia 
jis gali pateikti naujų argumentų 
atremti ryšio gynėjo reikalavimą. Ta- 
da teismas jau daro sprendimą: pa- 
sisako teigiamai ar neigiamai į klau- 
simą, ar moterystė yra niekinė. Pvz. 
Rota pasisakė teigiamai dėl Vilhel- 
mo Marconi (radijo išradėjo) 1905 
m. moterystės su angle E. O'Brien, 
nes buvo įrodyta, kad juodu susi- 


Panašiai kaip 


tuokdami buvo vienas kitam pasiža- 
dėję išsiskirti, jei nebus galima su- 
gyventi (išskirta moterystės ryšio 
pastovumas, amžinumas). Plačiai 
spaudoje nuskambėjo Domininkonų ir 
Peru respublikų prezidentų moterys- 
čių paskelbimas netikromis (niekinė- 
mis). Priešingai, buv. Prancūzijos 
min. pirmininko Paul Reynaud by- 
la buvo atmesta, kitaip sakant, jo 
moterystė paskelbta tikra. 


Taksos 


Bylos išlaidos įvairuoja pagal by- 
los apimtį ir svarbą, tačiau nėra 
tokios “fantastinės", kaip kartais 
manoma ar spaudoje skelbiama. Pir- 


mosios instancijos teismo išlaidos 
svyruoja tarp 250-500 dol. Antro- 
sios instancijos ir Rotos kiek ma- 
žiau — apie 300 dol. Advokatams 
yra nustatytas henoraro minimumas 
ir maksimumas, kurį jie gali gauti 
iš klijentų. Tačiau neretai tiek teis- 
mo išlaidos, tiek advokatų atlygini- 
mas dėl šalių neturto yra mažina- 
mos arba ir visai juo jų atleidžia- 
ma. Bylos aktai yra atspausdina- 
mi bylą užvedusiųjų kaštu Vatikano 
spaustuvėje, bet jie visada lieka 
slapti; tik advokatai gali su jais su- 
sipažinti, bet ir jie turi laikyti pa- 
slaptį. 

Rotos teismo darbas vengia bet 


141 


MOKSLO VEIKALŲ SPAUSDINIMAS 


Visuomenio pobūdžio klausimas 


Gerais laikais tokiu klausimu tie- 
siogiai į visuomenę paprastai nebuvo 
kreipiamasi.  Nepriklausomoj Lietu- 
voj mokslo veikalų spausdinimu rū- 
pinosi augštosios mokyklos ir šŠvie- 
timo ministerija, turėjusi savo knygų 
leidimo komisiją. Buvo, žinoma, at- 
vejų, kai ir privatinės leidyklos ar 
privatiniai asmenys išleisdavo moks- 
lo veikalų. šiandien turime labai spe- 
cifinę padėtį. Už Lietuvos ribų yra 
atsidūrę nemažai labai pajėgių moks- 
lo darbuotojų, mokslininkų. Kai ku- 
rie iš jų, dažniausiai jaunesnio am- 
žiaus, yra įsijungę į dabar gyvena- 
mų kraštų mokslo personalą ir savo 
veikalams spausdinti randa leidėjus 
tuose kraštuose. Pavyzdžiui, dr. M. 
Gimbutienės didelis veikalas anglų 
kalba apie Rytų Europos proistorę 
yra spausdinamas Harvardo univer- 
siteto, 0 veikalą apie lietuvių folk- 
lorą toji pati autorė sugebėjo iš- 


kokios viešumos ir reklamos spau- 
doje. Nagrinėjamos bylos dažniausiai 
yra labai opios, atveriančios skau- 
džias šeimos žaizdas. Visa tai neturi 
būti žinoma viešumai, valkiojama 
laikraščių puslapiuose. Toji byla ir 
paslaptingumas duoda progos ateis- 
tinei ir komunistinei spaudai skelb- 
ti visokias insinuacijas bei kaltini- 
mus. Plačiai nuskambėjo Italijoje 
1949 ir 1951 m. komunistų spaudo- 
je paskelbtos “reveliacijos", kad už- 
tenka tik Rotai sumokėti augštą kai- 
ną ir galima gauti kokį nori spren- 
dimą. Dėl to esą šia privilegija gali 
naudotis tik turtingi buržujai, kurie 
už pinigus nusiperką moterystės ry- 
šio panaikinimą, kas neprieinama 
proletarams. 

Vienas Rotos teisėjų, Mons. D. 
Steffa, patraukė tuos laikraščius į 
italų teismą ir tas nubaudė redak- 
torius, skelbusius netiesą. Bylos me- 
tu buvo įrodyta, kad Rotos teismo 
išlaidos nėra nė kiek didesnės, ne- 
gu bet kurio italų civilinio teismo. 
Lygiai paaiškėjo, kad Rota dažnai 
spręsdavo bylas be jokio atlyginimo, 

leisti, susitarusi su viena leidykla ir 
pasitelkusi tam tikrą skaičių lie- 
tuvių, kurie prenumeratos būdu pri- 
sidėjo prie veikalo išleidimo. 


Suprantama, kad tokie veikalai 
spausdinami ne lietuvių kalba. Su 
tuo tenka sutikti. Pačioje Lietuvoje 
kai kurie veikalai, kuriuos buvo no- 
rima padaryti prieinamais tarptau- 
tinei visuomenei, buvo spausdinami 
kartais dviem kalbom, o kartais ir 
vien kokia svetima kalba. Mūsuoju 
atveju tenka sutikti, kad daugumas 
skaitančiųjų mokslo veikalus suge- 
bės juos perskaityti ir ne lietuvių 
kalba parašytus. Yra lietuvių kalba 
žurnalai, kurie skelbia tokių veikalų 
ištraukas lietuvių kalba ir duoda tų 
veikalų recenzijas. Yra mokslininkų, 
kurie didele dalimi pragyvena, rašy- 
dami studijas kurios nors šalies 
mokslo žurnalams. Kaip ryškiausią 
pavyzdį turime minėti prof. dr. Z. 
Ivinskį, kuris daug savo mokslinės 


arba sumažindavo taksą, jei besiby- 
linėjantieji būdavo neturtingi. 

Gali kam atrodyti, kad Romos Ro- 
tos darbas yra labai lėtas, bylos už- 
trunka metais. Bet reikia žinoti, kad 
šis lėtumas gaunasi dėl to, kad by- 
los nagrinėjamos su visu rimtumu 
ir atsidėjimu, o, be to, Rota yra už- 
versta bylų gausumu. Pagal Italijos 
Vatikano konkordatą, Italijos civili- 
niai teismai nėra kompetentingi na- 
grinėti moterystės bylas tų, kurie 
yra susituokę bažnyčioje. O Italijo- 
je nedaug kas tuokiasi civilinėse 
metrikacijos įstaigose. Be daugybės 
bylų iš Italijos, ateina apeliacijos iš 
viso pasaulio kraštų. Ypačiai pasku- 
tiniais laikais padaugėjo bylų viso- 
kių teatro ir kino artistų bei artis- 
čių, kurie kartą susituokę bažnytiš- 
kai, paskui išsiskyrę ir po kelis kar- 
tus tuokęsi civiliškai, savo compli- 
kuotas moterystes paveda spręsti 
Romos Rotai. Byloms duodama ei- 
ga iš eilės, kaip jos gautos Rotos 
teismo kanceliarijoje, dėl to kartais 
sprendimas nėra toks greitas, kaip 
prašytojai norėtų. Dr. J. Sav. 


kūrybos spausdina vokiečių žurna- 
luose. Bet tenka gailėtis, kad kai ku- 
rie iš tokių mokslininkų jau visai ne- 
sirodo lietuvių žurnaluose savo moks- 
liniais straipsniais, nerašo lietuviš- 
kai nė jokių knygų, o reikalas nesi- 
baigia. Yra veikalų, kuriuos reikia 
pirmoj eilėj spausdinti lietuviškai, o 
paskui gal būtų neblogai išversti ir 
į kokią plačiau vartojamą kalbą. 
Pirmoj eilėj čia, žinoma, turime gal- 
voj lituanistikos studijas. Tą litua- 
nistiką turime suprasti plačiausia 
prasme. Ne tik lietuvių kalbos, lite- 
ratūros, istorijos ar geografijos ir 
kitų artimų mokslų studijas, bet, 
sakysim, ir studija apie lietuvius fi- 
losofus laikytina lituanistikos daly- 
ku ir spausdintina pirmoj eilėj lie- 
tuviškai, o paskui jau ir kita kalba. 


Turime įvairių atvejų. Prof. A. 
Maceina savo filosofines, iš dalies ir 
teologines, studijas yra skelbęs lie- 
tuvių kalba, bet kai kurias yra skel- 
bęs ir vokiečių kalba. Turime jo stu- 
diją apie šv. Pranciškų. (Saulės gies- 
mė), išleistą prel. Pr. Juro. Turime, 
pavyzdžiui, prof. J. Ereto studiją 
apie prof. St. šalkauskį, išleistą atei- 
tininkų rūpesčiu, kun. J. Karaliaus 
lėšomis. Dr.-P. Joniko “Lietuvių 
kalbos istorija" išleista '“"Terra'' lei- 
dyklos su labai trumpa santrauka 
anglų kalba. L: Dambriūno “Lietu- 
vių kalbos veiksmažodžių aspektus'' 
išleido Liet. Enciklopedija. Išleis- 
ta Vacl. Biržiškos “Aleksandry- 
nas". Taigi matome, kad yra veika- 
lų ir atsiranda leidėjų. Nežinome, 
kiek ir kokių veikalų yra neišleistų. 
Labai svarbu išleisti kuo daugiau 
mūsų mokslininkų veikalų, kad ne- 
nueitų į nuostolius nepriklausomybės 
metais sukauptos jėgos. Lietuvių En- 
ciklopedija tik maža dalimi sukau- 
pia tąjį Žinyną. Tenka visuomeninių 
mastu toliau tęsti tokių veikalų lei- 
dimą. Atrodo, kad yra teisinga, jei 
kiekvienos srities atstovai savo vei- 
kalus registruotų ir informuotų vi- 
suomenę apie padėtį, ypač tokių at- 
veju, kai reikalinga organizuoti pa- 
ramą. Veikia liet. Profesorių Drau- 
gija. Ji turi savo sekcijas. Gal tos 
draugijos tiesioginis uždavinys ir bū- 
tų registruoti savo narių tuos veika- 
lus, kurie turėtų būti išleisti lietu- 
vių rūpesčiu, ir jieškoti tam tikslui 
lėšų. Kartais gali atsirasti mecena- 
tas vieno asmens ar draugijos, o 
kartais gali tekti platesniu mastu or- 
ganizuoti lėšas. Prieš kiek laiko esa- 
me skaitę spaudoje Liet. Fronto Bi- 
čiulių kvietimą dėtis į jų organizuo- 
jamą fondą mokslo veikalams leisti. 
Suprantama, kad jei tai organizaci- 
jai pasisekė ar pasiseks sudaryti fon- 
dą, ji pirmiausia jį skirs savo narių 
veikalams leisti. 

Matome, kad dalykas yra aktua- 


lus ir liečiąs mus visus. Ypatingai 
tai svarbu, kai eina reikalas apie li- 
tuanistiką, nes nežinome, kaip ilgai 
truks krašto okupacija ir kada pa- 
čiame krašte galės vėl laisvai vykti 
mokslinė kūryba. Kai kurios sritys 
turi ypač gausų darbuotojų skaičių. 
Pabrėžtina, kad Lietuvos istorija, 
taip reikalinga pačių lietuvių studi- 
jų, kaip tik turi nemažai pajėgių 
žmonių. Vien Romoje yra ištisas ra- 
telis, o yra nemažai ir kitur. 


Kalbos klausimas 


Yra dalykų, kuriuos mes norime 
plačiau paskleisti laisvame pasauly- 
je. Kyla klausimas, kokia kalba tai 
daryti. Jau anksčiau pabrėžėme, kad 
šalia lietuvių kalbos siektina tų vei- 
kalų spausdinimo ir ne lietuvių kal- 
ba. Daugiausia gyvename angliškai 
kalbančiuose kraštuose, todėl savai- 
me, turbūt, daugiausia ir griebsimės 
tos kalbos. Tačiau neturėtume už- 
miršti ir kitų Vakarų kalbų, kaip 
vokiečių, prancūzų, ispanų, italų ir 
net portugalų. Lyginamasis kalbų 
mokslas stipriau stovi Europos 
kontinente, todėl kalbines studijas 
gal būtų verčiau skelbti vokiečių ar 
prancūzų“ kalba, nes tuose kraštuo- 
se daugiau domimasi mūsų kalbos 
studijomis. Dėl kalbos nereikėtų la- 
bai ribotis, skelbiant pagal reikalą 
ir galimybes viena ar kita kalba. 


Yra 
dinti 
tais mokslais, 
ryšio su politika. 
politinės organizacijos ar instituci- 
jos ne tik turėtų prisidėti prie tų 
veikalų leidimo, bet turėtų pasirū- 
pinti, kad atitinkamos srities žmo- 
nės būtų įgalinti reikalingus veika- 
lus parengti, o parengus, kad jie bū- 
tų išleisti. Imkime, sakysim, Lietuvos 


specifinis interesas supažin- 
kuo platesnius sluogsnius su 
kurie turi tiesioginio 
Tokiais atvejais 


sienų klausimą. Prof. K. Pakštas 
daug tuo klausimu sielojosi, rinko 
medžiagą, rengė veikalus. šiandien 


deja, prof. K. Pakšto jau neturime 
savo tarpe, ir jo darbas nėra baigtas. 
Yra likę jo mokiniai, taip pat jau ne 
jaunuoliai. Laikyčiau labai aktualiu 
reikalų, kad mūsų geografai, kaip 
Vl Viliamas, A. Bendorius ir kiti, 
testų prof. K. Pakšto darbą ir jį pa- 
skelbtų. Praeis kuris laikas, ir gali- 
me atsidurti prieš faktą, kad ne- 
bus kam laisvame pasaulyje studi- 
juoti Lietuvos sienų klausimo, o tas 
klausimas yra ir bus aktualus ne 
vien moksliniu požiūriu. Kiekvienas 
Lietuvos laisvės kovų dalyvis, kiek- 
vienas diplomatas, vykdamas į ko- 
kią tarptautinę konferenciją, turi tu- 
rčti su savimi konkrečius duomenis 
apie Lietuvos sienas, turi turėti eks- 
pertus, kai tų sienų klausimas bus 
sprendžiamas. Prieauglio tuose daly- 


kuose nesimato, 0 nėra padaryta nė 
minimumo. Jeigu paimsime ir tokią 
aiškią sritį, kaip žemėlapius (isto- 
rinius ar geografinius), juk labai 
mažai ką turime ir mažai kas ren- 
8lama. O tų visų dalykų reikia tu- 
rėti ir sava ir kitomis plačiau varto- 
jamomis Vakarų kalbomis. 


Lietuvių Enciklopedijos vaidmuo 


Savąja kalba baigiame išspausdin- 
ti enciklopediją. Nėra abejonės, kad 
tai labai reikšmingas darbas. Tik 
jis sunkiau bus prieinamas ne lie- 
tuviams ar tiems lietuviams, kurie 
sunkiai skaito ar visai neskaito lie- 
tuviškai. Žinome, kad bus leidžia- 
mas ir jau pradėtas rinkti vien li- 
tuanistikai skirtas tomas. Kompeten- 
tingi žmonės turėtų pasvarstyti, kaip 
to tomo medžiagą padaryti prieina- 
mą lietuviškai neskaitantiems. Var- 
giai ar bus tikslu rengti tiesiai to 
tomo vertimą į anglų ar kurią kitą 
kalbą. Gal būtų tiksliau, pasinaudo- 
jant sukaupta medžiaga ir ją papil- 
dant, leisti atskirus mažesnius leidi- 
nius su iliustracijomis apie atski- 
ras sritis — literatūrą, muziką, dai- 
lę, tautotyrą ir panačiai. Dailės, is- 
torijos srityse jau esama kiek pada- 
ryta. Yra knygų apie Lietuvos pra- 
eitį, tik jų laidos išsibaigusios ir pati 
medžiaga gal pildytina. Tik kažin, 
kiek tos knygos yra pasiekusios di- 
džiąsias bibliotekas. Tai jau visuo- 
meninio pobūdžio visų mūsų rūpestis. 


Gal mažiausiai yra padaryta lite- 
ratūros srityje. Toji sritis yra ir sun- 
kesnė, nes vertimai lieka vertimais. 
Jau kuris laikas esame išleidę Lie- 
tuvių prozos ir poezijos antologijas 
lietuviškai. Reikėtų ką panašaus leis- 
ti ir anglų, o gal ir kitomis kalbomis. 
Taip pat reikalinga ir kiek platesnė 
lietuvių literatūros studija ne lietu- 
vių kalba. Latviai turi tokią gražiai 
išleidę anglų kalba. Prisipažinkime, 
kad apie lietuvių literatūrą tikrai 
per mažai žino ne tik kitų tautų 
žmonės, bet ir mūsiškiai lietuviai, 
augę ir mokslus ėję ne Lietuvoje. 
Savo gyvenamam mieste turiu pro- 
gos klausyti dabar kas sekmadienį 
vieną JAV augusį ir studijavusį lie- 
tuvį, kuris anglų kalba labai šiltai 
informuoja klausytojus Lietuvos isto- 
rijos klausimais. Tai jis gali daryti 
tik todėl, kad yra knygų, angliškai 
parašytų. 

Literatūros klausimais turime ne- 
daug ko. Siūlyčiau pasvarstyti, ar 
iš sukauptos Liet. Enciklopedijoj me- 
džiagos ar iš ko kito nesiimtų koks 
autorius parengti platesnę studiją 
apie lietuvių literatūrą. Jos išleidi- 
mas būtų visų mūsų rūpesčiu. Žinau, 
kad, pavyzdžiui, lietuvaitės seselės 
mokytojos mėgina parengti ką nors 


Dr. Adolfas šapoka, istorikas ir sa- 
vaitraščio “Tėviškės žiburiai" redak- 
torius, kovo 9 d. miręs širdies smū- 
giu Toronte, 


apie lietuvių literatūrą, bet suprantu, 
kad joms tai sunku padaryti. Yra 
gyvas reikalas turėti ką nors išsa- 
mesnio anglų kalba apie mūsų li- 
teratūrą.. 


Tiesa, yra seniau išleista A. Vai- 
čiulaičio “Outline History of Lithua- 
nian Literature". Bet ji nedididukė, 
išėjus prieš beveik 20 metų ir rei- 
kalinga praplėtimo bei papildymo. 
Apie Vincą Krevę gražiai yra rašė 
prof. Alfred Senn. Ypač įdomi jo 
studija “Vincent Krėvė, Lithuania's 
Creator of Heroes", įdėta knygoje 
“World Literatures" (p. 170-184). 
Tas pat A. Senn yra davęs vertin- 
gų studijų lietuvių tautosakos ir 
ypač kalbos temomis, paskelbęs net 
knygą “Lithuanian Language". Tai 
svarbus ir gražus indėlis į lituanis- 
tiką kitomis kalbomis. Vis dėlto tu- 
rime pastebėti kad italų kalba pasi- 
rodžiusi jo parašyta lietuvių literatū- 
ros istorija turi faktinių suklydimų 
ir net sprendimo klaidų, kai tokiam 
V. Kapsukui-Mickevičiui (iš viso 
koks jis rašytojas?) duodama be- 
veik tiek pat vietos kaip Maironiui. 
Anglų kalba svarbių tautosakos ty- 
rinėjimų paskelbė dr. J. Balys. Į ang- 
lų kalba yra išverstas gražus pluoš- 
tai lietuvių liaudies dainų. 


Prancūzų kalba yra Jean Mau- 
elere lietuvių literatūros istorija. V0- 
kiškai itin vertingą veikalą, vieną iš 
geriausiu apie Lietuvą, davė dr. V. 
Jungferis. Neseniai pasirodė platus 

IVYKIAI 


e Kovo 3 d. Amerikos atstovas 
Jungtinėse Tautose A. Stevensanas 
priėmė Pavergtų Europos Tautų de- 
legaciją, kuri nušvietė pavergtųjų sie- 
kimus bei planus. Delegacijai vado- 
vavo V. Sidzikauskas. 

o Dipl. šefas min. St. Lozoraitis, 
lankydamasis Paryžiuje, buvo pri- 
imtas užsienių reikalų ministerijoje. 

e Laikraščio Darbininko" kon- 
certas, kuris turėjo įvykti Brookly- 
ne, dėl blogo oro atidėtas į baland- 
džio 9 d. Koncerte dainuos solistai 
Monika Kripkauskienė ir Stasys Ba- 
ras. 

e Katalikų Mokslo Akademijos 
suvažiavimas įvyksta šiemet rugsė- 
jo 1-2 d.d. Čikagoje. 

e Vasario 16 akto signataras 
prof. Steponas Kairys šią žiemą sun- 
kiai susirgo. Padaryta sunki opera- 
cija. Ligoniui šelpti Čikagoje suda- 
rytas komitetas. Aukas prašoma 
siųsti šiuo adresu: S. Dirmantas, 
4241 So. Maplewood Ave., Chicago, 
Ill. 

e Australijos Liet. Bendruomenės 
suvažiavimas sušauktas  Sydnėjuje 
gruodžio 28-30 d.d. Atvyko 75 at- 
stovai. Išrinkta nauja krašto valdy- 
ba. 

e Jau treji metai, kai Čikagoje 
Jaunimo Centro patalpose veikia Pe- 
dagoginis Lituanistikos Institutas. 
Paskaitos vyksta šeštadieniais. 


o Algirdo Landsbergio scenos vei- 
kalas “Penki stulpai turgaus aikš- 
tėje" anglų kalba statytas Čikagoje 
vasario 5, 12, 19 d.d. — statė Com- 
munity teatras — ir Niujorke. 

» Kun. dr. Antanas Bučmys į- 
stojo į lietuvių pranciškonų šv. Ka- 
zimiero provinciją vienuoliu. Iki šiol 
jis dirbo Los Angeles arkivyskupi- 
joje. 

o Hartfordo simfoninio orchestro 
dirigentas Vytautas Marijošius sau- 
sio 22 d. Avery Memorial salėje su- 
rucšė koncertą. Koncertas buvo la- 
bai palankiai įvertintas muzikos 
kritikų. 


sąstatu veikalas apie Lietuvą ispa- 
nų kalba, yra ir daugiau. 

Čia vieną kitą suminėjau tik dėl 
pavyzdžio. 

Tačiau visa tai yra tik lašas jū- 
roje. Iš tikrųjų laikas atsakingiems 
organams savo dėmesį sutelkti į kai 
kuriuos konkrečius, svarbius uždavi- 
nius lietuvių mokslo, ypač lituanisti- 
kos baruose. 

K. Mockus. 

e Vasario 8 d. Brooklyns mirė dr. 
Matas Vinikas, sulaukęs 76 m. am- 
žiaus. Velionis per 50 metų veikė 
tarp Amerikos lietuvių, priklausyda- 
mas įvairioms organizacijoms. Jis 
buvo pirmosios Lietuvos Pasiuntiny- 
bės sekretorius Vašingtone, “Susi- 
vienijimo Lietuvių Amerikoje" sek- 
retorius, dirbo dėl Lietuvos nepri- 
klausomybės paskelbimo, ir nuken- 
tėjusių nuo pirmo ir antro karo šal- 
poje. 

e Vytauto Maželio fotografijų paro- 
da atidaryta Niujorke Willoughby fo- 
to reikmenų patalpose. 

e Kun. V. Jaskevičius, li:uanistikos 
instituto direktorius Forhamo univer- 
sitete Niujorke, naujai kreipėsi spau- 
doje į lietuvių jaunimą, kad vasarą 
pašvęstų studijoms. Atsišaukime ra- 
šoma: “Vasaros semestro metu dės- 
toma lietuvių kalba, lietuvių tautos 
ir kultūros istorija, literatūra ir tau- 
tosaka. Dėstytojais kviečiami tų sri- 
čių specialistai. Už lituanistikos da- 
lykus studentams duodami kreditai. 
Nejaugi studentijos tarpe neatsiras 
nei 25 idealistai! Norintieji ateinan- 
čią vasarą studijuoti turi užsiregist- 
ruoti (pirmoji registracija) iki kovo 
30 d. (Laikas pratęsiamas 15 dienų). 
Pirmajai registracijai užtenka para- 
šyti direktoriui laišką ir prisiųsti 36 
dolerių čekį registracijos mokesčio. 
Dėl kurių nors priežasčių semestrui 
neįvykus, pinigai bus grąžinti. Tik 
užsiregistravus pakankamam studen- 
tų skaičiui (minimum 25), galėsime 
pradėti paruošiamuosius darbus. To- 
dėl, nedelskite, užsiregistruokite. Stu- 
dentams už mokslą sumokėti stengsi- 
mės surasti stipendijų. Pragyvenimui 
jokių stipendijų nenumatom. Mokslas 
prasidės liepos 3 ir tęsis iki rugpjū- 
čio 14. Visais reikalais rašyti: Lithu- 
anian Program. Fordham University, 
New York 58, N. Y. 

e Liet. Rašytojų Draugijos valdy- 
ba. rūpinasi metine literatūros premi- 
ja, jau sudarė jury komisiją ir jicško 
mecenatų. 

e Ohio liet. gydytojų draugija kas- 
met skiria 1.000 dol. kultūriniams rei- 
kalams. Naują jos valdybą sudaro: 
pirm. VI. Ramanauskas, vicepirm. A. 
Baltrukėnas, sekr. A, Čepulis, ižd. E. 
Lenkauskas ir narys kultūriniams 
reikalams M. Brazaitis. 

o Bronius Dirmeikis, “Margučio" 
redaktorius, mirė širdies smūgiu ko- 
vo 13 d. Čikagoje. Velionis buvo gimęs 
1910 m. Kražių valsčiuje. Studijavo 
Kauno, Bazelio, Vienos ir Paryžiaus 
universitetuose. Lietuvoje redagavo 
"“Akademiką" ir “Lietuvos Aidą", 


e Vasario 18 d. Bostone mirė kul- 
tūrininkas ir visuomenininkas arch. 
Vladas Adomavičius. Jis buvo taip 
pat “ Aidų" bendradarbis. 

e A. šešplaukis - Tyruolis paruošė 
vadovėlį VI skyriui “Ten, kur Nemu- 
nas banguoja". Turiny: skaitiniai, tė- 
vynės pažinimas, gramatika, prati- 
mai, dainos. 

e Dail. Telesforo Valiaus apžvalgi- 
nė grafikos darbų paroda vyko To- 
ronte viešosios bibliotekos meno ga- 
lerijoje nuo kovo 1 iki 13 d. 

e Prof. Jurgis Baltrušaitis parašė 
apie gotinį meną knygą “Reveils et 
Prodiges", kuri jau atspausdinta. 
Knyga 368 puslapių turi 570 iliustra- 
cijų. Ji priskirta prie geriausių veika- 
lų, išleistų praėjusiais metais. 

o “Aidų"" premijuotasis Bernardo 
Brazdžionio poezijos rinkinys '“Vidu- 
dienio Sodai" jau spausdinamas, Pa- 
sirodys šį pavasarį. Viršelį piešė dail. 
Valas: 

e Lietuvių gydytojų suvažiavimas 
įvyks birželio 24 Niujorke, Commo- 
dore viešbutyje. 

e Op. sol. Vincės Jonuškaitės lietu- 
viškų dainų recitalis įvyko kovo 19 d. 
Jaunimo Centro salėje Čikagoje. 

e Skulp. Antanas Mončys firmai 
Mercier daro skulptūrą ir vykdo de- 
koratyvinius darbus. Landry galeri- 
joje Niujorke buvo suruošta jo skulp- 
tūros kūrinių parodą. 

e Prof. K. V. Banaitis sulaukė 65 


m. amžiaus. Ta proga jis buvo pa- 


gerbtas namuose meno srities atsto- 
vų. Profesorius jau kuris laikas ser- 

a. 

E e Prof. Viktoras Biržiška sulaukė 
75 m. amžiaus. Yra gimes 1886 m. 
Viekšniuose, profesc:iavęs Kauno ir 
Vilniaus universitetuose. 

e Jokūbo Stuko radijo programa 
“Lietuvos prisiminimai" ruošiasi mi- 
nėti 20 metų sukaktį. Sukakties pro- 
ga ruošiamas Websterio salėje Niu- 
jorke koncertas. Programą išpildys 
A. Stephens mergaičių ansamblis iš 
Čikagos. 

e Juozui švaistui kovo mėn. suėjo 
70 m. amžiaus. Rašytojas šiuo laiku 
gyvena Santa Monica mieste Kal'for- 
nijoje. 

e "Aidų" premijos už mokslo vei- 
kala komisija šiemet sudaryta Va- 
šingtone. Į ją įeina: dr. J. Balys, L. 
Dambriūnas, dr. K. Jurgėla, dr. A. 
Sužiedėlis ir A. Vaičiulaitis. Veika- 
lams siųsti laikas pasibaigė kovo 1 d. 

e R. Skipitis yra pasiryžęs surašy- 
ti savo gyvenimo atsiminimus. Numa- 
toma 4 knygos. Pirmoji knyga “Ne- 
priklausomą Lietuvą statant“ jau at- 
spausdinta. Turi 450 pusl. Apima lai- 
kotarpi nuo vokiečių okupacijos po 
pirmojo pasaulinio karo iki 1926 m. 
perversmo. 


JAUNIMO DĖMESIUI 


Lietuviai pranciškonai kviečia lietuvius jaunuolius stoti į šv. Antano 
gimnaziją Kennebunkporte, Maine. Gimnazija turi visas valdžios mokyk- 
lų teises, bendrabutį, žaidimų salę, laboratoriją, biblioteką ir kitas auk- 
lėjimo priemones. Į programą įeina lietuvių kalba. Veikia keturios klasės. 
I pirmąją klasę priimami jaunuoliai, baigę pradžios mokyklą. Jau dabar 
galima registruotis ateinantiems mokslo metams. Visais gimnazijon isto- 
jimo reikalais rašoma rektoriui šiuo adresu: St. Anthony?'s High School, 
Kennebunkport, Maine. 


i i i — Aidai 
j — ičiulaitis Administracijos adresas h 
ki Tips 680 Bushwick Ave., Brooklyn 21, N. Y. 
i j iai— das Andriekus, 
Redakcijos nariai Leonar E ) ed 
irni ka-Niliūnas Dailininko adresas — Teles s 
k 7 > Alės Ny 84 Pine Crest Rd., Toronto, Ont. Canada 
Menine priežiūra— Telesforas Valius 


Redakcijos adresas — Antanas Vaičiulaitis, 


Leidžia Tėvai Pranciškonai 4757 East Ave., S. E., Washington 28, D. C. 
ei — 


Keturiolikta stotis — Kristus karste. 


